

מדינת ישראל - משרד האוצר
 אגף החשב הכללי - מינהל הרכש הממשלתי

מכרז מרכזי מס' 05-2022

לרכש ואספקת מוצרים ושירותים בתחום אבטחת המידע וההגנה בסייבר

חוברת מס' 1: מסמכי מכרז המסגרת

גרסה 3 – מאי 2022

**את מסמכי המכרז ניתן למצוא באתר האינטרנט של מינהל הרכש הממשלתי בכתובת:** [**www.mr.gov.il**](http://www.mr.gov.il) **תחת הכותרת – מכרז לרכש ואספקת מוצרים ושירותים בתחום אבטחת המידע וההגנה בסייבר**

הקדמה

1. מינהל הרכש הממשלתי באגף החשב הכללי, משרד האוצר (להלן: "**עורך המכרז**"), מפרסם מכרז מרכזי מספר 05-2022 לרכישה, אספקה, התקנה ותחזוקה של מוצרים ושירותים בתחום אבטחת המידע וההגנה בסייבר (להלן: "**המכרז**") עבור משרדי הממשלה, יחידות הסמך וכן גופים נלווים המפורטים להלן בפרק 3 למסמכי המכרז (להלן: "**המזמינים**").
2. במסגרת המכרז, כל המציעים אשר יעמדו בתנאי הסף ייכנסו לרשימת ספקי המסגרת. בתקופת ההתקשרות ישתתפו ספקי המסגרת בתיחורים, והכל כפי שיפורט במסמכי המכרז על נספחיו, בהתאם לשיקול דעתו הבלעדי של עורך המכרז ובשים לב לצורכי המזמינים.
3. בכל תיחור ייבחרו זוכים בהתאם לאמור במסמכי המכרז וכפי שיוגדר במסמכי התיחור, אשר יפורסמו מעת לעת. כל אחד מהזוכים יספק את המוצרים והשירותים המבוקשים למזמינים בכל אזורי השירות, והכל כפי שייקבע במסמכי התיחור.
4. הספקים הזוכים בתיחורים יהיו הספקים היחידים לכל המזמינים, אשר יהיו מחויבים לרכוש מהם בלבד, ובמחירים שיקבעו במכרז בכפוף לתקנה 14ב לתקנות חובת המכרזים, התשנ"ג-1993, ועל פי דין.
5. במסגרת מכרז זה, כל מציע יכול להגיש הצעה אחת על מנת להיכלל ברשימת ספקי המסגרת.
6. תקופת ההתקשרות עם הספקים הזוכים תעמוד על 24 חודשים, ולעורך המכרז תהיה אופציה להארכת ההתקשרות לתקופה של עד 36 חודשים נוספים ממועד תחילת ההתקשרות (סה"כ 60 חודשים), הכל בהתאם למפורט במסמכי המכרז. יובהר, כי הנוסח המחייב לתקופות המכרז כאמור לעיל הוא הנוסח המפורט בפרק 3 למסמכי המכרז.

מסמכי המכרז מחולקים לפרקים, כמפורט להלן:

**פרק 1** – הליך המכרז, תנאי ההשתתפות והתנאים לקביעת רשימת הספקים.

**פרק 2** – ההצעה, אשר תוגש על ידי מציע המתמודד במכרז.

**פרק 3** – אופן ביצוע ומימוש ההתקשרות.

**פרק 4** – הסכם ההתקשרות.

תוכן עניינים

[פרק 1 – הליך המכרז 5](#_Toc103787821)

[1.1. עקרונות המכרז 6](#_Toc103787823)

[1.2. תנאי סף להשתתפות במכרז 7](#_Toc103787824)

[1.3. תנאים לצורך כניסה לרשימת הספקים 9](#_Toc103787825)

[1.4. מופעים ומועדים במכרז 9](#_Toc103787826)

[1.5. כללי המכרז 12](#_Toc103787827)

[פרק 2 – ההצעה 17](#_Toc103787828)

[2.1. כללים למילוי חוברת ההצעה 18](#_Toc103787830)

[2.2. הגשת הצעות 18](#_Toc103787831)

[2.3. פרטי המציע 20](#_Toc103787832)

[2.4. הוכחת עמידה בתנאי הסף 21](#_Toc103787833)

[2.5. כשירות להתמודדות במכרז 23](#_Toc103787834)

[2.6. אי תיאום הצעות מכרז 23](#_Toc103787835)

[2.7. עצמאות המציע 24](#_Toc103787836)

[2.8. בקשה למתן העדפה 24](#_Toc103787837)

[2.9. בקשה לחיסיון 24](#_Toc103787838)

[2.10. רשימת נספחים שיש לצרף להצעה 26](#_Toc103787839)

[נספח 1 – אישור "פקיד מורשה" 27](#_Toc103787840)

[נספח 2 – תצהיר בדבר היעדר הרשעות לפי חוק עסקאות גופים ציבוריים 28](#_Toc103787841)

[נספח 3 – אישור רו"ח והצהרת מציע המאושרת על ידי רו"ח 29](#_Toc103787842)

[נספח 4 לחוברת ההצעה – הצהרת יצרן עבור המכרז 32](#_Toc103787843)

[נספח 5 לחוברת ההצעה – הצהרת יצרן עבור התיחורים 35](#_Toc103787850)

[פרק 3 – אופן ביצוע ומימוש ההתקשרות 39](#_Toc103787857)

[3.1. נושא המכרז 40](#_Toc103787859)

[3.2. אופן ביצוע ההתקשרות 40](#_Toc103787860)

[3.3. כללי 41](#_Toc103787861)

[3.4. תקופת ההתקשרות 41](#_Toc103787862)

[3.5. המזמינים 42](#_Toc103787863)

[3.6. גורמים מעורבים 44](#_Toc103787864)

[3.7. המחירון הרשמי 47](#_Toc103787865)

[3.8. מוצרים מאושרים לרכישה 48](#_Toc103787866)

[3.9. הזמנת ואספקת המוצרים והשירותים המבוקשים 51](#_Toc103787867)

[3.10. התקנת המוצרים 57](#_Toc103787868)

[3.11. אבטחת מידע 59](#_Toc103787869)

[3.12. תיעוד 59](#_Toc103787870)

[3.13. שירות, אחריות ותחזוקה 60](#_Toc103787871)

[3.14. אמנת שירות (SLA) ופיצויים מוסכמים 69](#_Toc103787872)

[3.15. דיווחים שוטפים 75](#_Toc103787873)

[3.16. תמורה 76](#_Toc103787874)

[נספח 1 לפרק 3 – אבטחת מידע והגנה בסייבר 77](#_Toc103787875)

[פרק 4 – הסכם ההתקשרות 86](#_Toc103787882)

פרק 1 - הליך המכרז

ההליך המכרזי

* 1. עקרונות המכרז
		1. מכרז זה הוא מכרז פומבי הנערך בהתאם לחוק חובת המכרזים, התשנ"ב-1992 (להלן: "**חוק חובת המכרזים**") ותקנותיו, ובכלל זה בהתאם לתקנות חובת המכרזים, התשנ"ג-1993 (להלן: "**תקנות חובת המכרזים**").
		2. המכרז יתנהל בהתאם לדין, ולפי כללי המכרז המפורטים במסמכי מכרז זה להלן.
		3. מכרז זה הינו מכרז מסגרת אשר נועד לצורך יצירת רשימת ספקי מכרז המסגרת (כל אחד מהם להלן: "**ספק מסגרת**" ויחדיו: "**ספקי המסגרת**"), מהם ירכשו המזמינים את המוצרים והשירותים המבוקשים.
		4. עורך המכרז יפיץ לספקי המסגרת, מעת לעת, פניות פרטניות עבור רכישת מוצרים ושירותים באמצעות הליך תיחור וזאת בהתאם לשיקול דעתו הבלעדי ובשים לב לצרכי המזמינים (להלן: "**תיחור**"). ספק נדרש להיכלל ברשימת ספקי המסגרת על מנת להשתתף בתיחורים.
		5. המכרז מיועד לבחירת ספקי מסגרת אשר יספקו את המוצרים והשירותים המבוקשים בהתאם לתכולה, לדרישות ולכללים שיקבעו במסמך התיחור.
		6. כל אחד מהזוכים יספק את המוצרים והשירותים המבוקשים למזמינים בכל אזורי השירות.
		7. במהלך תקופת האופציה, עורך המכרז רשאי לצאת למכרז משלים. במסגרת מכרז משלים רשאי עורך המכרז להוסיף ספקים חדשים לרשימת הספקים ובלבד שהם עמדו בתנאי הסף שנקבעו במכרז זה.
		8. הגשת ההצעות למכרז תתנהל בהתאם למפורט להלן:

שלב א' – קביעת רשימת ספקי המסגרת

* + - * 1. בשלב זה נדרשים מציעים אשר מבקשים להיכלל ברשימת ספקי המסגרת לפעול בהתאם לאמור להלן:

להגיש הצעה מלאה כנדרש במסמכי המכרז להלן.

להוכיח את עמידתם ואת עמידתו של יצרן אחד המייצר ומשווק מוצרים ושירותים בתחום אבטחת המידע והגנה בסייבר (להלן: "**היצרן**"), בתנאי הסף המפורטים להלן עבור התחומים השונים.

להגיש עבור היצרן, הצהרת יצרן חתומה כמפורט בנספח 4 לפרק 2.

* + - * 1. ספק מסגרת יוכל לבקש להוסיף יצרן לרשימת היצרנים שלו במהלך תקופת ההתקשרות במסגרת מענה לבקשת תיחור, וזאת באמצעות הגשת אישורי יצרן חתומים עבור היצרן שברצונו להוסיף, בנוסח המפורט בנספח 5 לפרק 2 ככל שלא נקבע אחרת במסמכי התיחור.
				2. המציעים שיעמדו בדרישות שלב זה יכללו ברשימת ספקי המסגרת ויהיו רשאים להשתתף בתיחורים התקופתיים בשלב ב' של המכרז.

שלב ב' – שלב התיחורים

* + - * 1. לאחר סיום שלב א' של המכרז וקביעת רשימת ספקי המסגרת, עורך המכרז יקיים מעת לעת, ובהתאם לצרכי עורך המכרז והמזמינים, תיחורים עבור המוצרים והשירותים המבוקשים.
				2. בתיחורים אלו ישתתפו רק הספקים אשר עורך המכרז קבע כי הם עומדים בדרישות שנקבעו בשלב א'.
				3. ספקי המסגרת ישתתפו בהליכי תיחור בהתאם לאמור בחוברת מס' 2: הליכי התיחור, המפורסמת בנפרד בדף המכרז, ובהתאם לדרישות שיפורטו במסמכי התיחור הפרטניים שיפורסמו מעת לעת (להלן: "**מסמך התיחור**" או "**בקשת התיחור**").
	1. תנאי סף להשתתפות במכרז

כללי

* + - 1. רשאי להשתתף במכרז מציע אשר, במועד האחרון להגשת ההצעות, עומד בתנאי הסף המפורטים להלן.
			2. הוכחת העמידה בתנאי הסף, תתבצע בהתאם להוראות חוברת ההצעה (פרק 2).

תנאי סף מנהליים

* + - 1. ככל שחלה על המציע חובת רישום בישראל, המציע רשום כדין במרשם הרלוונטי (להמחשה: על מציע שהוא חברה ישראלית להיות רשום במרשם רשם החברות).
			2. המציע עומד בדרישות חוק עסקאות גופים ציבוריים, התשל"ו- 1976 (להלן: "**חוק עסקאות גופים ציבוריים**").
			3. חובת שיתוף פעולה תעשייתי – המציע מתחייב לקיים שיתוף פעולה תעשייתי בהתאם לתקנות חובת המכרזים (חובת שיתוף פעולה תעשייתי), התשס"ז-2007 (להלן: "**תקנות שתפ"ת**"), ככל שהוראות תקנות אלו יחולו במסגרת התיחורים שיתבצעו מכוח המכרז.
			4. המציע מתחייב כי כלל המוצרים והשירותים המוצעים על ידו עומדים בדרישות הרישוי והתקנים הנדרשים על פי דין לצורך אספקת המוצרים והשירותים, ככל שהוראות אלו יחולו במסגרת התיחורים שיתבצעו מכוח המכרז.

תנאי סף מקצועיים

ניסיון מקצועי של המציע

* + - * 1. המציע מעסיק לפחות 8 טכנאים שעיסוקם העיקרי בהתקנה, תחזוקה ומתן שירות למוצרים ושירותים בתחום אבטחת המידע והגנה בסייבר (להלן: "**מיישמים**"), כאשר:

מתוך כלל המיישמים, לפחות 4 הם מיישמים בעלי ניסיון של 3 שנים ומעלה בהתקנה, תחזוקה ומתן שירות למוצרים ושירותים בתחום אבטחת המידע והגנה בסייבר וכן הסמכה רשמית מיצרן כלשהו בתחום אבטחת מידע והגנה בסייבר (להלן: "**מיישמים בכירים**").

מתוך כלל המיישמים הבכירים, לפחות 2 מיישמים הם בעלי ניסיון של 5 שנים ומעלה בהתקנה, תחזוקה ומתן שירות למוצרים ושירותים בתחום אבטחת המידע והגנה בסייבר וכן הסמכה רשמית משני יצרנים כלשהם בתחום אבטחת מידע והגנה בסייבר (להלן: "**מיישמים מומחים**").

נתונים כספיים

* + - * 1. מחזור המכירות של המציע בשלוש שנים רצופות מבין השנים 2018-2021 הינו לכל הפחות 20 מיליון ש"ח (ללא מע"מ) במצטבר.
				2. המציע סיפק ללקוחות עסקיים במהלך שלוש שנים רצופות מבין השנים 2018-2021 מוצרים או שירותים בתחום אבטחת המידע והגנה בסייבר, בהיקף שאינו נופל מ-10 מיליון ₪ (ללא מע"מ) במצטבר.
				3. למציע 5 לקוחות עסקיים בישראל, אשר רכשו ממנו, כל אחד, בשנתיים רצופות מבין השנים 2018-2021 (במצטבר), מוצרים או שירותים בתחום אבטחת מידע והגנה בסייבר, בהיקף שאינו נופל מ-500,000 ₪ ללקוח.

תנאים עבור כל אחד מהיצרנים המוצעים על ידי המציע

* + - * 1. המציע מוסמך למכור, להתקין ולתת שירות בתחומי מדינת ישראל מטעם היצרן לתקופה של לפחות שנה טרם המועד האחרון להגשת הצעות.
				2. המציע הינו יבואן מורשה, מפיץ מורשה או משווק מורשה מטעם היצרן (להלן: "**נציג היצרן**"), או היצרן בעצמו.
				3. המציע מחזיק בהסמכה הגבוהה ביותר של היצרן בתחום האמור.
				4. על היצרן המוצע לעמוד בדרישות המפורטות בנספח 4 לפרק 2.
				5. עורך המכרז רשאי לבצע עדכונים ושינויים באילו מהדרישות בנספח 5 לפרק 2 למסמכי מכרז המסגרת וזאת לצורך הוספת יצרן או נציגו בתיחור מסוים. בכלל זה, רשאי עורך המכרז לקבוע תנאים נוספים לאישור יצרן עבור תיחור מסוים. ככל שקבע עורך המכרז תנאים נוספים כאמור יידרש המציע להגיש אישור עבור היצרן בהתאם, גם במקרה בו כבר הוגשה הצהרה עבור אותו היצרן.

עמידה בתנאי סף מקצועיים באמצעות אישיות משפטית שאינה המציע

* + - * 1. במקרה בו המציע, כאישיות משפטית עצמאית, אינו עומד בתנאי הסף המפורטים בסעיפים ‎1.2.3.1-‎1.2.3.3‎ לעיל, יוכל המציע לבקש מעורך המכרז להכיר לו בניסיון של אישיות משפטית שאינה המציע עצמו, לצורך עמידה בתנאי סף אלו, ככל שהאישיות המשפטית נמצאת בשליטה מלאה (100%) של המציע.
				2. במקרה בו המציע, כאישיות משפטית עצמאית, אינו עומד בתנאי הסף המפורטים בסעיפים ‏1.2.3.2 ו-‎1.2.3.3.1 לעיל, יוכל המציע לבקש מעורך המכרז להכיר לו בניסיון של אישיות משפטית שאינה המציע עצמו, לצורך עמידה בתנאי סף זה, אם בעברו של המציע התרחש שינוי ארגוני (כגון התאגדות, רכישת מניות או פעילות, רה-ארגון או איחוד של חברות בדרך אחרת) באופן בו הפעילות העסקית הרלוונטית למכרז זה השתלבה אצל המציע.
				3. במקרים כאמור יהיה על המציע לצרף להצעתו את האסמכתאות המתאימות לרבות הסכם מיזוג או חלק ממנו, החלטת דירקטוריון וכל מסמך אחר אשר יניח את דעתו של עורך המכרז לעניין עמידה בדרישות סעיף זה.
	1. תנאים לצורך כניסה לרשימת הספקים
		1. מציע אשר הצעתו עמדה בדרישות האמורות בסעיף ‎‏1.2 לעיל, יוכרז כמועמד לרשימת ספקי המסגרת (להלן: "**מועמד לספק מסגרת**").
		2. על המועמד לספק מסגרת לבצע את הפעולות הבאות בפרק הזמן שיוגדר על ידי עורך המכרז בטרם יוכרז כספק מסגרת:
			1. ככל שהמועמד לספק מסגרת הוא תאגיד רשום, עורך המכרז יבחן כי למועמד לזכייה אין חובות אגרה שנתית לרשות התאגידים לשנים שקדמו לשנה בה מוגשת ההצעה, וכן כי החברה אינה רשומה כמפרת חוק או שהיא בהתראה לפני רישום כמפרת חוק. לצורך כך, נותן המועמד לספק מסגרת הרשאה לעורך המכרז לעיין בנתוני רשות התאגידים.
			2. ככל שהמועמד לספק מסגרת הוא עמותה או חברה לתועלת הציבור – הגשת אישור ניהול תקין מאת רשם העמותות או רשם ההקדשות, לפי העניין, המעיד כי הגוף מקיים את דרישות חוק העמותות, התש"ם-1980, חוק החברות, התשנ"ט-1999, או חוק הנאמנות, התשל"ט-1979, לפי העניין, והנחיות הרשם לאופן ניהולו התקין לצורך קבלת האישור. על אף האמור, אם טרם חלפו שנתיים מיום רישומה של העמותה או החל"צ, לא נדרש "אישור ניהול תקין" אלא "אישור על הגשת מסמכים" מאת הרשם הרלוונטי.
			3. הגשת הסכם ההתקשרות שבפרק 4, על נספחיו, בנוסחו המעודכן, כשהוא חתום על ידי מורשה החתימה של המציע וחותמת התאגיד (ככל שמדובר בתאגיד).
			4. העמדת ערבות מסגרת בהתאם למפורט בהסכם ההתקשרות.
			5. העמדת אישור על קיום ביטוחים בהתאם לדרישות ביטוח המפורטות בנספח ד' להסכם ההתקשרות.
		3. ככל שמועמד לספק מסגרת לא עמד בנדרש לעיל בסד הזמנים שהוגדר, רשאי עורך המכרז, בהתאם לשיקול דעתו הבלעדי, לתת לו ארכה לצורך עמידה בדרישות האמורות או לבטל את המועמדות לזכייה שלו.
	2. מופעים ומועדים במכרז

מועדי המכרז

* + - 1. הליך המכרז כולל את המופעים המפורטים להלן, ויתבצע בהתאם ללוח הזמנים המפורט להלן:

| **נושא** | **תאריך** |
| --- | --- |
| כנס מציעים | 12.04.2022 בשעה 15:00 |
| מועד אחרון להגשת שאלות הבהרה | 28.04.2022 |
| מועד אחרון למענה עורך המכרז על שאלות הבהרה | 16.05.2022 |
| מועד פתיחת התיבה הדיגיטלית להגשת הצעות | 29.05.2022 בשעה 12:00 |
| מועד אחרון להגשת הצעות בתיבת המכרזים הדיגיטלית | 02.06.2022 בשעה 14:00 |

* + - 1. שינוי לוחות הזמנים יתבצע על ידי עורך המכרז בלבד, ובהתאם לשיקול דעתו הבלעדי.
			2. כל שינוי במועדי המכרז או עדכונים הנוגעים להם יפורסמו באתר האינטרנט של מינהל הרכש הממשלתי בכתובת: [www.mr.gov.il](http://www.mr.gov.il) תחת שם המכרז – מכרז 05-2022 לרכש ואספקת מוצרים ושירותים בתחום אבטחת המידע וההגנה בסייבר (להלן: "**דף המכרז**").

כנס מציעים

* + - 1. כנס מציעים מקוון יתקיים במועד הנקוב בטבלת המועדים למכרז לעיל. עורך המכרז שומר לעצמו את הזכות לשנות את אופן קיום כנס המציעים לכנס פרונטלי, טלפוני וכדומה. במקרה שכזה, יודיע עורך המכרז על השינוי באתר האינטרנט.
			2. יש להירשם מראש להשתתפות בכנס מציעים. הרישום יתבצע באמצעות קישור שיפורסם בדף המכרז. כל מציע רשאי לרשום עד 2 משתתפים לכנס. באחריות המציע לוודא שפרטי הנציגים הוזנו כראוי.
			3. אין חובת ההשתתפות בכנס, יחד עם זאת במסגרת הכנס יוכלו המשתתפים להעיר הערות אודות המכרז, ועל כן מומלץ להשתתף בכנס.
			4. תשובות שיינתנו בכנס המציעים יחייבו את עורך המכרז רק אם ניתנו בכתב והועברו לכלל המציעים בהתאם להליך שאלות הבהרה המפורט להלן.

שאלות הבהרה בנוגע למכרז

* + - 1. בכל מקרה של אי בהירות או הערות בנוגע למכרז, למועדיו או לתנאיו יש לפנות לעורך המכרז בשאלות הבהרה, באמצעות כתובת דוא"ל: GPA\_cyber@mof.gov.il, וזאת עד למועד האחרון להגשת שאלות הבהרה. באחריות הפונה לוודא עם נציג עורך המכרז כי פנייתו נתקבלה בשלמותה.
			2. יש לרשום בכותרת הפנייה: "מכרז מרכזי 05-2022 לרכש ואספקת מוצרים ושירותים בתחום אבטחת המידע וההגנה בסייבר".
			3. שאלות המציעים בנוגע למכרז יועברו אך ורק על גבי קובץ ה- Excelהמפורסם באתר האינטרנט כחלק ממסמכי המכרז.
			4. שאלות שיועברו לאחר המועד או שיופנו בעל פה או בטלפון או בפורמט אחר מהנדרש לא יחייבו מענה על ידי עורך המכרז.
			5. לא יינתן מענה לשאלות שישלחו בעילום שם.
			6. עורך המכרז רשאי לאפשר סבבים נוספים של שאלות הבהרה, בהודעה שתפורסם בדף המכרז באתר האינטרנט.
			7. מבלי לגרוע מהוראות כל דין, מציע שלא יפנה לעורך המכרז בשאלות הבהרה על המכרז, בהתאם לכללי המכרז, יהיה מנוע מלהעלות בעתיד כל טענה, דרישה או תביעה כנגד תנאי המכרז.

מענה עורך המכרז לשאלות ההבהרה

* + - 1. תשובות והבהרות תינתנה בכתב בלבד, נוסחן הוא הנוסח המחייב והן יהיו חלק בלתי נפרד ממסמכי המכרז.
			2. תשובות והבהרות של עורך המכרז, יפורסמו בדף המכרז שבאתר האינטרנט. באחריות מציע במכרז להתעדכן בתשובות עורך המכרז וכן בעדכונים שוטפים אשר יפורסמו כאמור בנוגע למכרז זה.
			3. עורך המכרז רשאי לבצע כל שינוי במסמכי המכרז, וכן ליתן פרשנות או הבהרה להוראות מסמכי המכרז.
			4. עורך המכרז אינו מחויב לנוסח שאלה שהוגשה, ובכלל זה רשאי עורך המכרז, בעת ניסוח מענה לשאלות ההבהרה, לקצר נוסח של שאלה או לנסחה מחדש.
			5. תשובות עורך המכרז יפורסמו ללא שמות הפונים.

הגשת הצעות במכרז

* + - 1. מציע המעוניין להשתתף במכרז יגיש את המענה שלו באמצעות מילוי והגשת פרק 2 על נספחיו המפורטים להלן לתיבת המכרזים.
			2. הגשת ההצעות למכרז תבוצע באופן מקוון, באמצעות מערכת הגשת ההצעות.
			3. מועד פתיחת התיבה להגשת ההצעות וכן המועד האחרון להגשת הצעות לתיבת המכרזים הדיגיטלית מפורטים בסעיף ‎1.4.1 לעיל.
			4. קישור למערכת הגשת ההצעות לצורך הגשת הצעות במכרז יפורסם בעמוד פרסום המכרז באתר מינהל הרכש הממשלתי. מציע המעוניין להגיש את הצעתו במכרז נדרש ללחוץ על הקישור "**להגשת הצעה**" בעמוד פרסום המכרז, אשר יעביר אותו למערכת הגשת ההצעות.
			5. לצורך הגשת הצעתו יידרש המציע להזדהות באמצעות מערכת ההזדהות הממשלתית ולבצע רישום מוקדם למערכת הגשת ההצעות.
			6. לאחר ביצוע ההזדהות יש לוודא כי מופיע במערכת להגשת ההצעות שם ומספר המכרז הרלוונטי.
			7. במסגרת הגשת ההצעה על המציע לפעול בהתאם להנחיות שיופיעו במערכת הגשת ההצעות, למלא את כלל השדות שנדרש באופן ברור ובהתאם להנחיות המערכת, ולהעלות למערכת את הקבצים הנדרשים בהתאם להוראות המכרז.
			8. לאחר השלמת הגשת ההצעה במערכת יופיע במסך ההגשה מספר אסמכתא. ככל שלא התקבל מספר אסמכתא ההצעה לא הוגשה.
			9. לא ניתן יהיה להגיש הצעות במערכת לאחר המועד האחרון להגשת הצעות.
			10. באפשרות המציע לבצע הגשה אחת בלבד! לאחר השלמת הגשת הצעה לא תתאפשר הגשה נוספת או עדכון הצעה.
			11. ככל שתהיה תקלה טכנית ממושכת, אשר תמנע הגשת הצעות במכרז, יוכל המזמין בהודעה שתפורסם באתר האינטרנט לקבוע דרך הגשה אחרת במכרז.
			12. תנאים נוספים לשימוש במערכת הגשת ההצעות:
				1. המשקל המרבי לקובץ בהצעה הינו 10 MB ומקסימום 50 MB לכלל הקבצים באותה הצעה. על המציע לבדוק את משקל הקבצים הנשלחים על ידו ולוודא כי הצעתו עומדת במגבלות.
				2. ניתן להעלות למערכת קבצים מסוג PDF / WORD / EXCEL / SIGNED.
				3. סיוע טכני: בסוגיות טכניות ובעזרה בתפעול המערכת ניתן לפנות למוקד התמיכה בימים א'-ה' בין השעות 8:00-17:00 באמצעות קישור זה: <https://merkava.mrp.gov.il/ccc/index.html>. יש לציין בפניה את שם המכרז, המועד האחרון להגשת ההצעות ובמידת הצורך לצרף צילומי מסך. זמן ההמתנה מרגע משלוח הפניה ועד לחזרת נציג שירות לא יעלה על 4 שעות בטווח שעות פעילות המוקד. במקרים חריגים בלבד ייתכן וזמן ההמתנה יחרוג מ-4 שעות. מוקד התמיכה אינו מתחייב לספק מענה לפניות אשר יתקבלו בזמן קצר מ-4 שעות מהמועד האחרון להגשת הצעות.
				4. בחלוף 20 דקות ללא ביצוע פעולה, המערכת תתנתק וכל פעולה שבוצעה בה ולא נשמרה כטיוטה, לא תשמר. במקרה המתואר תידרש כניסה מחודשת למערכת.
				5. להנחיות וחומרי הדרכה על אופן הגשת ההצעות בתיבת המכרזים הדיגיטלית ניתן להיכנס לקישור הבא: [https://portal.gpa.gov.il/supplier/tender](https://portal.gpa.gov.il/supplier/tender/).
			13. על מציע במכרז האחריות הבלעדית להגיש את ההצעה לפני המועד האחרון להגשת הצעות. על המציע להביא בחשבון כי בסמוך למועד האחרון להגשת הצעות ייתכן עומס על מערכת ההגשה או תקלות טכניות אחרות אשר ימנעו מהמציע להגיש את הצעתו. **על המציע להיערך לכך, ולהגיש את הצעתו מבעוד מועד**. למציע לא תהיה כל טענה למזמין באשר לתקלה שהתגלתה במערכת הגשת ההצעות סמוך למועד האחרון להגשת הצעות, גם אם כתוצאה מכך הוא לא הצליח להגיש את הצעתו.
	1. כללי המכרז

בדיקת הצעות למכרז

* + - 1. עורך המכרז יבדוק כי המציע הגיש את ההצעה בהתאם להנחיות המכרז.
			2. לצורך בדיקת ההצעות רשאי עורך המכרז לעשות שימוש בצוות מקצועי אשר יכול ויכלול גם יועצים חיצוניים.
			3. עורך המכרז רשאי לבקש ממציע לבאר פרט מסוים מתוך הצעתו, להשלים פרט חסר מתוכה, או להמציא מסמך נוסף או חלופי המוכיח את עמידתו בתנאי המכרז ובתנאי הסף של המכרז, וזאת בתוך פרק זמן קצוב. אי מענה לפניה כאמור, או מענה שלא בפרק הזמן שהוגדר עלול לגרום לפסילת ההצעה.
			4. עורך המכרז רשאי לפסול הצעה שאם ההשלמה או התיקון כאמור בסעיף לעיל אינם עונים על דרישות המכרז, או, בהתאם לשיקול דעתו, לבקש השלמה נוספת.
			5. עורך המכרז רשאי יהיה לערוך מפגשים עם ספקי המסגרת, לצורך קבלת הבהרות ומידע מקצועי נוסף, ולצורך בחינה והדגמה של יכולות הנדרשות לצורך שלב ב' של המכרז.
			6. לצורך בדיקת ההצעות יעשה עורך המכרז שימוש במידע המפורט בהצעה וכן הוא רשאי לעשות שימוש במקורות מידע מהימנים אחרים וביניהם הידע המקצועי העומד לרשותו, ניסיון העבר של עורך המרכז או של אחד המזמינים עם המציע, ככל שקיים ניסיון כאמור, מידע ציבורי על המציע, חוות דעת יועצים מקצועיים, וכיוצא באלה.

 מיעוט הצעות

* + - 1. ככל שהוגשו במכרז המסגרת 5 הצעות או פחות, או שלאחר בדיקת ההצעות נותרו 3 הצעות או פחות לדיון בפני ועדת המכרזים, רשאי עורך המכרז, בהתאם לשיקול דעתו הבלעדי:
				1. לערוך מכרז משלים בהתאם להוראות סעיף ‎1.1.7 עוד קודם למועד תחילת ההתקשרות במכרז זה;
				2. להכריז על המציעים שנותרו כספקי מסגרת;
				3. לבטל את המכרז, ולצאת למכרז חדש;

פסילת הצעות

* + - 1. עורך המכרז יהיה רשאי לפסול הצעה שהוגשה במכרז או בתיחור, לפי שיקול דעתו, בין היתר, אם מתקיים אחד מהתנאים הבאים:
				1. פסילת הצעה בגין אי עמידה בדרישות המכרז **– אם הצעה שהוגשה במכרז לא עמדה, בהתאם לבחינת עורך המכרז, בדרישות המכרז.**
				2. פסילת הצעה חסרה או לא ברורה – אם הצעה שהוגשה במכרז היא חסרה באופן אשר עורך המכרז אינו יכול להבין ממנה את מהות ההצעה, או לחילופין היא לוקה בחוסר בהירות, או חוסר סדר ניכר.
				3. פסילת הצעה הפסדית – אם ההצעה הינה בלתי כלכלית למציע במידה המטילה בספק את יכולתו לעמוד בהתחייבויותיו היה ויזכה במכרז.
				4. פסילת הצעה תכסיסנית או המוגשת בחוסר תום לב – אם ההצעה כוללת מחירים או הנחות חריגות, סבסוד צולב, dumping וכדו' הן ביחס להצעה עצמה, הן ביחס להצעות אחרות, והן ביחס למחירי השוק, הכוללת מידע מטעה וכל מקרה אחר שבה ההצעה נגועה בחוסר תום לב, ובכלל זה במקרה של פעולה או התנהגות של המציע, במסגרת המכרז, שלא בתום לב.
				5. פסילת מציע עקב התנהגות במכרזים ובהתקשרויות קודמות – המציע, במסגרת מכרז או התקשרות קודמת של עורך המכרז או מזמין נהג בחוסר תום לב, בערמה, בתכסיסנות או בחוסר ניקיון כפיים, מסר מידע מטעה או מידע מהותי בלתי מדויק או התנהל בחוסר מקצועיות קיצונית, באופן שלדעת העורך המכרז מצדיק את פסילתו.
				6. פסילת הצעה עקב מצב כלכלי של המציע – אם עקב מצבו הכלכלי הנוכחי או הצפוי של המציע, לרבות הליכי פשיטת רגל או פירוק או תביעות מהותיות הקיימות נגדו, קיים חשש בדבר יכולת עמידתו בהתחייבויות הכרוכות בזכייה במכרז.
				7. פסילת הצעה עקב ניגוד עניינים – אם קיים ניגוד עניינים, ישיר או עקיף, או חשש לניגוד עניינים בין ענייני המציע, ההצעה שהוא הגיש, או בעלי העניין בו, לבין השתתפות וזכיה במכרז או ביצוע השירותים על ידי המציע באופן שלדעת עורך המכרז אינו ניתן לריפוי.
				8. פסילת הצעה בגין תיאום הצעות – אם קיים חשד סביר לתיאום בין המציע להצעות אחרות במכרז, או בין המציע לבין מציע פוטנציאלי.
			2. במקרים כאמור תינתן למציע זכות טיעון בכתב או בעל פה לפני מתן ההחלטה הסופית, וזאת בכפוף לשיקול דעתה הבלעדי של ועדת המכרזים.

חובת ספק מסגרת להשתתף בתיחורים

ספק רשום שלא הגיש הצעה ל-3 תיחורים רצופים, יידרש להעביר לעורך המכרז מסמך מנומק ובו פירוט הסיבות בגינן לא השתתף בכל אחד מהתיחורים. ככל שספק רשום לא השתתף ב-5 תיחורים רצופים, עורך המכרז יהיה רשאי לגרוע אותו מרשימת הספקים הרשומים על פי שיקול דעתו הבלעדי.

מינוי נציג מטעם המציע

* + - 1. לצורך המכרז ימנה המציע נציג מטעמו, (כמפורט בפרק 3) אשר יהווה את הכתובת הבלעדית לכל פניה בנושא המכרז.
			2. כל מענה והתייחסות שתישלח מנציג המציע לעורך המכרז, או מעורך המכרז לנציג המציע תחייב את המציע.

תוקף הצעות

* + - 1. תוקף ההצעה הוא 180 יום לאחר המועד האחרון להגשת הצעות.
			2. מציע אינו רשאי לחזור בו מהצעתו בתקופה בה הצעתו בתוקף.

ביטול או שינוי המכרז

* + - 1. עורך המכרז רשאי מיוזמתו ועל פי שיקול דעתו הבלעדי, לבטל את המכרז, לשנותו ולעדכנו, לרבות עדכוני מועדים הנקובים בו ופרסום הבהרות על האמור בו.
			2. שינויים כאמור יפורסמו בדף המכרז באתר האינטרנט. על מציע האחריות להתעדכן באופן עצמאי בהודעות ועדכונים אשר יפורסמו כאמור בנוגע למכרז זה.
			3. עורך המכרז לא יהיה חייב לפצות את המציעים במקרה של ביטול המכרז.

הוצאות

* + - 1. מציעים הבוחרים להגיש הצעה במכרז יישאו בכל עלות כספית הנדרשת לצורך השתתפותם במכרז, ולא יהיו זכאים להחזר כלשהו מהמזמין בגין עלויות אלו.
			2. המציע לא יהיה זכאי להחזר הוצאות או לפיצוי כלשהו בקשר עם המכרז, לרבות במקרה של הפסקתו, עיכובו, שינוי תנאיו או ביטולו.

סמכות השיפוט

* + - 1. סמכות השיפוט בכל הקשור לנושאים ועניינים הנוגעים למכרז, או בכל תביעה הנובעת מהליך ניהולו, תהיה אך ורק בבתי המשפט המוסמכים בירושלים.

סודיות ההצעה וזכות העיון

* + - 1. בכפוף להוראות הדין, עורך המכרז מתחייב שלא לגלות תוכן הצעה לצד שלישי שאינו מעובדי עורך המכרז או יועציו לצורך המכרז, אשר גם עליהם תחול חובת הסודיות ואי השימוש בהצעה אלא לצורכי המכרז בלבד.
			2. יחד עם זאת, בהתאם לתקנה 21(ה) לתקנות חוק המכרזים, מציעים שלא זכו במכרז רשאים לבקש לעיין בהצעה זוכה, וכן במסמכים נוספים הקשורים במכרז מלבד במסמכים שהם בגדר סוד מסחרי או מקצועי, או שעלולים לפגוע בביטחון המדינה, יחסי החוץ שלה, כלכלתה וביטחון הציבור.
			3. אם ברצון מציע למנוע עיון בסעיפים נוספים של הצעתו בשל טענה לסוד מסחרי, סוד מקצועי, או כל טעם אחר המוזכר בתקנות חובת המכרזים עליו לציין זאת באופן מפורש בחוברת ההצעה (פרק 2) בצירוף הנימוקים לכך. מובהר כי לא יהא בעצם הבקשה כדי למנוע עיון בסעיפים הרלוונטיים, והחלטה בנושא תתקבל על ידי עורך המכרז. למציע לא תהיה כל טענה, דרישה או תביעה כנגד ועדת המכרזים או עורך המכרז או מי מטעמם בקשר לכך.
			4. מציע שטען שחלק מסוים מהצעתו היא סוד מסחרי או מקצועי, או סודית מכל טעם אחר המוזכר בתקנות חובת המכרזים יהיה מנוע מלדרוש לעיין בחלק זה של ההצעה הזוכה במכרז.
			5. מציע אשר לא מילא את הטבלה בחוברת ההצעה (פרק 2) כאמור, הצעתו תיחשב כהצעה ללא סוד מסחרי, סוד מקצועי או סודית מכל טעם אחר, וניתן יהיה לעיין בה באופן מלא בכפוף לכל דין.
			6. במקרה בו תדחה טענת המציע הזוכה בדבר היות חלקים מהצעתו סוד מסחרי או מקצועי, עורך המכרז יודיע לו על כך לפחות 5 ימי עבודה טרם הייתה אמורה להיות מועמדת זכות העיון בפועל.
			7. בכפוף לאמור לעיל, בהשתתפותו במכרז מסכים המציע, כי במידה והוא יוכרז כזוכה במכרז הצעתו תועמד לעיונם של יתר המציעים במכרז בהתאם להוראות הדין ותקנות חובת המכרזים.

פרק 2 – ההצעה

1. חוברת ההצעה
	1. כללים למילוי חוברת ההצעה
		1. פרק זה מהווה את מענה המציע למכרז, אין צורך במתן מענה לכל חלק אחר במכרז, או לצרף מסמך שאינו נדרש בפרק זה.
		2. יש לעקוב באופן מדוקדק אחר ההנחיות המופיעות בפרק זה על מנת שההצעה תוכל להיבחן ולהיות מוערכת כראוי. אין להוסיף, להתנות או לשנות אף תנאי מתנאי המכרז, או את ההנחיות המופיעות להלן.
		3. בכל מקרה של שאלות או אי-בהירות במסמכי המכרז על המציע לפנות למזמין בשאלה לצורך הבהרה, כמפורט בפרק 1 למסמכי המכרז.
		4. ניתן לצרף כל מסמך או קובץ הרלוונטי לצורך פירוט והמחשה למפורט בהצעה. יודגש כי בדיקת ההצעה, תתבסס על הפירוט שיינתן בחוברת ההצעה.
		5. יודגש, כי חוסר תשובה, תשובה שאיננה עונה לדרישה, חוסר מענה לדרישה, או תשובה לא ברורה ולא חד משמעית, עלולים להביא לפסילתה של ההצעה והכל בהתאם לשיקול דעתו הבלעדי של עורך המכרז.
	2. הגשת הצעות

רשימת מסמכים להגשה

* + - 1. מענה לחוברת ההצעה המפורטת בפרק ‎2 כולל נספחיו בפורמטים הבאים:
				1. מענה לחוברת ההצעה המפורטת בפרק 2 כולל נספחיו בפורמט PDF מלא. על המסמך להיות חתום כנדרש על ידי מורשי החתימה של המציע. ניתן לחתום על חוברת ההצעה בכתב יד או באמצעות חתימה אלקטרונית, ובלבד שחתימה זו מבטיחה כי היא נעשתה על ידי המורשה הרלוונטי וכי לא נעשה שינוי בקובץ לאחר חתימתו.
				2. מענה מלא לחוברת ההצעה כולל נספחיו בקובץ Word דיגיטלי (**לא מסמך סרוק**). על קובץ ה-PDF המצוין לעיל להיות זהה לקובץ בפורמט Word.
				3. כל מסמך נוסף שלדעת המציע רלוונטי להצעה בפורמט PDF. על המסמך להיות חתום כנדרש על ידי מורשי החתימה של המציע. ניתן לחתום על המסמכים בכתב יד או באמצעות חתימה אלקטרונית, ובלבד שחתימה זו מבטיחה כי היא נעשתה על ידי המורשה הרלוונטי וכי לא נעשה שינוי בקובץ לאחר חתימתו.

הנחיות נוספות להגשה

* + - 1. אם לא תהיה זהות בין תוכן המסמכים בפורמט PDF לתוכן המסמכים בפורמט Word, יהיה רשאי עורך המכרז לקבוע על פי שיקול דעתו הבלעדי, לגבי כל רכיב מרכיבי ההצעה איזה קובץ יחייב את המציע.
			2. יובהר כי יש להגיש את פרק ‎2 בלבד וכי אין צורך להגיש את חוברת המכרז או את מענה עורך המכרז לשאלות ההבהרה למכרז.
			3. בהגשת הצעות דיגיטלית אין צורך להגיש עותק פיזי של ההצעה.
			4. אם פרסם עורך המכרז מהדורה מעודכנת של נוהל המכרז או נספחים אלה בעקבות הבהרות שניתנו על ידו, על המציע להקפיד על הגשת המענה על-פי הנוסח המעודכן.
	1. פרטי המציע

| שם המציע  |  |
| --- | --- |
| סוג מציע (תאגיד/שותפות/עוסק מורשה וכדו') |  |
| תאריך הרישום במרשם (אם רלוונטי) |  |
| מספר מזהה (לדוג' ח"פ) |  |
| איש הקשר מטעם המציע לצורך המכרז | שם: |
| טלפון: |
| דוא"ל: |

* 1. הוכחת עמידה בתנאי הסף

בהתאם לאמור בפרק זה המציע יפרט את עמידתו בתנאי הסף שפורטו במכרז. רק מציע אשר עומד בכל תנאי הסף המפורטים להלן יוכל להתמודד במכרז.

* בסימון X בסעיף זה, המציע מצהיר ומתחייב כי הוא עומד בכלל תנאי הסף המפורטים בפרק א' של מסמכי המכרז, כמפורט להלן:

תנאי סף מנהליים

* + - 1. ככל שחלה על המציע חובת רישום בישראל, המציע רשום כדין במרשם הרלוונטי (להמחשה: על מציע שהוא חברה ישראלית להיות רשום במרשם רשם החברות).
			2. המציע עומד בהוראות חוק עסקאות גופים ציבוריים, התשל"ו-1976 (להלן: "**חוק עסקאות גופים ציבוריים**").
				1. הוא מנהל את פנקסי החשבונות והרשומות שעליו לנהל על פי פקודת מס הכנסה, וחוק מס ערך מוסף, התשל"ו-1975 (להלן: "**חוק מס ערך מוסף**"), או שהוא פטור מלנהלם.
				2. הוא מדווח לפקיד השומה על הכנסותיו ומדווח למנהל על עסקאות שמוטל עליהן מס לפי חוק מס ערף מוסף.
				3. הוא ו"בעל זיקה" אליו (כהגדרתו בס' 2ב לחוק עסקאות גופים ציבוריים לא הורשעו עד למועד הגשת ההצעה ביותר משתי עבירות לפי חוק עובדים זרים התשנ"א - 1991 (להלן: "**חוק עובדים זרים**") או לפי חוק שכר מינימום, התשמ"ז – 1987 (להלן: "**חוק שכר מינימום**") מטעם המציע במכרז, או שהורשעו כאמור אך כבר חלפה שנה אחת לפחות ממועד ההרשעה האחרונה ועד למועד הגשת ההצעה.
				4. הוא עומד בדרישות ס' 2ב1 לחוק עסקאות גופים ציבוריים, בעניין ייצוג הולם לאנשים עם מוגבלות, באופן הבא: (יש לסמן X במשבצת המתאימה):
* הוראות סעיף 9 לחוק שוויון זכויות לאנשים עם מוגבלות, התשנ"ח-1998 לא חלות על המציע.
* הוראות סעיף 9 לחוק שוויון זכויות לאנשים עם מוגבלות, התשנ"ח-1998 חלות על המציע והוא מקיים אותן.
1. (במקרה שהוראות סעיף 9 לחוק שוויון זכויות לאנשים עם מוגבלות, התשנ"ח 1998 **חלות על המציע** נדרש לסמן x במשבצת המתאימה):
* המציע מעסיק פחות מ-100 עובדים.
* המציע מעסיק 100 עובדים או יותר.
1. (במקרה שהמציע מעסיק 100 עובדים או יותר נדרש לסמן X במשבצת המתאימה):
* המציע מתחייב כי ככל שיזכה במכרז יפנה למנהל הכללי של משרד העבודה והרווחה והשירותים החברתיים לשם בחינת יישום חובותיו לפי סעיף 9 לחוק שוויון זכויות, ובמקרה הצורך – לשם קבלת הנחיות בקשר ליישומן.
* המציע פנה בעבר למנהל הכללי של משרד העבודה והרווחה והשירותים החברתיים לשם בחינת יישום חובותיו לפי סעיף 9 לחוק שוויון זכויות, ואם קיבל הנחיות ליישום חובותיו פעל ליישומן. המציע מתחייב להעביר העתק מתצהיר זה למנהל הכללי של משרד העבודה הרווחה והשירותים החברתיים, בתוך 30 ימים ממועד ההתקשרות.
	+ - 1. שיתוף פעולה תעשייתי – המציע מתחייב לקיים שיתוף פעולה תעשייתי בהתאם לתקנות חובת המכרזים (חובת שיתוף פעולה תעשייתי), התשס"ז-2007 (להלן: "**תקנות שתפ"ת**"), ככל שהוראות תקנות אלו יחולו במסגרת התיחורים שיתבצעו מכוח המכרז.
			2. המציע מתחייב כי כלל המוצרים והשירותים המוצעים על ידו עומדים בדרישות הרישוי והתקנים הנדרשים על פי דין לצורך אספקת המוצרים והשירותים, ככל שהוראות אלו יחולו במסגרת התיחורים שיתבצעו מכוח המכרז.
			3. היעדר ניגוד עניינים – אין מניעה לפי כל דין להשתתפות המציע במכרז ואין, לפי שיקול דעתו של עורך המכרז, חשש לקיומו של ניגוד עניינים, ישיר או עקיף, בין ענייני המציע או בעלי עניין בו, לבין ביצוע השירותים על ידי המציע.

תנאי סף מקצועיים

ניסיון מקצועי של המציע

* + - * 1. המציע מעסיק לפחות 8 מיישמים, כאשר:

מתוך כלל המיישמים, לפחות 4 הם מיישמים בכירים.

מתוך כלל המיישמים הבכירים, לפחות 2 הם מיישמים מומחים.

נתונים כספיים

* + - * 1. מחזור המכירות של המציע בשלוש שנים רצופות מבין השנים 2018-2021 הינו לכל הפחות 20 מיליון ש"ח (ללא מע"מ) במצטבר.
				2. המציע סיפק ללקוחות עסקיים במהלך שלוש שנים רצופות מבין השנים 2018-2021 מוצרים או שירותים בתחום אבטחת המידע והגנה בסייבר, בהיקף שאינו נופל מ-10 מיליון ₪ (ללא מע"מ) במצטבר.
				3. למציע 5 לקוחות עסקיים בישראל, אשר רכשו ממנו, כל אחד, בשנתיים רצופות מבין השנים 2018-2021 (במצטבר), מוצרים או שירותים בתחום אבטחת מידע והגנה בסייבר, בהיקף שאינו נופל מ-500,000 ₪ ללקוח.

תנאים עבור כל אחד מהיצרנים המוצעים על ידי המציע

* + - * 1. המציע מוסמך למכור, להתקין ולתת שירות בתחומי מדינת ישראל מטעם היצרן, לתקופה של לפחות שנה טרם המועד האחרון להגשת הצעות.
				2. המציע הינו נציג היצרן או היצרן עצמו.
				3. המציע מחזיק בהסמכה הגבוהה ביותר של היצרן בתחום האמור.
				4. על היצרן המוצע לעמוד בדרישות המפורטות בנספח 4 לפרק 2.
	1. כשירות להתמודדות במכרז
		1. המציע קרא בעיון רב את מסמכי המכרז על כל פרקיו, נספחיו, תנאיו וחלקיו, לרבות כל ההבהרות שפורסמו על ידי המזמין, הוא הבין את כל האמור בהם, ומסכים להם.
		2. המציע קרא בעיון רב את תנאי ההתקשרות עם הספק הזוכה, ובכלל זה את חוזה ההתקשרות על נספחיו, הוא הבין את האמור בהם, ומסכים להם.
		3. המציע אינו מצוי בהליכי פשיטת רגל או פירוק ולא מתנהלות נגד המציע תביעות מהותיות, שעלולים לפגוע בתפקודו ככל שיזכה במכרז.
		4. אין מניעה לפי כל דין להשתתפות המציע במכרז.
		5. אין בהגשת הצעה במכרז או בביצוע ההתקשרות נושא המכרז, על ידי המציע, כדי ליצור ניגוד עניינים, בין במישרין ובין בעקיפין, בין המציע למזמין.
		6. המציע מתחייב לעדכן בכתב את עורך המכרז, ללא דיחוי, בכל שינוי מהותי אשר חל במידע שמסר במסגרת הצעתו המכרז.
	2. אי תיאום הצעות מכרז
		1. הפרטים המופיעים בהצעה זו הוחלטו על ידי המציע באופן עצמאי, ללא התייעצות, הסדר או קשר עם מציע אחר.
		2. פרטי ההצעה לא הוצגו או יוצגו בפני כל אדם או תאגיד אשר מציע הצעות במכרז זה.
		3. המציע לא היה מעורב בניסיון להניא מתחרה אחר מלהגיש הצעות במכרז זה, ולא היה מעורב בדרך כלשהי בהצעה שהוגשה על ידי מציע אחר.
		4. המציע לא היה, ולא מתכוון להיות מעורב בניסיון לגרום למתחרה אחר להגיש הצעה גבוהה או נמוכה יותר מהצעתו זו.
		5. המציע לא היה מעורב בניסיון לגרום למתחרה להגיש הצעה בלתי תחרותית מכל סוג שהוא.
		6. הצעה זו מוגשת בתום לב.
	3. עצמאות המציע
		1. המציע אינו מחזיק או מוחזק על ידי מציע אחר במכרז (החזקה לעניין זה – החזקה במישרין או בעקיפין ב-25% או יותר מאמצעי שליטה, כהגדרתו בחוק ניירות ערך, התשכ"ח-1968(.
		2. גורם אחד אינו מחזיק ב-25% יותר מאמצעי שליטה בו ובמציע נוסף במכרז.
		3. המציע אינו קבלן משנה של מציע אחר במכרז, בקשר עם ביצוע השירותים במכרז זה.
	4. בקשה למתן העדפה

עסק בשליטת אישה

* + - 1. מציע שהוא "עסק בשליטת אישה" ומעונין שתינתן לו העדפה בשל כך יצרף להצעתו אישור ותצהיר, הכל בהתאם להוראות סעיף 2ב לחוק חובת המכרזים.
	1. בקשה לחיסיון

🞏 בסימון X בסעיף זה, המציע מצהיר כי יש בהצעתו חלקים אותם הוא מבקש להותיר חסויים.

* + 1. בהתאם למפורט בפרק 1 למסמכי המכרז, להלן העמודים, הסעיפים או המסמכים הכלולים בהצעה אשר המציע מבקש למנוע ממציעים אחרים במכרז לעיין בהם (בטענה לחשיפת סוד מסחרי או סוד מקצועי או כל נימוק אחר המופיע בתקנה 21(ה) לתקנות חובת המכרזים).

|  |  |  |
| --- | --- | --- |
| מספר עמוד/סעיף | נושא הסעיף | נימוק למניעת החשיפה |
|  |  |  |
|  |  |  |
|  |  |  |

* + 1. מציע שלא מילא עמודים, סעיפים או מסמכים בסעיף ‏2.9.1 לעיל, מצהיר, בחתימתו על חוברת ההצעה, כי אין בהצעתו חלקים אותם הוא מבקש להותיר חסויים.

בחתימתנו אנו מאשרים כי

1. קראנו את כל הוראות המכרז, כי כל סעיף במכרז מובן ומקובל עלינו, וכי המציע יהיה מנוע ומושתק מלעלות טענות כנגד תנאי המכרז מרגע הגשת הצעה זו.
2. הפרטים המופיעים בהצעה זו על נספחיה, הם אמת, וכי המציע מסוגל ומתכוון לעמוד בכל פרט מהצעתו ובהוראת המכרז.
3. אנו מוסמכים לחתום ולהתחייב על הצעה זו בשם המציע.

\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

 תאריך שם חתימה וחותמת מורשה החתימה

\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

 תאריך שם חתימה וחותמת מורשה החתימה

\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

 תאריך שם חתימה וחותמת מורשה החתימה

* 1. רשימת נספחים שיש לצרף להצעה

| **מס' נספח** | **שם נספח** | **תיאור נספח** |
| --- | --- | --- |
| **נספח 1** | **אישור "פקיד מורשה"****(אישור על עמידה בחוק עסקאות גופים ציבוריים)** | על המציע לצרף אישור תקף מרואה חשבון או מיועץ מס על ניהול פנקסי חשבונות, ודיווח לרשויות המס כנדרש בחוק עסקאות גופים ציבוריים, או אישור על פטור מחובה זו. אישור זה יסומן כ**נספח 1**.לצורך כך ניתן להשתמש בקישור הבא:<https://www.misim.gov.il/gmishurim/frmInputMekabel.aspx?cur=0>**לא קיים נוסח במסמכי המכרז**. |
| **נספח 2** | **תצהיר עו"ד בדבר היעדר הרשעות בהתאם לחוק עסקאות גופים ציבוריים** | על המציע לצרף תצהיר המאושר על ידי עו"ד בהתאם למפורט ב**נספח 2**. |
|  **[נספח 3](#פרק_2_נספח_3)** | **אישור רו"ח** | אישור רואה חשבון אודות נתונים מהדוחות, כנדרש בתנאי הסף, בהתאם לנוסח המפורט ב**נספח 3**. |
|  [**נספח 4**](#פרק_2_נספח_4) | **הצהרת יצרן לצורך הגשת ההצעות במכרז** | יש להגיש הצהרה מאת היצרן בהתאם לנוסח המפורט ב**נספח 4**, כמפורט בסעיף ‎2.4.2.3 לפרק ‎2 זה. |
| **נספח 5** | **הצהרת יצרן לתיחורים** | נוסח הצהרת יצרן לתיחורים. הצהרה זו מובאת לידיעת המציעים בשלב זה, ו**אין להגיש** אותה במסגרת הגשת ההצעות למכרז. החתימה על הצהרת היצרן לתיחורים תעשה במסגרת התמודדות בתיחור ספציפי עתידי. |

נספח 1 – אישור "פקיד מורשה"

יש לצרף אישור תקף מ"פקיד מורשה" על פי חוק עסקאות גופים ציבוריים על ניהול פנקסי חשבונות, ואישור תקף מ"פקיד מורשה" על דיווח לרשויות המס כנדרש בחוק. לצורך כך ניתן להשתמש בקישור הבא: [מידע על אישורי ניכוי מס במקור וניהול ספרים](https://www.misim.gov.il/gmishurim/frmInputMekabel.aspx?cur=0)

נספח 2 – תצהיר בדבר היעדר הרשעות לפי חוק עסקאות גופים ציבוריים

אני הח"מ \_\_\_\_\_\_\_\_\_\_\_\_\_\_\_ ת.ז. \_\_\_\_\_\_\_\_\_\_\_\_\_\_\_ לאחר שהוזהרתי כי עלי לומר את האמת וכי אהיה צפוי לעונשים הקבועים בחוק אם לא אעשה כן, מצהיר/ה בזה כדלקמן:

הנני נותן תצהיר זה בשם \_\_\_\_\_\_\_\_\_\_\_\_\_\_\_\_\_\_\_ שהוא המציע (להלן: "**המציע**") המבקש להתקשר עם עורך מכרז מרכזי 05-2022 לרכש ואספקת מוצרים ושירותים בתחום אבטחת המידע וההגנה בסייבר עבור משרדי הממשלה ויחידות הסמך. אני מצהיר/ה כי הנני מוסמך/ת לתת תצהיר זה בשם המציע.

בתצהירי זה, משמעותו של המונח "**בעל זיקה**" כהגדרתו בחוק עסקאות גופים ציבוריים התשל"ו-1976 (להלן: "**חוק עסקאות גופים ציבוריים**"). אני מאשר/ת כי הוסברה לי משמעותו של מונח זה וכי אני מבין/ה אותו.

משמעותו של המונח **"עבירה"** – עבירה לפי חוק עובדים זרים (איסור העסקה שלא כדין והבטחת תנאים הוגנים), התשנ"א-1991 או לפי חוק שכר מינימום התשמ"ז-1987, ולעניין עסקאות לקבלת שירות כהגדרתו בסעיף 2 לחוק להגברת האכיפה של דיני העבודה, התשע"ב-2011, גם עבירה על הוראות החיקוקים המנויות בתוספת השלישית לאותו חוק.

המציע הינו תאגיד הרשום בישראל.(סמן X במשבצת המתאימה)

* המציע ובעל זיקה אליו **לא הורשעו** ביותר משתי עבירות עד למועד האחרון להגשת ההצעות (להלן: "**מועד להגשה**") למכרז \_\_\_\_\_\_\_\_, מספר \_\_.
* המציע או בעל זיקה אליו **הורשעו** בפסק דין ביותר משתי עבירות **וחלפה שנה אחת** לפחות ממועד ההרשעה האחרונה ועד למועד ההגשה.
* המציע או בעל זיקה אליו **הורשעו** בפסק דין ביותר משתי עבירות **ולא חלפה שנה אחת** לפחות ממועד ההרשעה האחרונה ועד למועד ההגשה.

זה שמי, להלן חתימתי ותוכן תצהירי דלעיל אמת.

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_

 תאריך שם חתימה וחותמת

אישור עורך הדין

אני הח"מ \_\_\_\_\_\_\_\_\_\_\_\_\_\_\_\_\_\_\_\_\_, עו"ד מאשר/ת כי ביום \_\_\_\_\_\_\_\_\_\_\_\_ הופיע/ה בפני במשרדי אשר ברחוב \_\_\_\_\_\_\_\_\_\_\_\_ בישוב/עיר \_\_\_\_\_\_\_\_\_\_\_\_ מר/גב' \_\_\_\_\_\_\_\_\_\_\_\_\_\_ שזיהה/תה עצמו/ה על ידי ת.ז. \_\_\_\_\_\_\_\_\_\_\_\_ /המוכר/ת לי באופן אישי, ואחרי שהזהרתיו/ה כי עליו/ה להצהיר אמת וכי יהיה/תהיה צפוי/ה לעונשים הקבועים בחוק אם לא יעשה/תעשה כן, חתם/ה בפני על התצהיר דלעיל.

\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

 תאריך מספר רישיון חתימה וחותמת

נספח 3 – אישור רו"ח והצהרת מציע המאושרת על ידי רו"ח

**יודפס על נייר לוגו של רואה החשבון**

תאריך: \_\_\_\_\_\_\_\_\_\_\_\_\_\_\_

לכבוד

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ [שם המציע]

1. הנדון: **אישור רואה חשבון אודות נתונים מהדוחות הכספיים (או כל מידע אחר המופיע בדוחות הכספיים**[[1]](#footnote-2)**) לתקופה 31.12.2018 עד 31.12.2021**

לבקשתכם וכרואי החשבון של \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (להלן: "**המציע**") הרינו לאשר כדלקמן:

1. הננו משמשים כרואי החשבון של המציע משנת \_\_\_\_\_\_\_\_\_.
2. יש למחוק את המיותר מבין סעיפים ‎2.1 ו-‎2.2:
	1. הדוחות הכספיים המבוקרים / סקורים [מחק את המיותר] של המציע לימים 31.12.2018, 31.12.2019, 31.12.2020 ו-31.12.2021 בוקרו / נסקרו (בהתאמה) על ידי משרדנו. דוח רואי החשבון המבקרים נחתם ביום / בימים \_\_\_\_\_\_\_\_\_\_\_.
	2. הדוחות הכספיים המבוקרים / סקורים [מחק את המיותר] של המציע לימים 31.12.2018, 31.12.2019, 31.12.2020 ו-31.12.2021 בוקרו / נסקרו (בהתאמה) על ידי רואי חשבון אחרים. דוח רואי החשבון המבקרים האחרים נחתם/ו ביום / בימים \_\_\_\_\_\_\_\_\_\_\_\_.
3. יש למחוק את המיותר מבין סעיפים ‎3.1 ו-‏3.2:
	1. דוחות רואי החשבון המבקרים לימים \_\_\_\_\_\_\_\_\_ אינם כוללים הסתייגות ו/או הפניית תשומת הלב להערת עסק חי, או כל סטייה אחרת מהנוסח האחיד.
	2. דוחות רואי החשבון המבקרים לימים \_\_\_\_\_\_\_\_\_ כוללים סטייה מהנוסח האחיד, אולם אין לסטייה זו השלכה על המידע המפורט בסעיף ‎4 להלן.
4. בהתאם לדוחות הכספיים האמורים לעיל, המציע עומד בתנאי הנדרש במכרז בסעיף ‎1.2.3.2.1.

בכבוד רב,

|  |
| --- |
| רואי חשבון |

**יודפס על נייר לוגו של רואה החשבון**

תאריך: \_\_\_\_\_\_\_\_\_\_\_\_\_\_\_

לכבוד

**\_\_\_\_\_\_\_\_\_\_** [שם המציע]

1. הנדון: **חוות דעת רואה חשבון על הצהרת מנהלי מציע במכרז, אודות מידע ממערכת הכספים של המציע[[2]](#footnote-3)**

ביקרנו את הנתונים הכספיים בהצהרה של \_\_\_\_\_\_\_\_\_ (להלן: "**המציע**"), בדבר עמידה בתנאים המופיעים בסעיפים ‏1.2.3.2.2 ו-‏1.2.3.2.3 למכרז מרכזי 05-2022 לרכש ואספקת מוצרים ושירותים בתחום אבטחת המידע וההגנה בסייבר עבור משרדי הממשלה ויחידות הסמך, המצורפת לחוות דעת זו ומסומנת בחותמתנו לשם זיהוי בלבד. הצהרה זו היא באחריות הנהלת המציע. אחריותנו היא לחוות דעה על הנתונים הכספיים בהצהרה הנ"ל, בהתבסס על ביקורתנו.

ערכנו את ביקורתנו בהתאם לתקני ביקורת מקובלים בישראל. על פי תקנים אלה נדרש מאיתנו לתכנן את הביקורת ולבצעה, במטרה להשיג מידה סבירה של ביטחון שאין בהצהרה הנ"ל הצגה מוטעית מהותית. הביקורת כוללת בדיקה מדגמית של ראיות התומכות בסכומים ובמידע שבהצהרה. אנו סבורים שביקורתנו מספקת בסיס נאות לחוות דעתנו.

לדעתנו, הנתונים הכספיים בהצהרה הנ"ל משקפים באופן נאות, מכל הבחינות המהותיות, את האמור בהצהרת המציע, בהתאם לרשומות עליהן התבסס.

בכבוד רב,

|  |
| --- |
| רואי חשבון |

1. **הנדון:** הצהרת מורשה החתימה מטעם המציע לשנים שנסתיימו ביום 31.12.2018, 31.12.2019, 31.12.2020 ו-31.12.2021

אני הח"מ \_\_\_\_\_\_\_\_\_\_ ת.ז. \_\_\_\_\_\_\_\_\_\_\_\_\_\_\_ לאחר שהוזהרתי כי עלי לומר את האמת וכי אהיה צפוי לעונשים הקבועים בחוק אם לא אעשה כן, מצהיר/ה בזה כדלקמן:

הנני נותן תצהיר זה בשם \_\_\_\_\_\_\_\_\_\_\_\_\_\_\_\_\_\_\_ שהוא מציע במכרז מרכזי 05-2022 לרכש ואספקת מוצרים ושירותים בתחום אבטחת המידע והגנה בסייבר עבור משרדי הממשלה ויחידות הסמך (להלן: "**המכרז**"), המבקש להתקשר עם עורך המכרז (להלן: "**המציע**").

תפקידי במציע: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

אני מצהיר/ה כי הנני מוסמך/ת לתת תצהיר זה בשם המציע.

האמור בתצהיר זה בלשון רבים נאמר בשמי ובשם המציע:

1. המציע סיפק ללקוחות עסקיים במהלך שלוש שנים רצופות מבין השנים 2018-2021 מוצרים או שירותים בתחום אבטחת המידע והגנה בסייבר, בהיקף שאינו נופל מ-10 מיליון ₪ (ללא מע"מ) במצטבר.
2. למציע 5 לקוחות עסקיים בישראל, אשר רכשו ממנו, כל אחד, בשנתיים רצופות מבין השנים 2018-2021, מוצרים או שירותים בתחום אבטחת מידע והגנה בסייבר, בהיקף שאינו נופל מ-500,000 ₪ ללקוח.

זה שמי, להלן חתימתי ותוכן תצהירי דלעיל אמת:

|  |  |  |  |  |  |  |
| --- | --- | --- | --- | --- | --- | --- |
|  |  |  |  |  |  |  |
| שם מלא |  | תפקידי במציע |  | תאריך |  | חתימה וחותמת מורשה החתימה |
|  |  |  |  |  |  |  |
| שם מלא |  | תפקידי במציע |  | תאריך |  | חתימה וחותמת מורשה החתימה |

נספח 4 לחוברת ההצעה – הצהרת יצרן עבור המכרז

**ניתן לחתום על הצהרה זו בעברית או באנגלית**

**הצהרת יצרן**

**לכבוד**

**מינהל הרכש הממשלתי, החשב הכללי משרד האוצר**

הנדון: מכרז מרכזי 05-2022 לרכש ואספקת מוצרים ושירותים בתחום אבטחת המידע והגנה בסייבר עבור משרדי הממשלה ויחידות הסמך (להלן: "**המכרז**")

אני, הח"מ\_\_\_\_\_\_\_\_\_\_\_\_\_\_\_\_\_, מחברת \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, אשר הינה יצרן מוצרים ושירותים בתחום אבטחת המידע וההגנה בסייבר (להלן: "**היצרן**") מצהיר/ה בזה כדלקמן:

1. \_\_\_\_\_\_\_\_\_\_\_\_\_\_\_\_\_\_\_\_\_\_\_ (להלן: "**המציע**") מוסמך ע"י היצרן למכור, להתקין ולתת שירות למוצרים ושירותים בתחום המכרז בישראל, כמורשה מטעם היצרן, לתקופה של לפחות שנה טרם המועד האחרון להגשת הצעות.
2. המציע הינו (*יש לסמן את אחת האפשרויות)*:

[ ]  ספק מורשה שלנו בישראל עבור המוצרים והשירותים המוצעים.

[ ]  חברתנו (היצרן) או חברה-בת שלנו בישראל.

1. המציע מחזיק בהסמכה הגבוהה ביותר של היצרן בתחום האמור.
2. היצרן מאשר כי הוא מכיר את תנאי המכרז.
3. היצרן מכר (באופן ישיר או עקיף) מוצרים ושירותים בתחום אבטחת המידע וההגנה בסייבר בסכום מצטבר של לפחות 150 מיליון דולר במהלך שלוש שנים רצופות מבין השנים 2018-2021.

|  |
| --- |
| שם היצרן: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| תפקיד החותם אצל היצרן: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  |
| תאריך: \_\_\_\_\_\_\_\_\_\_\_\_\_\_\_\_\_\_\_\_\_ חתימה וחותמת: \_\_\_\_\_\_\_\_\_\_\_\_\_\_\_\_\_\_\_\_\_ |

Appendix 4 – Manufacturer's Declaration for the Tender

**To:**

Israel Government Procurement Administration (IGPA), Accountant General, Ministry of Finance, Israel

Re: Central Tender 05-2022 for the Procurement and Supply of Cyber Security Products and Services for the Government Ministries and Additional Government Units (hereinafter: the "Tender")

I the undersigned, \_\_\_\_\_\_\_\_\_\_\_\_\_\_\_\_, of the company \_\_\_\_\_\_\_\_\_\_\_\_\_\_, which is a manufacturer of Products and Services in the field of Cyber Security(hereinafter: the "Manufacturer") having been advised that I must tell the truth and that I will be subject to the penalties stipulated by law if I fail to do so, hereby declare that:

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (hereinafter: the "Bidder") is currently authorized by us for the sale, supply, install and service of our products and services in Israel during at least the last twelve (12) months before the tender submission deadline.
2. The Bidder is *[check appropriate box]:*

[ ]  A licensed supplier/authorized reseller of the Manufacturer for the services and products offered.

[ ]  The manufacturer or a subsidiary of the Manufacturer in Israel.

1. The Bidder is certified by us, the Manufacturer, at the highest certification level available for our products and services.
2. The Manufacturer confirms it is familiar with the Tender and its terms.
3. The Manufacturer sold (directly or indirectly) cyber security products and services in the amount of no less than 150 million Dollars (Cumulatively) during three consecutive years in the years 2018-2021.

*[All terms – as defined in the Tender]*

|  |
| --- |
| Name of Manufacturer: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  |
| Position with Manufacturer: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Signature and seal: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | Date:\_\_\_\_\_\_\_\_\_\_\_\_\_\_\_\_\_\_\_ |

נספח 5 לחוברת ההצעה – הצהרת יצרן עבור התיחורים

**נספח זה מובא לידיעת המציעים בשלב המכרז**

**אין להגיש את הצהרה זו במסגרת הגשת ההצעות למכרז**

**ניתן לחתום על הצהרה זו בעברית או באנגלית**

**הצהרת יצרן**

**לכבוד**

**מינהל הרכש הממשלתי, החשב הכללי משרד האוצר**

הנדון: [מספר ושם התיחור המתפרסם במסגרת מכרז מרכזי 05-2022 לרכש ואספקת מוצרים ושירותים בתחום אבטחת המידע והגנה בסייבר עבור משרדי הממשלה ויחידות הסמך] (להלן: "**התיחור**")

אני, הח"מ\_\_\_\_\_\_\_\_\_\_\_\_\_\_\_\_\_, מחברת \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, אשר הינה יצרן המוצרים והשירותים המוצעים בתיחור (להלן: "**היצרן**") על ידי המציע \_\_\_\_\_\_\_\_\_\_\_\_\_\_\_\_\_\_\_\_\_\_\_ (להלן: "**המציע**"), מצהיר/ה בזה כדלקמן:

1. המציע, אשר מציע מוצרים ושירותים מתוצרתנו לתיחור, מוסמך ע"י היצרן למכור, להתקין ולתת שירות למוצרים ושירותים בתחום התיחור בישראל, כמורשה מטעם היצרן, לתקופה של לפחות שנה טרם המועד האחרון להגשת הצעות בתיחור.
2. המציע הינו (*יש לסמן את אחת האפשרויות)*:

[ ]  ספק מורשה שלנו בישראל עבור המוצרים והשירותים המוצעים.

[ ]  חברתנו (היצרן) או חברה-בת שלנו בישראל.

1. המציע מחזיק בהסמכה הגבוהה ביותר של היצרן בתחום התיחור.
2. היצרן מאשר כי הוא מכיר את תנאי המכרז והתיחור.
3. היצרן מתחייב:
	1. כי למיטב ידיעתו אין כל מניעה כי המציע בתיחור יספק את המוצרים ו/או השירותים של היצרן בתנאים הנדרשים במכרז למשך כל תקופת התיחור, לרבות תקופות האופציה הכלולות בה.
	2. לתת את מלוא הגיבוי למציע בארץ, לספק ולהעמיד לרשות המציע במכרז את השירותים ו/או מוצרי היצרן על מנת שהוא יעמוד בתנאים הנדרשים במכרז, ובכלל זה לספק ולהעמיד כוח אדם מומחה ומיומן, לספק חלקי חילוף ועדכוני תוכנה והקמת מנגנון אסקלציה מהספק אליו, ולסייע בשמירת הרציפות במתן האחריות למוצרים מתוצרתו, כל זאת למשך כל תקופת התיחור, לרבות תקופות האופציה הכלולות בה.
	3. במקרה בו יבצר מהמציע להמשיך לתת את השירותים, יהיה היצרן או נציגו מחויב לסייע במעבר לאספקת המוצרים והשירותים ע"י ספק חדש שיקבע עורך המכרז.
	4. לעדכן את המציע ועורך המכרז באופן מיידי בדבר פריטים אשר קיימת היתכנות להפסקת ייצורם, שיווקם או התמיכה בהם (END OF LIFE, END OF SALE או END OF SUPPORT) או שכבר הוכרזו ככאלה.
	5. שלא לפרסם את דבר הזכייה של המציע בתיחור מסוים ללא אישור מראש של עורך המכרז.

|  |
| --- |
| שם היצרן: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| תפקיד החותם אצל היצרן: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  |
| תאריך: \_\_\_\_\_\_\_\_\_\_\_\_\_\_\_\_\_\_\_\_\_ חתימה וחותמת: \_\_\_\_\_\_\_\_\_\_\_\_\_\_\_\_\_\_\_\_\_ |

Appendix 5 – Manufacturer's Declaration for a specific invitation

**To:**

Israel Government Procurement Administration (IGPA), Accountant General, Ministry of Finance, Israel

Re: [Number and name of the specific invitation published as part of Central Tender 05-2022 for the Procurement and Supply of Cyber Security Products and Services for the Government Ministries and Additional Government Units] (hereinafter: the "Specific Invitation")

I the undersigned, \_\_\_\_\_\_\_\_\_\_\_\_\_\_\_\_, of the company \_\_\_\_\_\_\_\_\_\_\_\_\_\_, which is the manufacturer of the products and services offered in the Specific Invitation (hereinafter: the "Manufacturer") by the bidder \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (hereinafter: the "Bidder"), having been advised that I must tell the truth and that I will be subject to the penalties stipulated by law if I fail to do so, hereby declare that:

1. The Bidder, offering the products and services manufactured by us in the Specific Invitation, is currently authorized by us for the sale, supply, install and service of our products and services in Israel for at least the last twelve (12) months before the Specific Invitation submission deadline.
2. The Bidder is *[check appropriate box]:*

[ ]  A licensed supplier/authorized reseller of the Manufacturer for the services and products offered.

[ ]  The manufacturer or a subsidiary of the Manufacturer in Israel.

1. The Bidder is certified by us, the Manufacturer, at the highest certification level available for the offered product line.
2. The Manufacturer confirms it is familiar with the terms of the Tender and the Specific Invitation.
3. The Manufacturer undertakes a commitment to:
	* That To the best of its knowledge, there is nothing to prevent the Bidder from supplying the products and/or services of the Manufacturer in accordance with the terms and conditions of the Tender for the entire duration of the Specific Invitation period, including the optional periods.
	* Provide full support to the Bidder in Israel, to supply to the Bidder with products and services needed to fulfill the Tender, including providing support of skilled and experienced personnel, spare parts, software updates and continuous Warranty for the products and services manufactured by it, and establishing an escalation process from the Bidder to it, for the entire Specific Invitation period, including the optional periods.
	* Do all in its power to provide continuous warranty for the products and services manufactured by it, inter alia by cooperating with the transfer of sales and warranty for the products and/or services to another supplier which will be determined by the IGPA, including in the event that the Bidder or the Manufacturer will not be able to continue to supply the products and/or services.
	* Immediately inform the Bidder and the IGPA about products and services which are at the end of production, sale or service and support cycle (End Of Life, End Of Sale or End Of Support).
	* Not to publish any information regarding the Bidder's win with respect to any specific Invitation published as part of this Tender.

*[All terms – as defined in the Tender]*

|  |
| --- |
| Name of Manufacturer: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  |
| Position with Manufacturer: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Signature and seal: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | Date:\_\_\_\_\_\_\_\_\_\_\_\_\_\_\_\_\_\_\_ |

פרק 3 – אופן ביצוע ומימוש ההתקשרות

1. פירוט ההתקשרות
	1. נושא המכרז
		1. נושא המכרז הוא רכישה, אספקה, התקנה ותחזוקה של מוצרים וכן אספקת שירותים בתחום אבטחת המידע והגנה בסייבר, ובכלל זה:
			1. מוצרים בתחום אבטחת המידע וההגנה בסייבר ושירותים עבורם.
			2. שירותים בתחום אבטחת המידע וההגנה בסייבר וכן שירותים נלווים.
			3. אספקת שירותי יישום (אינטגרציה) הכוללים: מיפוי, אפיון, עיצוב (Design), עיצוב מפורט (Detailed Design), הקמת הרכיבים / מוצרים / שירותים, קישור למערכות משיקות, הדרכה, תיעוד, בדיקות קבלה ושירותי תמיכה ותחזוקה, והכל כפי שנקבע במסמכי המכרז וכפי שיוגדר במסמכי התיחור.
			4. תפעול מוצרים ושירותים בתחום אבטחת מידע וסייבר.
			5. כל פעולה אחרת הנדרשת לצורך אספקה סדירה של השירותים המבוקשים, כנדרש במכרז זה.
			6. פתרונות נוספים בתחום אבטחת מידע והגנה בסייבר כפי שיוגדר במסמכי התיחורים.

(לעיל ולהלן: "**המוצרים**" או "**השירותים**" או "**המוצרים והשירותים המבוקשים**").

* + 1. עורך המכרז יהיה רשאי לערוך התקשרות מרכזית אחרת בנושא המכרז עבור שירותים או מוצרים אשר לעמדת עורך המכרז לא יקבלו מענה מספק או יעיל מהספקים הרשומים במסגרת מכרז זה (גם במקרה בו נערך תיחור בנושא מסוים במסגרת מכרז זה), ולספק לא תהיה כל טענה כלפי עורך המכרז בעקבות זאת.
		2. עורך המכרז יהיה רשאי לגרוע או להוסיף לתכולת המכרז תחומי מוצרים ו/או שירותים מבוקשים בנושא המכרז.
	1. אופן ביצוע ההתקשרות
		1. פרק זה, יחד עם פרק‏ 4 – הסכם ההתקשרות ועם מסמכי התיחור אשר יפורסמו מעת לעת במסגרת שלב ב' של המכרז, מפרט את אופן אספקת המוצרים והשירותים המבוקשים על ידי הספק הזוכה.
		2. לאחר ההכרזה על זוכים בכל אחד מהתיחורים בשלב ב' (להלן: "**זוכה**" או "**ספק זוכה**"), עורך המכרז יפרסם למזמינים הודעת מכרז מרכזי אשר תנחה את המזמינים בביצוע הרכש בהתאם למכרז זה. למען הסר ספק, עורך המכרז שומר לעצמו את הזכות שלא לפרסם את הודעת המכרז באופן פומבי, אלא להפיצה למזמינים באופן אחר. כמו כן, מובהר כי ככל שספק ייבחר כזוכה בתיחור, הוא והיצרן המיוצג על ידו לא יהיו רשאים לפרסם ולא ליידע אף גורם על עובדת השתתפותם או זכייתם בתיחור ספציפי.
		3. עורך המכרז יהיה רשאי, לשנות, לעדכן, להוסיף או לבטל כל סעיף מסעיפי פרק זה על ידי פרסום דרישה מעודכנת במסמך תיחור שיפורסם במסגרת שלב ב'. כמו כן, יהיה רשאי עורך המכרז לשנות, לעדכן, להוסיף ולבטל תנאי סף להשתתפות בתיחורים כולל תנאים עבור כל אחד מהיצרנים המוצעים ע"י המציע. כאמור, התנאים שיפורטו לעיל יחולו על ההתקשרות מכוח התיחורים אלא אם נקבעה הוראה רלוונטית אחרת במסמכי התיחור הספציפי. אופן ביצוע התיחורים מפורט בנספח התיחור המפורסם בקובץ נפרד באתר האינטרנט ומהווה חלק בלתי נפרד ממנו.
		4. עורך המכרז יפרסם יחד עם חוברת זו את חוברת מס' 2 : הנחיות לגבי שלב ב' של המכרז (להלן: "**נספח כללי תיחור**") ויהיה רשאי לעדכן את דרישות התיחור בחוברת זו בכל עת. במקרה זה, בקשת התיחור תהיה כפופה לנספח זה במהדורתו המעודכנת ליום פרסום התיחור (אלא אם תצוין מהדורה אחרת במסמך התיחור). יובהר כי הכללים הנוגעים למסמך התיחור חלים גם על "נספח כללי תיחור".
		5. בכל מקרה של חילוקי דעות לגבי אופן ביצוע ההתקשרות, לרבות בתחום שירותי האחריות והתחזוקה, סמכות ההחלטה הסופית תהיה של עורך המכרז.
	2. כללי
		1. אופן ההתקשרות והמפרטים הטכניים, יוגדרו במסמכי התיחור, אשר יפורסמו לספקי המסגרת במסגרת שלב ב' של המכרז.
		2. אין עורך המכרז מתחייב להיקפים כלשהם במהלך תקופת ההתקשרות (בין אם להיקף כספי או כמות פרויקטים או מוצרים או שירותים שיוזמנו). בהתאם לכך עורך המכרז או המזמינים רשאים לבצע הזמנות מכוח המכרז בכל היקף שהוא, ובהתאם לדרישותיהם הכספיות או הכמותיות.
	3. תקופת ההתקשרות
		1. תקופת ההתקשרות עם ספקי המסגרת תעמוד על 24 חודשים החל מהודעת עורך המכרז לספקי המסגרת (להלן: "**תקופת המכרז**"), ולעורך המכרז תהיה אופציה להארכת המכרז לתקופה של עד 36 חודשים נוספים (סה"כ 60 חודשים), הכל בהתאם למפורט במסמכי המכרז.
		2. ככל שעורך המכרז לא יודיע אחרת, תקופת המכרז תתחדש באופן אוטומטי לתקופת אופציה של 12 חודשים בכל פעם, וזאת עד למקסימום של 3 תקופות אופציה, אלא אם כן עורך המכרז הודיע אחרת לפחות 30 יום לפני תום תקופת המכרז או תום כל אופציה, לפני העניין.
		3. עורך המכרז רשאי לממש את האופציה עם כלל ספקי המסגרת, או עם חלקם, הכל על פי שיקול דעתו הבלעדי.
		4. עורך המכרז יהיה רשאי לקיים תיחורים מכוח מכרז המסגרת במהלך כל תקופת המכרז, כאשר אין מניעה כי תקופת ההתקשרות במסגרת תיחור ספציפי (להלן: "**תקופת התיחור**") תימשך מעבר לתקופת המכרז, ובלבד שהתיחור פורסם במהלך תקופת המכרז.
		5. עורך המכרז יהיה רשאי לקבוע תקופת התארגנות לספק זוכה בתיחור, אשר במהלכה הוא יידרש להיערך לקראת אספקת המוצרים והשירותים בהם זכה. בהתאם לשיקול דעתו של עורך המכרז, תקופת ההתארגנות תחול גם במקרה של החלפת מוצר עקב סיום ייצורו, או הוספת מוצרים חדשים לרשימת הפריטים הכלולה בתיחור.
		6. עורך המכרז יהיה רשאי לקבוע במסמך התיחור תקופת מעבר והיפרדות. תקופה זו תהיה למשך מספר חודשים כפי שייקבע על ידי עורך המכרז במסמך התיחור, והיא תחול במקרה בו ייבחר זוכה אחר לספק את המוצרים והשירותים המבוקשים. במהלך תקופה זו, המזמינים יהיו רשאים לרכוש את המוצרים והשירותים המבוקשים מהזוכה בתיחור הספציפי וכן מספק זוכה אחר בהתקשרות מרכזית שערך מינהל הרכש הממשלתי, בהתאם להנחיות שייקבעו על ידי מינהל הרכש הממשלתי. בתקופה זו ישתף הזוכה בתיחור פעולה עם הזוכה החדש לצורך העברת השירותים לזוכה החדש בצורה הטובה ביותר.
	4. המזמינים
		1. הגופים המנויים להלן יחשבו מזמינים לצורך המכרז, וירכשו את המוצרים והשירותים המבוקשים נשוא המכרז מהספק הזוכה:
			1. משרדי ממשלה ויחידות סמך:
			2. ככל שבתקופת ההתקשרות יוקמו משרדי ממשלה חדשים או יחידות סמך נוספות, או שיפוצלו משרדי ממשלה או יחידות סמך, יחול המכרז גם על משרדי הממשלה או יחידות הסמך החדשות.
			3. למרות האמור לעיל, משרד הביטחון ויחידות הסמך שלו אינם מחויבים לרכוש את המוצרים והשירותים המבוקשים בהתאם למכרז כאמור.
			4. גופים נלווים:
				1. רשימת הגופים הנלווים שחוק חובת המכרזים חל עליהם, ואושרו מראש על ידי עורך המכרז, כמזמינים לצורך מכרז זה, הם:

שירות התעסוקה הישראלי.

קרן לביטוח נזקי טבע בחקלאות (קנ"ט).

דירה להשכיר – החברה הממשלתית לדיור והשכרה.

הרשות הלאומית לבטיחות בדרכים (רלב"ד).

יד ושם.

ענבל חברה לביטוח בע"מ.

* + - * 1. במהלך תקופת ההתקשרות, עורך המכרז רשאי לגרוע גופים נלווים מרשימה זו או להוסיף לה גופים נוספים שחוק חובת המכרזים חל עליהם, ואשר ייחשבו מזמינים במכרז זה. עורך המכרז יודיע לספק על החלטתו כאמור, אשר תחייב את הספק.
				2. כל הנחה או הטבה אחרת כלשהי, מכל מין וסוג, בין בכסף ובין בשווה כסף, אשר יינתנו על ידי הספק הזוכה לגוף כלשהו אשר יצטרף למכרז כאמור, יינתנו מיידית גם ליתר המזמינים.
			1. ספק מיקור חוץ של מזמין:
				1. באישור המזמין, ולצורך ביצוע שירותים עבורו, ספק מיקור חוץ של מזמין רשאי לבצע רכש של מוצרים, בהתאם לתנאי המכרז וייחשב כמזמין לעניין התנאים המפורטים במכרז זה.
				2. התמורה לספק הזוכה תשולם על ידי המזמין או ספק מיקור החוץ, בהתאם להחלטת המזמין. הספק מחויב לספק את המוצרים לספק מיקור חוץ של מזמין, ולא תהיה התנגדות לאספקתם, כאמור בסעיף זה, ללא קשר לזהות ספק מיקור החוץ.
				3. כלל מחויבויות המזמין במסגרת מכרז זה, יחולו על המזמין עבורו פועל ספק מיקור החוץ.
			2. הזמנה עבור אחר:

מזמין רשאי לבצע רכש בהתאם למכרז עבור אחר או עבור מזמין אחר ולא לשימושו הישיר. על הספק הזוכה והמזמין יחולו כל החובות וההתחייבויות על פי מכרז זה, ללא קשר לזהות המזמין האחר.

* + 1. מזמינים אשר אינם מחויבים לבצע רכש באמצעות המכרז:
			1. למרות האמור לעיל, במקרים הבאים מזמינים לא יהיו חייבים לבצע רכש בהתאם להוראות המכרז:
				1. על פי הוראות תקנה 14ב לתקנות חובת המכרזים;
				2. רכישה מכוח מכרזים והתקשרויות קודמות של עורך המכרז;
			2. בנוסף לאמור לעיל, ככל שרשות ציבורית פונה לספק להתקשר עמו בפטור ממכרז בגלל זכייתו במכרז זה (למשל חברות ממשלתיות, בהתאם לת' 34 לתקנות חובת המכרזים, תאגידים, בהתאם לת' 37 לתקנות חובת המכרזים, קופות חולים, בהתאם לת' 40א לתקנות חובת המכרזים, מוסדות להשכלה גבוהה, כהגדרתן בתקנות חובת המכרזים (התקשרויות של מוסד להשכלה גבוהה), התש"ע-2010, או כל גוף רלוונטי אחר) ובכוונת הספק להסכים להתקשרות כאמור, יחולו התנאים הבאים:
				1. התקשרות עם גופים כאמור היא התקשרות עצמאית, שאינה משפיעה על ההתקשרות מכוח מכרז זה, מלבד המפורט בסעיף ‎3.5.2.2.2 להלן. החלטת הספק הזוכה על מתן שירותים לגופים אלו אינה מפחיתה או פוטרת את הספק מחובה כלשהי בהתאם להוראות מכרז זה.
				2. ככל שהספק הזוכה יציע לגופים אלו, בהתקשרות במסגרת פטור ממכרז כאמור, תנאים מטיבים לתנאי המכרז, תנאי התיחורים או תנאי ההסכם כגון הנחה או הטבה אחרת כלשהי, מכל מין וסוג, בין בכסף ובין בשווה כסף, תנאים אלו יינתנו ליתר המזמינים ביחס להזמנות ציוד ושירותים שהוזמנו לאחר מועד ההתקשרות עם הגוף ציבורי. הזוכה ידווח לעורך המכרז על כל התקשרות כזו, מיד עם ביצוע ההתקשרות עם גוף כאמור.
	1. גורמים מעורבים

ניהול

עורך המכרז

* + - * 1. מכרז זה הוא באחריות מינהל הרכש הממשלתי באגף החשב הכללי במשרד האוצר.
				2. לצורך ניהול ההתקשרות יקצה עורך המכרז איש קשר אשר יהווה כתובת של הספק הזוכה ושל המזמינים בכל עניין הקשור בניהול המכרז.

נציגי המזמינים

* + - * 1. כל מזמין ימנה נציג מקצועי מטעמו, אשר ישמש איש הקשר מטעם המזמין לעניין רכישת המוצרים והשירותים המבוקשים ומימושם.
				2. המזמין יהא רשאי להודיע לזוכה על מינוי גורמים נוספים, לרבות ספק מיקור חוץ, כנציגו.
				3. מבלי לגרוע מכל הוראה אחרת במכרז זה, הזוכה מתחייב:

לשתף פעולה עם המזמין או נציגיו, בכל הנוגע לביצוע עבודות ואספקת הציוד והשירותים המבוקשים ומילוי כל יתר התחייבויותיו על פי מכרז זה. הספק הזוכה ימלא אחר כל הנחיה של נציג המזמין והמפקחים, בכפוף להוראות מכרז זה;

למסור לנציגי המזמין כל מידע או דיווח שיידרש על ידיהם, במועד ובאופן שייקבע על ידם;

לאפשר לנציגי המזמין לבקר במשרדי הזוכה ובכל מקום אחר שבו הוא מבצע את התחייבויותיו על פי מכרז זה, לעיין בכל מסמך ולבדוק את הנעשה בהם בקשר לביצוע התחייבויות הזוכה על פי מכרז זה, ובלבד שכל ביקור כאמור יתואם מראש עם הזוכה.

הגבלת סמכויות נציגי המזמין: למען הסר ספק, ומבלי לגרוע מהאמור לעיל, מובהר ומוסכם, כי נציגי המזמין אינם רשאים ואינם מוסמכים לחייב את המזמין בכל חיוב כספי, בין אם יש בו כדי לשנות את סכום התמורה על פי הסכם זה ובין אם יש בו כדי להטיל עליו חיובים נוספים בקשר להתאמות או שינויים ושיפורים (שו"ש). חיובו של המזמין בעניינים אלה ייעשה אך ורק במסמך בכתב, חתום על ידי מורשי החתימה של המזמין.

אנשי הצוות של הזוכה

איש קשר מטעם הזוכה עם עורך המכרז

* + - * 1. הזוכה יקצה מטעמו איש קשר מול עורך המכרז שיהווה כתובת לכל עניין הקשור למימוש המכרז. החלפה של איש הקשר המוגדר תיעשה לאחר עדכונו בכתב של עורך המכרז.

אנשי קשר מטעם הזוכה עם המזמינים:

מנהל הפרויקט

הזוכה יעסיק מנהל פרויקט שירכז את אספקת המוצרים והשירותים המבוקשים, ויעבוד אל מול המזמינים למשך כל תקופת התיחור (להלן: "**מנהל פרויקט**"). מנהל הפרויקט ינהל את הפעילות הנדרשת מול המזמינים, יתאם ויפקח על כל הגורמים הקשורים לפעילות וימלא את תפקידיו בשם הזוכה. מנהל הפרויקט יהווה נציג הזוכה ואיש הקשר שלו לצורך הקשר השוטף בין המזמינים ובין הזוכה, ולכל נושא הדורש הידברות בין הצדדים. מנהל הפרויקט יהיה זמין בהתאם לצורך. הזוכה רשאי להעסיק מספר מנהלי פרויקט לצורך כך.

מזמין יהא רשאי לדרוש מהזוכה להחליף את מנהל הפרויקט בכל עת ומכל סיבה סבירה, והזוכה ימנה מנהל פרויקט אחר במקומו תוך 21 ימי עבודה.

הזוכה ימסור הודעה בכתב לכל מזמין, בה יעדכן על מנהל הפרויקט בארגונו שיהיה איש קשר מטעמו מול המזמין ויהווה כתובת לכל עניין הקשור למימוש ההזמנות או טיפול בציוד ובשירותים המסופקים למזמין. החלפה של מנהל פרויקט תעשה לאחר עדכונם ובכתב של כל המזמינים בהם מטפל מנהל הפרויקט.

הזוכה לא יהיה רשאי להחליף את מנהל הפרויקט ללא הסכמת המזמין הרלוונטי מראש ובכתב, והמזמין לא ימנע ממתן הסכמה אלא מטעמים סבירים. במקרה שמנהל הפרויקט יחליט על סיום עבודתו אצל הזוכה, יודיע הזוכה על-כך למזמין מיד עם היוודע לו הדבר. המזמין יהא זכאי לדרוש שמנהל הפרויקט ימשיך במילוי תפקידו עד למועד עזיבתו בפועל והזוכה ינקוט בכל האמצעים העומדים לרשותו על מנת להיענות לבקשת המזמין. הזוכה יתחייב לכך שהחלפת מנהל הפרויקט לא תפגע בהתחייבויותיו על פי מכרז זה ושמנהל הפרויקט החדש יהיה ברמה גבוהה לפחות כרמתו של מנהל הפרויקט אותו הוא מחליף. הזוכה יבצע חפיפה מיטבית ומספקת של מנהל פרויקט חדש, בהיקף המקובל על שני הצדדים, על חשבונו של הזוכה.

צוות מיישמים

הספק יעסיק מיישמים, אשר הוסמכו על ידי גורמים מוסמכים מטעם היצרן ולפי התקנים הרלוונטיים לביצוע התקנות ואספקת שירותי תמיכה ותחזוקה למוצרים המסופקים, והכל כפי שיידרש על ידי המזמין.

אנשי הצוות שיועסקו על ידי הזוכה בביצוע פרויקט עבור מזמין, תחת מנהל הפרויקט, יועסקו כצוות קבוע במשך כל תקופת התיחור מול כל מזמין, בכפוף לנסיבות שאינן בשליטת הזוכה (כפי שיקבע על ידי עורך המכרז) או בהתאם להסכמת הצדדים. במקרה שהזוכה יאלץ להחליף מיוזמתו את אחד מאנשי הצוות, יודיע הזוכה בכתב למזמין לפחות חודש ימים מראש (למעט אם מדובר בנסיבות המחייבות את החלפתו המיידית) ויציע כוח אדם חלופי ברמה גבוהה לפחות כרמתו של איש הצוות שיש להחליפו. במקרה כאמור, מתחייב הזוכה כי הדבר לא יפגע בהתחייבויותיו על-פי הסכם זה וכי יבצע חפיפה מיטבית ומספקת, בהיקף המקובל על שני הצדדים, על חשבונו של הספק הזוכה.

הזוכה יתחייב כי יעסיק מספיק מנהלי לקוח, אנשי מכירות ואנשי PreSale על מנת לתת מענה מיטבי לצורכי המזמינים.

מיישמים מסווגים

על הספק להעסיק, ישירות או באופן אחר, לפחות 2 מיישמים בעלי סיווג בטחוני ברמה 3 או גבוה יותר, מתוכם לפחות מיישם בכיר אחד.

קבלני משנה

* + - 1. הזוכה רשאי לבצע רק את הפעולות הבאות באמצעות קבלני משנה:
				1. שימוש במיישמים בעלי סיווג ביטחוני ברמה 3 ומעלה.
				2. כל פעולת התקנה ותחזוקה שלא פורטה במסמך התיחור.
				3. שירותי הובלה ואחסנה.
				4. שירות לאחר זכייה – כל פעולה אחרת ובלבד שעורך המכרז, בהתאם לשיקול דעתו הבלעדי, אישר מראש ובכתב לבצעה באמצעות קבלן משנה.
			2. יובהר, כי היצרן המיוצג על ידי הזוכה בתיחור ספציפי לא יחשב כקבלן משנה.
			3. הזוכה יוכל להתקשר עם מציע אחר במכרז, שלא נבחר כספק מסגרת, לצורך שירותי קבלנות משנה, ובלבד שהתקשרות זו לא הייתה בתוקף במועד הגשת ההצעה למכרז.
			4. קבלן המשנה יקבל על עצמו את כל דרישות ותנאי המכרז לרבות זמני התגובה הנדרשים.
			5. הספק הזוכה יודיע לעורך המכרז על כוונתו להתקשר עם קבלן משנה לצורך מתן השירותים המפורטים בסעיף זה לעיל.
			6. הפעלת קבלן המשנה תתאפשר רק לאחר שהתקבל אישור עורך המכרז מראש ובכתב.
			7. האחריות הכוללת לביצוע העבודה תהיה של הזוכה וכל התקשרות של גורמי המזמין בנוגע לעבודות יבוצעו מול מוקד הזוכה. יודגש כי קריאה שהופנתה על ידי הספק ישירות לקבלן משנה שלא באמצעות מוקד הספק, תחשב כקריאה שלא טופלה בהתאם לרמות השירות הנדרשות.
	1. המחירון הרשמי
		1. בהתאם להחלטת עורך המכרז, לצורך תיחורים מסוימים, יידרש הספק להגיש, כחלק מהצעתו לתיחור, את המחירון הרשמי של היצרן. ככלל, המחירון הרשמי של היצרן, למוצרים או השירותים המוצעים בתיחור, יהיה המחירון של היצרן התקף עבור מחוז קולומביה (District of Columbia – D.C.) בארה"ב, והמכיל את פרטי המוצרים והשירותים המוצעים על ידי היצרן בתחום מושא התיחור (להלן: "**המחירון הרשמי**"). המחירון הרשמי ייחתם על ידי נציג רשמי של היצרן האחראי על האיזור האמור, על ידי הממונה עליו או על ידי בעלי תפקיד מקרב הנהלת היצרן. יובהר, כי עורך המכרז שומר לעצמו את הזכות לדרוש אישורים נוספים/אחרים לרבות דרישה לחתימת נציג נוסף מטעם היצרן על המחירון הרשמי.
		2. המחירון הרשמי האחרון אשר הוגש על ידי המציע טרם התיחור הדינאמי, ככל שהמציע נדרש להגישו, ואושר על ידי עורך המכרז, יהווה את המחירון הרשמי של המציע לצורך התיחור הדינאמי. ככל שהספק זכה בתיחור הוא יהיה רשאי לעדכן את המחירון הרשמי לאורך תקופת התיחור ולכל המוקדם שלושה חודשים לאחר תחילת תקופת התיחור.
		3. ככל שצוינו במענה הספק לתיחור מסוים, פריטים ספציפיים אשר עליהם ניתנה הנחה, המחיר של אותם פריטים (מחיר המחירון פחות אחוז ההנחה כפי שנקבע בתיחור) יהווה מחיר מקסימום לפריטים אלו למשך שנה מיום תחילת תקופת התיחור, גם אם מחירם במחירון הרשמי יעלה.
		4. כל המוצרים המוצעים על ידי הספק בתיחורים יהיו מק"טים סטנדרטיים, המצויים בשיווק שוטף, וזמינים לרכישה עבור כל הלקוחות הכלולים באיזור עבורו תקף המחירון הרשמי – אין לפרט במענה המציע בתיחורים מק"טים ייעודיים, מק"טים ייחודים או מק"טים שהם שילוב של מק"טים/פריטים (Bundles) מכל סוג.
		5. כל המוצרים אשר יוצעו על ידי הספק בכל תיחור ותיחור יהיו מוצרים שאינם במצב של End-of-Life, End-of-Support, End-of-Service-Life או End-of-Sale וגם לא הוכרזו ככאלה על ידי היצרן. בעצם הגשת הצעתו לתיחור מתחייב הספק כי אין בידיו או בידי היצרן כל מידע או חשש מהפסקת מכירה, ייצור או אספקה של המוצרים הכלולים בהצעתו לכל תיחור ותיחור (או רכיבים או פריטים המשמשים אותם).
	2. מוצרים מאושרים לרכישה

מוצרים מאושרים לרכישה בתקופת התיחור

* + - 1. במהלך תקופת התיחור, מזמינים יהיו רשאים לרכוש אך ורק מוצרים מרשימת מוצרים סגורה אשר אושרה על ידי עורך המכרז (להלן: "**הרשימה**" או "**רשימת המוצרים המאושרים לרכישה**"), ותובא לידיעת המזמינים.
			2. רשימת המוצרים המאושרים לרכישה לא תכלול פריט או שירות שלא אושר על ידי עורך המכרז באופן מפורש. יודגש כי חל איסור על הספק הזוכה לספק כל פריט, מוצר או שירות מעבר לכלול ברשימת המוצרים המאושרים לרכישה, ללא קבלת אישור מראש ובכתב מעורך המכרז.
			3. מזמינים רשאים לרכוש כל פריט מרשימת המוצרים המאושרים לרכישה, ובכלל זה פריטים בודדים, בכל כמות שהיא וללא תלות ברכש של פריטים או מוצרים אחרים, וכן שירותי אחריות ותחזוקה וכל ההרחבות לשירותים אלו.
			4. לעורך המכרז שמורה הזכות, לאחר התיחור, ובמהלך כל תקופת התיחור, להוסיף מוצרים או שירותים לרשימת המוצרים המאושרים לרכישה, בהתאם למנגנון אשר יפורט במסמכי התיחור. עורך המכרז רשאי להגביל את תקופת ההוספה, כמות הפריטים או את המזמינים המורשים לרכוש את הפריטים הנוספים.
			5. עורך המכרז רשאי לגרוע מוצרים מרשימת המוצרים המאושרים לרכישה בכל עת לאורך תקופת התיחור, בהתאם למפורט במכרז זה.
			6. עורך המכרז מוסמך לקבוע כללים ומגבלות לעניין אופן ביצוע הרכש האפשרי במסגרת התיחור, וכן בהתאם לתקופות שיוגדרו, והכל כאמור במסמכי התיחור.

עדכוני מחירים ומוצרים במחירון הרשמי

* + - 1. מחיר כל אחד מהמוצרים שנכללו במענה הספק על התיחור יהווה מחיר מקסימום לפריטים אלו למשך שנה מיום תחילת תקופת התיחור, גם אם מחירם במחירון הרשמי יעלה.
			2. עורך המכרז רשאי לאשר העלאה של מחיר זה לכל היותר עד למחיר המחירון העדכני של המוצר פחות ההנחה שנקבעה בתיחור, בהתאם לתמורות שחלו במחירים בשוק (בהתאם לניתוח עורך המכרז) ולמחירי מוצרים דומים (ככל שקיימים), וזאת תוך שקלול עלויות הדרישות הייחודיות להתקשרות (תנאי שירות ואחריות, מודל תמחור וכו'), והכל על פי קביעת עורך המכרז.
			3. החלפת מוצרים שנכללו במענה הספק על התיחור תהיה במוצר שתכונותיו עולות או זהות (על פי בדיקת וקביעת עורך המכרז) לתכונות המוצר המוחלף (להלן: "**המוצר המחליף**"), במחיר המוצר המקורי כפי שנקבע בתיחור ללא שינויים. אם מחיר המחירון של המוצר המחליף נמוך ממחיר המחירון של המוצר המוחלף, מחירו הסופי של המוצר המחליף יקבע בהתאם למנגנון התמחור הרגיל (מחיר המחירון של המוצר המחליף פחות אחוז ההנחה כפי שנקבע בתיחור).

הפסקת ייצור או אספקה של מוצרים

* + - 1. ככלל, כל המוצרים המסופקים על ידי הספק הזוכה ישווקו על ידו למשך כל תקופת התיחור באופן רציף בהתאם למפרט המוגדר על ידי היצרן.
			2. לאורך תקופת התיחור, באחריות המציע והיצרן לעדכן את עורך המכרז באופן מיידי ולכל המאוחר תוך 10 ימי עבודה מהמועד בו נודע הדבר, בדבר מוצרים אשר קיימת היתכנות להפסקת ייצורם, שיווקם או התמיכה בהם, באופן שאין לספק הזוכה אפשרות להשפיע על המשך הייצור או האספקה – או שכבר הוכרזו ככאלה (כגון, End of Sale, End of Support, End of Service, End of Service Life). על הספק להעביר לעורך המכרז אסמכתא מהיצרן על הפסקת הייצור או האספקה.
			3. במקרה זה או במקרה בו הופסקה אספקת מוצרים מכל סיבה שהיא, תעמוד לעורך המכרז הזכות לבחור באחת מדרכי הפעולה הבאות, מבלי שתהיה לזוכה כל טענה כנגד עורך המכרז:
				1. לדרוש מהספק הזוכה לספק במקום המוצר שייצורו או אספקתו הופסקו (להלן: "**המוצר המוחלף**"), מוצר שתכונותיו עולות או זהות (על פי בדיקת וקביעת עורך המכרז) לתכונות המוצר המוחלף (להלן: "**המוצר המחליף**"), במחיר המוצר המקורי כפי שנקבע בתיחור ללא שינויים. עורך המכרז יהיה רשאי לאשר העלאה של מחיר זה לכל היותר עד למחיר המוצר המחליף במחירון הרשמי, בהתאם לתמורות שחלו במחירים בשוק (בהתאם לניתוח עורך המכרז) ולמחירי מוצרים דומים (ככל שקיימים), וזאת תוך שקלול עלויות הדרישות הייחודיות להתקשרות (תנאי שירות ואחריות, מודל תמחור וכו') והכל על פי קביעת עורך המכרז. אם מחיר המחירון של המוצר המחליף נמוך ממחיר המחירון של המוצר המוחלף, מחירו הסופי של המוצר המחליף יקבע בהתאם למנגנון התמחור הרגיל (מחיר המחירון של המוצר המחליף בשקלול אחוז ההנחה כפי שנקבע בתיחור).
				2. להפסיק ההתקשרות מול הספק הזוכה בתיחור ספציפי;
				3. לצאת בתיחור חדש עבור מוצרים זהים או דומים;
				4. למנוע מהיצרן שייצור או אספקת מוצריו הופסקו מלהציע את מוצריו בהליכים תחרותיים עתידיים;
				5. למנוע מספק זה מלהשתתף בהליכים תחרותיים עתידיים;
				6. להוציא ספק זה מרשימת ספקי המסגרת.
				7. להתקשר עם ספק אחר לקבלת המוצרים הנדרשים – בין אם לתקופה מוגבלת ובין אם באופן קבוע;
				8. לפעול בהתאם להוראות כל דין, לרבות מימוש כל זכות העומדת לרשות עורך המכרז.

שירותי התקנה והטמעה

* + - 1. ככל שעורך המכרז הגדיר זאת במסגרת התיחור, רשאי המזמין לרכוש כחלק מהמוצרים והשירותים המבוקשים, גם שירותי התקנה והטמעה על ידי מיישמים מטעם הספק, וזאת בהתאם להיקף ולתעריף שנקבעו במסגרת התיחור.
			2. יובהר, כי ככל שנקבע במסגרת התיחור כי התשלום יהיה בהתאם לשעות עבודה, יבוצע תשלום רק בגין שעות שבמהלכן סופק השירות בפועל באתרי המזמין (אלא אם נקבע אחרת במסמך התיחור על ידי עורך המכרז), והכל בהתאם לקביעת ודרישות המזמין.
			3. התעריפים המשולמים על ידי המזמינים לא יהיו צמודים בכל דרך שהיא למדד כלשהו, אלא אם עורך המכרז קבע אחרת במסגרת התיחור.
			4. עבודה בשעות מחוץ לשעות העבודה המקובלות, בהתאם לבקשה מפורשת מטעם המזמין, מראש, ובכתב, תתבצע בתוספת של 25% למחיר השעה שנקבע במסגרת התיחור או במחיר של 60 ₪ לשעת עבודה בפועל במקרה של התקנה הכלולה במחיר, בהתאם למוגדר במסגרת התיחור. תוספות אלו לא יחולו במקרה של עבודה הנדרשת עבור תיקון תקלות במסגרת האחריות והתחזוקה בהתאם למוגדר במכרז זה.
			5. ככלל, אלא אם נקבע אחרת על ידי עורך המכרז, הזמנת שירותי התקנה והטמעה תתאפשר רק לאחר קבלת אישור פרטני של עורך המכרז. על הספק חלה החובה לוודא טרם הביצוע כי התקבל אישור עורך המכרז להצעת המחיר כנדרש.

הדרכות והכשרות

הדרכות

* + - * 1. לצורך הכשרת והסמכת נציגי המזמין בטכנולוגיות המוצרים, יכין הספק הזוכה בתיחור, יחד עם היצרן המיוצג על ידו, תכנית הדרכה תואמת אשר תכשיר את נציגי המזמינים לתפעל את המוצרים.
				2. תכנית ההדרכה תכלול את כל הנדרש על מנת להכשיר את נציגי המזמין לרמת מפעיל בהתאם ל-Best Practice של היצרן, והיא תכלול, בין היתר, הסברים על תפעולם השוטף של המוצרים, לרבות שימוש בכלי הניהול, אופן שילוב המוצר בסביבת המזמין וכל נושא אחר הרלוונטי לתפעול המוצר.
				3. ההדרכה תועבר על ידי מיישם מטעם הספק באתר המזמין, אלא אם המזמין אישר מראש ובכתב, בהתאם לשיקול דעתו הבלעדי, לבצעה באופן מקוון.
				4. עורך המכרז רשאי לאשר, בהתאם לשיקול דעתו הבלעדי, ככל שתועבר בקשה בנושא מצד הספק, כי ההדרכות יועברו על ידי גורם אחר מטעם הספק.
				5. ההדרכה תינתן בשפה העברית (למעט במקרים בהם ההדרכה כרוכה בהשתתפות מומחים מחו"ל ונושאים טכנולוגיים מתקדמים ובאישור מראש של עורך המכרז).
				6. הדרכה זו תיארך עד 5 שעות ותותאם להשתתפות של עד 15 משתתפים מטעם המזמין, למעט באישור חריג של עורך המכרז. כל מזמין יהיה רשאי לקיים הדרכה לפחות פעם בשנה.
				7. תוכנית ההדרכה תובא לאישור עורך המכרז.
				8. התשלום עבור ההדרכה יהיה בהתאם למשך ההדרכה בפועל ובתעריף שנקבע במסגרת התיחור עבור שירותי התקנה והטמעה, אלא אם עורך המכרז קבע אחרת במסגרת התיחור.
				9. למען הסר ספק, עורך המכרז רשאי לדרוש במסגרת התיחור ביצוע הדרכות נוספות, לרבות קורסים לצורך קבלת הסמכה על מוצרי היצרן, וזאת בהתאם לכללים שייקבעו לצורך כך במסגרת התיחור.

עדכונים טכנולוגיים למזמינים

* + - * 1. ספק זוכה בתיחור יקיים, על חשבונו וללא תשלום נוסף מצד המזמינים, יום עיון לעדכונים טכנולוגיים או תהליכיים שוטפים למזמינים, בכל מקרה בו צפוי שינוי מהותי ביכולות המוצרים המאושרים לרכישה או בהרכב המוצרים המאושרים לרכישה, ולכל הפחות אחת לשנה גם אם לא צפוי שינוי מהותי. ביום העיון יוצגו למזמינים המוצרים והיכולות החדשות של הספק, פתרונות חדשים, כיווני התפתחות עתידיים, הצגת עדכונים טכנולוגיים ונושאים נוספים הקשורים לתכולת הזכייה של הספק בתיחור.
	1. הזמנת ואספקת המוצרים והשירותים המבוקשים

כללי

* + - 1. המזמין רשאי להזמין מהספק הזוכה, כל מוצר אשר מופיע ברשימת המוצרים המאושרים לרכישה, כפי שנקבעה על ידי עורך המכרז בקשר עם התיחור, ללא הגבלה או התניה ברכישה כלשהי – קודמת או עתידית (לא של סוג המוצרים ולא של היקף הרכש).
		1. כל המוצרים שיוצעו ויסופקו במסגרת המכרז יהיו כפי שהם משווקים על ידי היצרן להוציא תוספות שהיצרן הטיל מפורשות את ביצועם על הזוכה או המשווק.
		2. כל תוספת או שינוי המוטלים כאמור על הספק הזוכה, נעשים לפי הוראות היצרן וכפופים לנהלי בקרת האיכות של היצרן.
			1. על הספק לספק הרחבות גם עבור מוצרים אשר הופסקו הייצור או האספקה שלהם, ושהוחלפו או יצאו מרשימת המוצרים המאושרים לרכישה. במידה שהופסקו הייצור או האספקה של הרחבות אלה ולא ניתן לספקן עוד, על הספק להעביר על כך לעורך המכרז אישור מהיצרן.
			2. מחיר המוצרים יהיה בהתאם למחיר שהוצע בתיחורים, בהתאם למסמכי המכרז וכפי שנקבע בכל תיחור.
			3. כל האמור לעיל יהיה כלול במחיר המוצרים, כפי שייקבע במסגרת התיחור (לרבות עלות ההובלה), אלא אם הוגדר במפורש אחרת במסמך התיחור.
			4. למען הסר ספק, יובהר כי הספק לא יוכל לגבות תשלום כלשהו מעבר למפורט ברשימת המוצרים המאושרים לרכישה.
			5. מזמין יהיה רשאי להזמין מוצרים או שירותים ללא תכונות מסוימות כגון חיבור אלחוטי או עיקור כניסות USB או כניסות, חיבורים ואמצעים אחרים בהתאם לבקשת המזמין. העיקור יכול להיות הן ברמת התוכנה והן ברמת החומרה בהתאם לנדרש והאפשרויות הקיימות במוצרים, ויתבצע במועד ההזמנה. עלות עיקור זה, ככל שתהיה, תוגדר במסמכי התיחור, בהתאם לתצורת העיקור הנדרשת.

אופן הזמנת המוצרים והשירותים המבוקשים

* + - 1. מזמין המבקש לרכוש את המוצרים והשירותים המבוקשים יפנה לספק לצורך קבלת הצעת מחיר, אשר כוללת, בין היתר, את כל הפריטים אותם הוא מבקש לרכוש מהספק הזוכה, וזאת בהתאם למפורט ברשימת המוצרים המאושרים לרכישה.
			2. הזוכה מתחייב לענות לכל בקשה להצעת מחיר תוך 7 ימי עבודה מיום קבלתה. ככל שהבקשה הועברה בדוא"ל, היא תיחשב כאילו התקבלה לאחר 30 דקות מרגע שליחתה על ידי המזמין, גם אם לא התקבל אישור לקבלתה.
			3. בקשה של מזמין או של עורך המכרז לעדכון או שינוי הצעת המחיר תטופל תוך 3 ימי עבודה, אלא אם כן אושר אחרת על ידי המזמין או עורך המכרז.
			4. הצעת המחיר תהיה בהתאם לפורמט שיקבע עורך המכרז בתיאום עם הספק הזוכה, ותכלול את הפרטים הבאים:
				1. תאריך שליחת הצעת המחיר למזמין.
				2. שם המוצר.
				3. תיאור המוצר.
				4. כמות (עבור כל אחד מהמוצרים).
				5. מחיר למוצר בודד כפי שנקבע בתיחור ובהתאם למסמכי המכרז.
				6. מחיר כולל לכמות המוצרים הנרכשת (אותו שירות, סוג או מק"ט).
				7. מחיר כולל להצעה.
			5. עורך המכרז רשאי, על פי שיקול דעתו הבלעדי, להחליט על שינוי פורמט הצעת המחיר.
			6. ככל שהמזמין מעוניין לבצע רכש בהתאם להצעת המחיר שנשלחה אליו, הוא יוציא לספק הזוכה הזמנה חתומה ע"י הגורמים המוסמכים אצלו עבור המוצרים והשירותים המבוקשים.
			7. ככל שעורך המכרז עדכן את הספק הזוכה כי רכש מוצרים מסוימים מחייב את המזמינים לקבל אישור מראש ובכתב של עורך המכרז, הספק נדרש לוודא כי לא מבוצעת כל אספקה של מוצרים ללא אישור עורך המכרז.

בדיקת מוצרים טרם הוצאת הזמנה

* + - 1. מזמין המעוניין בכך רשאי לקבל הדגמה של המוצרים שהוצעו על ידי הספק הזוכה לצורך בדיקת התאמה למערכותיו, גם אם מוצר זה נבדק בעבר. אספקת המוצרים כאמור תהיה ללא כל עלות נוספת. ככל שלצורך ביצוע ההדגמות בהתאם לדרישת המזמין, נדרש הספק לבצע פיתוחים במוצר בהיקף אשר עולה להערכתו על 10 שעות עבודה, יפנה למזמין ולעורך המכרז על מנת לקבל אישורם לחיוב המזמין בגין שעות התקנה והטמעה שיבוצעו על ידי הספק בפועל לצורך כך, וזאת ככל ששירותי התקנה והטמעה נכללו על ידי עורך המכרז בתיחור מסוים, כאמור בסעיף ‎3.8.4 לעיל.
			2. הספק יספק את המוצרים לבדיקת המזמין תוך 5 ימי עבודה ממועד קבלת בקשת המזמין.
			3. המוצרים יועמדו לבדיקת המזמין למשך תקופה של 10 ימי עבודה. הארכת תקופה זו מותנית בהסכמת הספק או באישור עורך המכרז.
			4. במהלך תקופה זו רשאי המזמין לבדוק את המוצרים בכל דרך שימצא לנכון כולל פתיחתם ובדיקת תכולתם. ככל שעל מוצר מודבקת מדבקת אחריות המונעת פתיחתו ללא נוכחות מיישם של הספק הזוכה, יעמיד הספק הזוכה מיישם לרשות המזמין בהתראה מראש של 2 ימי עבודה. במקרה זה תחל ספירת תקופת הבדיקה מן היום בו התייצב המיישם אצל המזמין כפי שנקבע עם המזמין.

הקמת הפרויקט

* + - 1. ככל שהמזמין הזמין שירותי התקנה והטמעה, הספק ייערך, עם קבלת ההזמנה מהמזמין לביצוע פרויקט ההקמה, ההפעלה וההטמעה של המוצרים בתצורה הטובה ביותר. התקנת המוצרים, בהתאם לסוג השירות שיוזמן, תהיה בהתאם לשירותי ההתקנה וההטמעה שנרכשו על ידי המזמין ובהתאם לקבוע במכרז ובתיחור.

ישימות הפרויקט

* + - 1. הפרויקט חייב להיות מוכח באופן מלא ותקין, כולל התחשבות בכל המאפיינים שהוגדרו על ידי המזמין. המזמין עשוי לדרוש, לפני ההזמנה, הדגמה של אופן התקנה של הפרויקט המוצע ושל אופן עבודת המוצרים והשירותים המבוקשים בהתאם לצרכיו להוכחת פעולתו, והזוכה יבצע הדגמה כאמור, על פי הנדרש וללא עלות.

הגשת מסמך תכנון מפורט לכל פרויקט

* + - 1. בכל פרויקט, על פי דרישת המזמין, הזוכה יפעל בהתאם לדרכי מימוש פרויקט במתודולוגיית PMI, נהלי העבודה השונים המוצגים במסגרת מסמך זה ועל-פי נהלים נוספים שיגובשו על ידי המזמין במסגרת התיחור ובמהלך מתן השירותים המבוקשים.
			2. זמן התגובה של כל מסמכי העבודה שיוגשו במהלך הפרויקט למזמין הינו 5 ימי עבודה, למעט אם הוגדר אחרת לגבי פעילות מסוימת.
			3. הזוכה יגיש מסמך תכנון מפורט לאישור לכל עבודה. מסמך התכנון יוגש על ידי הזוכה למזמין תוך 10 ימי עבודה מיום ההזמנה.
			4. מסמך התכנון המפורט יכיל לפחות את המרכיבים הבאים:
				1. תקציר מנהלים – תיאור העבודה.
				2. לוח זמנים למימוש.
				3. צוות המשימה.
				4. תשומות נדרשות מצד המזמין.
				5. Gap Analysis למערכות הקיימות אצל המזמין ואצל המשתמשים מול הנדרש/הנתמך במערכת.
				6. משמעויות השבתה ו/או שינויים נדרשים במערכות המזמין.
				7. שרטוטי מערכת ברמה הלוגית והפיסית.
				8. תרשימי פריסת חיבורים וקישורים פיזיים ולוגיים.
				9. קבצי הקונפיגורציה.
				10. תכנית מימוש כולל תכנית חזרה לאחור.
				11. תיק בדיקות.

מקום האספקה

* + - 1. המוצרים יסופקו ישירות לאתרי המזמין, לרבות כל סניפיהם הפרוסים בכל רחבי הארץ כולל יהודה ושומרון ורמת הגולן. הובלתם, הצבתם ופריקתם במקום עליו יורה המשרד יהיו על חשבון הספק ובאחריותו.
			2. ככל שלדעת המזמין או הספק לא ניתן לבצע אספקה של המוצרים או השירותים כאמור לעיל ונדרש ציוד נוסף לצורך האספקה, באחריות המזמין לדאוג על חשבונו לציוד הנוסף (לרבות מנוף, פיגומים, במת הרמה ועוד). בכל מקרה של חילוקי דעות בנוגע לאחריות אספקת הציוד הנוסף, יובא הנושא להחלטת עורך המכרז.
			3. הספק והמזמין יתאמו ויוודאו את אופן ההפצה והאספקה הנדרשים על ידי המזמין לרבות:
				1. פרטי איש הקשר לקבלת ההזמנה אצל המזמין.
				2. מאפייני האספקה, לרבות הצבה והתקנה באתרי המזמין, בקומות ובחדרים הנדרשים, לרבות מאפיינים ייחודיים הנדרשים לצרכים אלה, אספקה בלבד של המוצרים (כבודדים או באופן מרוכז).
				3. נגישות האתר: חניה, מעליות, אזור פריקה, גדלי פתחים, יכולת שימוש בציוד עזר כגון עגלות וכד'.
			4. האספקה תבוצע עד לרמת החדר / המחסן הבודד, וזאת למעט באתרים בהם יש צורך בסיווג בטחוני העולה על "שמור" או אתרים בהם יש צורך בבדיקה ביטחונית מקיפה.
			5. באתרים אלו, האספקה תבוצע לאתר המזמין לתחום אשר אינו מסווג מעבר ל"שמור" ואין צורך בבדיקה ביטחונית מיוחדת על מנת לספק את המוצרים אליו. האחריות והעלות לביצוע הבדיקה הביטחונית ולשינוע המוצרים בתוך אתר המזמין הן על חשבון המזמין. לחלופין, יוכל המזמין (על פי החלטתו) לקבל את הציוד במתקני הספק בתיאום מוקדם (תוך שהספק מחויב ללוחות הזמנים לאספקה).
			6. עבור הובלת פריטים לאזור יהודה ושומרון (ולאזור זה בלבד) ישלם המזמין לזוכה את עלויות אבטחת הרכב והציוד הייחודי שידרשו לצורך ההובלה באזור זה, זאת כנגד הגשת קבלה מקורית של חברת האבטחה שתלווה את הזוכה או מי מטעמו. לחילופין יוכל המזמין לדאוג בעצמו לאבטחת ההובלה באזור זה, ללא שיידרש לתשלום נוסף לזוכה עבור ההובלה. מודגש, כי לפני כל הובלה לאזור יהודה ושומרון חייב יהיה הזוכה לקבל אישור בכתב מהמזמין להובלה זאת מראש.

סימון המוצרים המסופקים

* + - 1. באחריות הספק לסמן כל מוצר שסופק במסגרת מכרז זה, באמצעות מדבקה הכוללת את פרטי היצרן, דגם ומספר סידורי של המוצר, וכל נתון אחר הנדרש על פי חוק.
			2. הספק ינהל רישום מלא של כל הפריטים המסופקים למזמין, לרבות דגם הציוד, מספרו הסידורי, ההרחבות ותקופות השירות והאחריות שהוזמנו עם הציוד.

מועדי אספקה

* + - 1. אספקת המוצרים תיעשה תוך 14 ימי עבודה ממועד שליחת ההזמנה לספק, אלא אם הוגדר אחרת במסמכי התיחור. בהתאם לסיכום מראש ובכתב עם המזמין, ניתן יהיה לשנות מועדים אלו.
			2. על הספק לעדכן את המזמין ואת עורך המכרז בכתב על צפי לאי עמידה בזמני האספקה הנדרשים טרם החריגה בפועל.
			3. אספקת המוצרים שהוזמנו תהיה בהתאם לתנאי השירות כאמור לעיל ולהלן, אלא אם הוסכם עם המזמין בכתב על אופן אספקה שונה (לדוגמה: הזמנות מסגרת, אספקה במספר מועדים וכו'). אספקה לתקופה שעולה על 90 ימי עבודה ממועד ההזמנה הינה באישור עורך המכרז מראש.
			4. לא סיפק הספק את ההזמנה או סיפק ההזמנה בכמויות חסרות או ללא פריטים מסוימים, יודיע המזמין לזוכה בדבר הליקוי והזוכה ידאג לאספקת/השלמת/החלפת ההזמנה תוך 2 ימי עבודה ממועד הודעת המזמין.
			5. עורך המכרז רשאי, בהתאם לשיקול דעתו, להחליט על שינוי מועדי האספקה בתקופת התיחור, בין אם באופן זמני ובין אם באופן קבוע.

תקופת בדיקת המוצרים לאחר אספקה

* + - 1. החל מיום אספקת המוצרים למזמין ועד חלוף 30 ימי עבודה (להלן: "**תקופת הבדיקה**") רשאי המזמין לבדוק את המוצרים והשירותים ולהחזיר כל מוצר לזוכה, מכל סיבה שהיא בהתאם לשיקול דעתו הבלעדי, ומבלי שלזוכה תהיה טענה בדבר.
			2. במהלך תקופת הבדיקה רשאי מזמין לבדוק את המוצרים בכל דרך שימצא לנכון כולל פתיחת ובדיקת התכולה. המזמין רשאי לבדוק לכל היותר 2 יחידות מכל מוצר על ידי פתיחתם ובדיקתם.
			3. במידה שנדרש על ידי היצרן כי המוצרים ייפתחו בנוכחות מיישם של הזוכה, יעמיד הזוכה לרשות המזמין מיישם ללא תוספת עלות, בהתראה של 2 ימי עבודה מראש, ובמקרה זה תחל ספירת תקופת הבדיקה מן היום בו התייצב המיישם אצל המזמין כפי שנקבע עם המזמין.
			4. המזמין אינו מתחייב לבדוק את המוצרים.
			5. תקופת הבדיקה חלה על כל הזמנה והזמנה גם אם מוצרים זהים עברו כבר בדיקה בשלב כלשהו בעבר על ידי המזמין.

החזרת מוצרים

* + - 1. החזרת מוצר תהיה באחריות הספק. ככל שאיסוף המוצרים כרוך בהגעה לאתר המזמין, ההחזרה תבוצע בתמורה לעלות קבועה בסך 250 ₪ (כולל מע"מ) לאיסוף המוצר מאתר בודד, ללא תלות במספר הפריטים שמבוקש להחזיר. ככל שההחזרה נובעת מפגם או מאי התאמה להזמנה, יישא הספק בכלל עלויות ההחזרה.
			2. המוצרים יוחזרו חדשים, לא יאוחר מ-30 ימי עבודה מיום קבלתם, באריזתם המקורית כפי שהתקבלה מבלי שהותקנו ומבלי שנעשה בהם שימוש. למרות האמור לעיל, המזמין יהיה רשאי להחזיר עד 2 יחידות מכל מוצר בכל הזמנה גם אם נעשה בהן שימוש, כל עוד מוצרים אלו יוחזרו באריזתם המקורית ויכללו את כל רכיבי המוצר כפי שסופקו.
			3. על אף האמור לעיל, במידה שיימצא כי המוצר שסופק אינו עומד במפרט הזוכה כפי שאושר על ידי עורך המכרז או כי אינו תואם את ההזמנה, יהיה רשאי המזמין להחזיר את המוצר בכל עת (ובכלל זה לאחר התקנתו או שימוש בו) ועל חשבון הספק (וללא כל עלות מצד המזמין), באריזתו המקורית ככל שניתן.
			4. כמו כן, בהסכמת המזמין, רשאי הספק לתקן את הליקויים על חשבונו להבאת המוצר לנדרש בהזמנה/במפרט או להחליף את המוצר. אין האמור לעיל מונע כל תהליך שיפוי אחר, לרבות הפעלת הפיצויים המוסכמים.

מינימום הזמנה במשלוח

* + - 1. ככל שלא הוגדר אחרת במסמך התיחור, במקרים בהם הספק יידרש לספק הזמנה לאתר המזמין בשווי הנמוך מ-1000 ₪ כולל מע"מ, המזמין ישלם עבור ההזמנה תמורה של 30 ₪ כולל מע"מ.
			2. לחילופין, בהתאם לפניית המזמין יהיה על הספק לבצע איחוד משלוחים לאתר, או לאפשר למזמין לאסוף את המוצרים באופן עצמאי בתיאום עם הספק. יובהר כי במקרה של איחוד משלוחים, מועד האספקה יחושב החל ממועד קבלת ההזמנה המאוחרת.
	1. התקנת המוצרים

כללי

* + - 1. לצורך המכרז, שעות העבודה המקובלות לעניין מכרז זה הינן בימים א'-ה', בין השעות 08:00-18:00, למעט ימי המנוחה הקבועים במדינת ישראל כאמור בסעיף 18א(א) לפקודת סדרי השלטון והמשפט, תש"ח-1948.
			2. ככל שהוזמנו שירותי ההתקנה וההטמעה על ידי המזמין, ההתקנה תבוצע ע"י הספק הזוכה תוך 21 ימי עבודה ממועד שליחת ההזמנה לזוכה, אלא אם נקבעו לוחות זמנים אחרים למימוש במסמך התכנון המפורט לעבודה אשר אושר על ידי המזמין או סוכם אחרת מראש ובכתב עם המזמין. יודגש כי ככל שלא נקבע אחרת, 21 ימי העבודה לקבלת שירותי ההתקנה וההטמעה כוללים את 10 ימי העבודה להגשת מסמך התכנון המפורט. ככל שנקבע אחרת במסמך התיחור, הספק מתחייב לבצע את ההתקנה וההטמעה בהתאם להגדרות שייכללו במסמך התיחור.
			3. המזמין יעביר לספק אישור על התקנת המוצרים לא יאוחר מ-3 ימי עבודה לאחר ביצוע ההתקנה בפועל.
			4. ככל שלא צוין אחרת ע"י המזמין, ההתקנה תכלול פינוי כל אריזות הציוד וכן פינוי ציוד ישן זהה הקיים אצל המזמין, בהתאם לחוק לטיפול סביבתי בציוד חשמלי ואלקטרוני ובסוללות, התשע"ב-2012.
			5. כל הרכיבים שיסופקו ויותקנו יהיו רכיבים חדשים שלא הותקנו קודם להתקנתם בציוד היעד (למעט ציוד חלופי שיותקן לתקופה קצרה בעת תיקון ציוד תקול, באישור מראש ובכתב של המזמין, ובלבד שציוד זה זהה בתפקודו). יודגש, כי לא ניתן יהיה לעשות שימוש באמצעי אחסון שאינו חדש.
			6. במידה שעל הציוד מודבקת אחריות המונעת פתיחתו ללא נוכחות מיישם של הספק, יעמיד הספק מיישם לרשות המזמין בהתראה מראש של 2 ימי עבודה.
			7. יובהר כי אתר מתייחס למתחם מבנים קרובים אשר אין צורך בנסיעה בדרך ציבורית ביניהם (לדוגמה: בנייני ג'נרי, קריית הממשלה בתל אביב, בתי משפט ת"א וכו'). ההחלטה הסופית בכל מקרה לגופו, בדבר הגדרת אתר מסוים ככזה, תיקבע ע"י עורך המכרז.
			8. כל הפעולות המפורטות לעיל, ללא תלות בשלב בו הן נדרשות כמפורט במסמכי המכרז, תהיינה כלולות במחיר המוצר, אלא אם ייקבע אחרת במסמכי התיחור.

רגישות מבצעית

* + - 1. הציוד יותקן באתרים פעילים ומאוכלסים של המזמין, ועל הזוכה להביא בחשבון את כל ההשלכות והעובדות הנובעות מכך. הזוכה ידאג לכך שכל העבודות יבוצעו על ידו באופן שימזער את ההפרעה לעבודה התקינה של עובדי המזמין ובאתריו האחרים.
			2. הזוכה יקפיד גם על שמירת ניקיון, מניעת הפרעות לפעילויות המזמין מכל סוג שהוא, הגבלות ביטחוניות מיוחדות וכו'.
			3. הזוכה לא יהיה רשאי לעשות שימוש בשטחים מחוץ לתחום שנמסר לזוכה לשם ביצוע עבודתו ולשם התארגנות. כמו כן, חל איסור על גרימת רעש בלתי סביר במשך שעות העבודה המקובלות.
			4. למזמין זכות להורות לזוכה להרחיק כל עובד אשר לדעתו מפר את התנאים הנ"ל ולא תהיה לזוכה זכות לערער על כך.
			5. על הזוכה להביא בחשבון את תנאי הסביבה ורגישותה של אוכלוסיית המזמין להפרעות שעשויות לנבוע מביצוע העבודה לרבות קיום פעילויות ואירועים מיוחדים העלולים לגרום להפסקת העבודות ואת כל המגבלות העשויות לחול על הזוכה מתוך כך. בכל מקרה על הזוכה לנהוג בנושא זה לפי דרישות נציג המזמין אשר החלטותיו תהיינה סופיות ומכריעות.
			6. באתר של מזמין שיש בו רגישות ביטחונית מיוחדת, חלות הגבלות שונות הן על כניסת עובדים, והן ביחס להכנסת ציוד וחומרים לאתר, והעבודה בו תהיה בהתאם להנחיות המזמין.
			7. בין היתר, כל הכנסה של חומרים וציוד לאתר המזמין תתבצע בימים ובשעות מתואמים מוגבלים ומוגדרים מראש, וטעונה בידוק בטחוני של החומרים והציוד. המזמין שומר על זכותו למנוע ולהגביל הכנסת ציוד וחומרים לאתר המזמין ללא צורך במתן הנמקה, ולזוכה לא תהא כל טענה, תביעה או דרישה בקשר לכך.
			8. ככל שקיימות באתר תשתיות מחשוב פעילות, הן תפורקנה, כולן או חלקן, בהתאם להחלטת המזמין רק לאחר הפעלת המוצרים החדשים. על הזוכה לתת תשומת לב מיוחדת לנושא זה. במידה שבמהלך העבודה יפגע הזוכה במערכות המחשוב ורשתות התקשורת הקיימות, באחריותו לתקן ולהפעיל מיידית את המערכות שבהן קיימות תקלות, וזאת ללא תשלום כלשהו.
			9. בהתאם לשיקולים של רגישות מבצעית, מזמין יהיה רשאי לדרוש מהספק לספק את השירותים באתרים של מזמין אחר אשר בפועל יעשה שימוש במוצרים.
	1. אבטחת מידע
		1. כאמור בנספח 1 לפרק 3.
	2. תיעוד
		1. הספק הזוכה יתעד את כל מרכיבי המוצרים והשירותים בתיעוד מלא. המזמין לא יבצע בדיקות למערכת, רכיב או שירות, כולם או חלקם, ללא תיעוד. בדיקת קבלה ואישור סופי מותנה בקבלת תיעוד מלא וסופי וכמפורט להלן.
		2. הספק הזוכה יבנה תיק מערכת כללי. התיק יכלול, לכל הפחות, את הפרטים הבאים:
			1. תיעוד העבודה שבוצעה.
			2. כל מסמכי התכנון.
			3. שרטוטים רלוונטיים.
			4. נהלי עבודה.
			5. נהלי טיפול בתקלות.
			6. מסמכי תיעוד של המוצרים והשירותים השונים שסופקו.
			7. מסמכי תצורה של המוצרים והשירותים שהותקנו .
			8. ממצאי בדיקות המסירה והקבלה.
		3. על הספק הזוכה לצרף לתיק את כל השרטוטים על מדיה דיגיטלית בפורמט Visio ואת כל החומר אשר נוצר אצלו (נהלים, הסברים וכו') בפורמט Microsoft Word/Excel. מזמין רשאי לאשר, בכתב, קבלת הקבצים בפורמט אחר.
		4. על הספק הזוכה לספק, ביחד עם אספקת המערכת, את כל התיעוד הנלווה למוצרים על כל הרכיבים הכלולים בו בהזמנה כפי שהוא מופק על ידי היצרן.
	3. שירות, אחריות ותחזוקה

תקופת האחריות והשירות למוצרים

* + - 1. תקופת האחריות, השירות והתחזוקה הראשוניות למוצרים (לרבות הרחבות, רישוי, דמי מינוי לשירות זה או אחר ותוכנות הכלולות במכירת המוצרים) תעמוד על 12 חודשים מיום האספקה או מיום אישור המזמין כי ההתקנה, אותה ביצע הספק בפועל, נעשתה לשביעות רצונו ובאופן הנדרש, לפי המאוחר, ולא יחול עליה תשלום נוסף מעבר למחיר רכישת המוצרים. עורך המכרז רשאי לשנות תקופות אלו במסמכי התיחור בהתייחס לתיחור הספציפי.
			2. יובהר, כי תקופת האחריות והתחזוקה אשר תקבע הינה תקופת האחריות המקסימלית. ככל שלמוצר כלשהו ניתנת אחריות לתקופות ארוכות יותר מהמצוין לעיל על ידי היצרן, תקופת האחריות הארוכה יותר תהא הקובעת.
			3. ככל שיקבע במסמכי התיחור, הזוכה יספק שנות אחריות ותחזוקה נוספות על האמור בסעיף ‎3.13.1.1, עד לתום תקופת השירות כהגדרתה במכרז בתעריף אשר ייקבע במסמכי התיחור. מזמין רשאי בכל עת, לרכוש שירותי אחריות ותחזוקה לשנים נוספות, אך אינו מחויב בכך. תוקף האחריות יספר בצורה רציפה מתום תקופת האחריות הקודמת.
			4. למען הסר ספק, ומבלי לגרוע מהאמור במסמכי המכרז והתיחור, האחריות והתחזוקה השוטפים יכללו עדכוני תוכנה וקושחה (לרבות Major Releases באופן ישיר על ידי היצרנים), שדרוגי תוכנה, עדכוני חשיפות וחתימות, פרופילי מדיניות המפורסמים על ידי היצרן, תמיכת חומרה ותוכנה, תיקון תקלות וכל הנדרש על מנת להפעיל את המוצרים באופן מיטבי, וזאת ללא עלות, עבור כלל המוצרים והרכיבים המסופקים.

הגדרת השירות

* + - 1. שירותי האחריות והתחזוקה יינתנו בכל אתרי המזמינים, בפריסה ארצית (ובכלל זה יהודה ושומרון ורמת הגולן), בהתאם להגדרות בתיחורים וללא תלות במיקום היחידה של המזמין או בכמות המוצרים הקיימים אצלו.
			2. שירותי האחריות והתחזוקה/שירותי התפעול יינתנו בגין כל מוצר המסופק על ידי הזוכה לרבות כל הרחבה ורכיב נלווה.
			3. הספק הזוכה יספק את השירות בהתאם לכללים ולתנאים המוגדרים לעיל ולהלן, על חשבונו:
				1. טיפול בתקלות חומרה ותוכנה ותיקונן. בכל מקרה של תקלה הדורשת החלפת רכיב, יחליף הספק את החלקים התקולים בחלקים המקוריים שסופקו עם המוצרים בתחילה. כלומר, לא יידרש ביצוע עדכוני תוכנה\קושחה\bios וכד' עקב החלפת החלקים התקולים.
				2. אחזקת מלאי חלפים לצורך עמידה בדרישות המוגדרות במכרז ובתיחור.
				3. ככל שיש צורך בכך, תאושר התקנת אמצעי אחסון חדשים בלבד.
				4. ספק אשר הופסקה זכייתו או שהוצא מרשימת ספקי המסגרת, מכל סיבה שהיא, חייב להמשיך ולתת שירותים ותחזוקה למוצרים שסיפק במסגרת המכרז, אלא אם כן התבקש אחרת בכתב מאת עורך המכרז.
				5. פתיחת תקלות אל מול היצרן במקרים בהם הדבר נדרש, מעקב אחר התקדמות הטיפול בתקלות, ככל שנדרשת התערבות היצרן וליווי כל מהלך הטיפול בתקלה עד לפתרונה.
			4. הספק יבצע טיפול בתקלות במוצרים ותיקונן או החלפת המוצרים על חשבונו, למעט תקלות שמקורן המוכח הינו כמפורט להלן ושלא נגרמו כתוצאה מפעולה או מחדל שבוצע על ידי הספק או מי מטעמו. על הספק להוכיח את סיבת הנזק, כאשר הסמכות הסופית לקביעה זו נתונה בידי עורך המכרז:
				1. נזקים שנגרמו מנוזלים.
				2. נזקים כגון כפתורים חסרים / שבורים.
				3. תקלה בזרם החשמל. במקרה זה על הספק להוכיח את סיבת הנזק בצורה מפורטת באמצעות דו"ח מעבדה או מיישם מומחה. במקרה של חילוקי דעות, יובא המקרה להחלטת עורך המכרז.
				4. נזקי אש.
				5. שבר שנגרם תוך שימוש לא סביר. במקרה זה על הספק להוכיח את סיבת הנזק בצורה מפורטת באמצעות דו"ח מעבדה או מיישם מומחה. במקרה של חילוקי דעות, יובא המקרה להחלטת עורך המכרז.
				6. פגעי טבע, במקרה זה על הספק להוכיח את סיבת הנזק.
			5. לגורמי המחשוב המקצועיים בכל יחידה מזמינה, תינתן אפשרות, על פי שיקול דעתם והצרכים המקצועיים, לבצע שדרוגים או שינויים בכל מוצר, ככל שאלה מותרים עפ"י הוראות היצרן כפי שהועברו למזמין, מבלי שפעולה זו תהווה עילה לספק הזוכה להגביל או לבטל את האחריות למוצר.

תנאי השירות

* + - 1. תנאי השירות חלים על כל מוצר המסופק והמותקן במסגרת מכרז זה ובמהלך תקופת התקשרות כפי שתוגדר בכל תיחור.
			2. האחריות של הספק הינה על כל המוצרים, לפיכך האחריות כוללת את המוצר עם ההרחבות עבורו, בין אם ניתן כשירות תוכנתי, ענני או כמוצר חומרתי או פיזי, באתרי המזמין או מחוצה להם, וכמו כן כוללת גם חלקים נעים, חלקי מתכת, גומי ופלסטיק, עדכוני תוכנה וקושחה וכיוצא בזה.
			3. יובהר, כי בכל מקרה בו המזמינים יידרשו לחתום על End User License Agreement (EULA) על ידי היצרן ותתקיים סתירה, מפורשת או משתמעת, בין הרשום ב-EULA לבין הוראות המכרז, הוראות המכרז יגברו.
			4. השירותים במכרז זה יינתנו ברציפות, בזמני השירות המפורטים במכרז זה ובמסמכי התיחור, עד לסיום הטיפול בכל תקלה והשלמת התיקונים הנדרשים והחזרת המוצר למצב פעולה תקין.
			5. הספק הזוכה יחזיק בארץ מלאי רכיבים וחלקי חילוף הדרוש למתן השירותים למגוון ולכמויות המוצרים הפועלים באתרי המזמינים בזמני תגובה ובאיכות הנדרשים, החל מיום תחילת ההתקשרות עמו.
			6. הספק יהיה אחראי לכל פעולה, או נזק, שיגרם לציוד או מידע, כתוצאה מטיפול של מיישם או כל נציג אחר מטעמו.
			7. במקרה בו חושב הספק כי ביצוע הוראת המזמין עלול לגרום נזק למזמין, עליו להתריע על כך בפני המזמין בכתב ומראש. אם עמד המזמין על ביצוע ההוראה, יתעד הספק אישור זה והוא לא יהיה אחראי לתוצאות הנובעות מביצוע הוראות אלה בלבד.

מקום מתן השירות

* + - 1. השירות יבוצע באתרי המזמין ובהתאם לכתוב במסמכי המכרז והתיחור.
			2. במידה שלדעת הספק, אין ביכולתו לבצע את הנדרש באתר המזמין, יועבר המוצר, תוך אישור בכתב של המזמין, למעבדות הספק. בעת העברה זו עלויות הובלת המוצר, אחסונו וביטוחו הינן על חשבון הספק, ועל הספק להציב מוצר חליפי בהתאם ללוחות הזמנים המפורטים להלן.
			3. ככל שהמזמין רכש הרחבות לשירותי אחריות ותחזוקה, על הספק לפעול בהתאם לאמור להלן ובהתאם לאמור במסמכי התיחור.
			4. היה ותימצא תקלה במוצר, הנמצא באחריותו של הספק, והמקושר לרכיבים אחרים שאינם באחזקתו של הספק (כגון רשת המחשוב אצל המזמין או מערכות אחרות), יעשה הספק את כל הנדרש על מנת לסייע למזמין ולנותני השירות האחרים על מנת להביא את המוצר למצב עבודה תקין.

הרחבת שירותי אחריות ותחזוקה

הרחבה עבור אי הוצאת אמצעי אחסון נתונים

* + - * 1. הרחבת שירות זה הינה עבור מזמינים אשר אינם מאפשרים הוצאת אמצעי אחסון נתונים מתחומיהם.
				2. עורך המכרז רשאי, במסגרת מחירון הרחבות בבקשת התיחור, לבקש או להגדיר תמחור למקרים בהם הלקוח מעוניין שלא לאפשר לספק להוציא אמצעי אחסון נתונים לצורך טיפול בציוד תקול במעבדת הספק. מחיר זה יתווסף לעלות תחזוקת הפריט ללקוחות המעוניינים בכך.
				3. ציוד המכיל אמצעי אחסון נתונים שתתגלה בו תקלה שלא ניתן לתקנה באתר המזמין ותידרש הוצאתו לצורך תיקון, יוצא ממנו אמצעי אחסון הנתונים על ידי הספק בטרם יוצא הציוד מאתר המזמין. אמצעי אחסון הנתונים יוחזר אל הציוד על ידי הספק כאשר זה יוחזר מתיקון. ככל שהדבר נדרש לדעת המזמין מסיבות אבטחתיות, הוא רשאי לבצע את הוצאת אמצעי אחסון הנתונים מהציוד והחזרתו אליו באופן עצמאי, מבלי שהדבר יפגע באחריות על המוצר.
				4. פירוק והרכבת אמצעי האחסון תיעשה על חשבון הספק.
				5. אמצעי אחסון נתונים שהתגלתה בו תקלה יתוקן על ידי הספק באתר המזמין. על הספק להביא עמו את הציוד הדרוש על מנת לתקן את אמצעי אחסון הנתונים באתר המזמין.
				6. למען הסר ספק, הרחבת השירות, ככל שתוגדר בבקשת התיחור, תחול על רכיבי חומרה בלבד.

שירות אי הוצאת רכיבים / ציוד כלל

* + - * 1. הרחבת שירות זה הינה עבור מזמינים אשר אינם מאפשרים הוצאת ציוד כלל מתחומיהם.
				2. רשאי עורך המכרז, במסגרת מחירון הרחבות בבקשת התיחור, לבקש או להגדיר תמחור למקרים בהם הלקוח מעוניין שלא לאפשר לספק להוציא כל ציוד או רכיב שהוא לצורך טיפול בציוד או ברכיב. מחיר זה יתווסף לעלות הפריט בעת הרכישה ללקוחות המעוניינים בכך.
				3. בגופים אלו הספק לא יוציא כלל ציוד או חלקים ממנו מתחומי המזמין לכל צורך שהוא.
				4. הוצאת חלפים תתאפשר, אם בכלל, רק לאחר הגשת בקשה מראש לקב"ט המזמין ואישור פרטני של כל רכיב. אין עורך המכרז מתחייב לכמות והיקף החלפים שיאושר להוציאם מאתר המזמין, אם בכלל.
				5. ציוד שנתגלתה בו תקלה יתוקן באתר המזמין. על הספק להביא עמו את הציוד הדרוש על מנת לתקן את הציוד באתר המזמין. ככל ולא ניתן יהיה לתקן את הרכיב באתר המזמין, יוחלף הרכיב ברכיב זהה או משופר תוך העתקת כלל ההגדרות על ידי הספק, וזאת ללא הוצאת הרכיב התקול מחצר המזמין.
				6. למען הסר ספק, הרחבת השירות, ככל שתוגדר בבקשת התיחור, תחול על רכיבי חומרה בלבד.

רמות שירות וזמני תגובה

* + - 1. הזוכה יספק שירותי תחזוקה למוצרים בהתאם למפורט בפרק זה ולנדרש על ידי המזמין, אלא אם הוגדר אחרת במסמכי התיחור. הזוכה יפעל ברציפות, במסגרת שעות העבודה המקובלות, לפתרון התקלה לשביעות רצונו המלאה של המזמין.

זמני שירות, מוקד תמיכה וטיפול בפניות

* + - * 1. הספק הזוכה יפעיל מערך שירות לצורך תחזוקה ושירות של המוצרים המוצעים על ידו במסגרת המכרז. בכלל זה, הספק הזוכה יפעיל מרכז תמיכה הממוקם בישראל, לצורך מתן שירותי טכני למזמינים (להלן: "**המוקד**"). המוקד יפעל בשעות העבודה המקובלות.
				2. המוקד יספק את השירותים הבאים:

מתן מענה לדרישות וצרכי לקוחות המכרז בקשר עם רכישת ואספקת המוצרים.

תמיכה טכנית ראשונית בסיוע בתחום השירות השוטף ובתחום הטכני.

הפעלת גורמים טכניים של הספק הזוכה במקרה של תקלות/בעיות בשירות.

* + - * 1. המוקד ייתן מענה אנושי בעברית.
				2. הזוכה יעמיד לרשות המזמינים מספר אפשרויות התקשרות עם המוקד:

מספר טלפון אשר בו זמן ההמתנה המקסימלי למענה טלפוני לא יעלה על 2 דקות.

כתובת דוא"ל ייעודית עבור המוקד לצורך מכרז זה. יובהר, כי פניה בדוא"ל תיחשב כאילו התקבלה לאחר 30 דקות מרגע שליחתה על ידי המזמין, גם אם לא התקבל אישור לקבלתה במוקד. זמן ההמתנה המקסימלי למענה בדוא"ל לא יעלה על 15 דקות.

* + - * 1. כל הפניות לספק יתועדו במערכת המוקד של הספק. כל פנייה תקבל מספר פנייה סידורי חד-חד ערכי וכן יתועדו בה כל הפרטים – שם המזמין, שם הפונה, תאריך וזמן הפניה, פרטי התקשרות לפונה, מהות הפניה ואופייה (תקלה חמורה או רגילה), תנועות הפניה מפתיחתה ועד לסגירתה מול הפונה והמזמין.
				2. להלן יפורטו כללים לגבי אופן עבודת המוקד:

זמן תגובה לפנייה למוקד וחזרה לפונה על ידי גורם בעל הסמכה לטיפול במוצרים נשוא המכרז (שהינו אדם בעל יכולת טכנית לטיפול בתקלות מורכבות) לא יעלה על 60 דקות מרגע קבלת הפנייה במוקד.

הספק הזוכה יפעיל נציג כונן למענה מעבר לשעות העבודה המקובלות ובימי ו' וערבי חג.

טיפול בתקלות

* + - * 1. הספק יפעל ברציפות לפתרון תקלות לשביעות רצון המזמין ובהתאם ללוחות הזמנים שיוגדרו להלן.

הגדרות

תקלה חמורה – תקלה המשביתה את פעילות המשתמש או כזו הפוגעת בתפקוד רשת/מערכות המזמין. סמכות הגדרת סוג התקלה ככזה הינה בידי עורך המכרז או המזמין.

תקלה רגילה – כל תקלה שאינה חמורה.

סמכות הגדרת סוג התקלה ככזה הינה בידי עורך המכרז או המזמין.

* + - * 1. במקרה של תקלה במוצר ממוצרי הספק אצל המזמינים, הספק יפעל לתיקון התקלה בהתאם למפורט להלן:

|  |  |
| --- | --- |
| **סוג תקלה** | **משך הזמן המירבי לטיפול** |
| תקלה חמורה | 4 שעות להשלמת התיקון או עד להפחחת רמת החומרה של התקלה לתקלה רגילה (בהתאם לקביעת המזמין) |
| תקלה רגילה | עד תום יום העבודה העוקב |

* + - * 1. זמני תגובה למתן שירות באתר המזמין יהיו כדלקמן:

תקלה חמורה – ככל שהתקבלה קריאת שירות עד לשעה 12:00 בצהריים יגיע המיישם באותו יום עד השעה 16:00. אם התקבלה קריאת השירות לאחר 12:00 בצהריים, יגיע המיישם למחרת עד השעה 09:00 בבוקר.

תקלה רגילה – ככל שהתקבלה קריאת שירות עד לשעה 12:00 בצהריים יגיע המיישם עד לשעה 12:00 בצהריים למחרת, אם התקבלה קריאת השירות לאחר השעה 12:00 בצהריים, יגיע המיישם יומיים מיום פתיחת הקריאה עד לשעה 12:00 בצהריים.

זמני התגובה לטיפול בתקלה, המצוינים לעיל, ייספרו ממועד הגעת המיישם לאתר המזמין.

* + - * 1. הרחבה לשירות 24/7 – עורך המכרז יהיה רשאי לכלול בתיחור הרחבה לשירות 24/7. במקרה זה, למזמין שרכש הרחבה זו יינתן שירות על ידי הספק בכל ימות השנה (מלבד שעתיים לפני יום הכיפורים ועד שעתיים אחריו) ובכל שעות היממה (24/7) בהתאם לזמני התגובה המפורטים להלן:

תקלה חמורה – תוך 4 שעות ממועד קבלת הקריאה.

תקלה רגילה – תוך 12 שעות ממועד קבלת הקריאה.

* + - * 1. ניתן יהיה לפתוח פנייה בדוא"ל על תקלה לאחר שעות העבודה המקובלות. הודעה שתישלח בדוא"ל לאחר שעות העבודה המקובלות, תיחשב כהודעה אשר נמסרה לספק הרשום בבוקרו של יום העבודה הבא בשעה 09:00 בבוקר ותטופל בהתאם להגדרת התקלה על פי המזמין (חמורה או רגילה). עבור לקוח שרכש שירות 24/7 (ככל שזה נכלל בתיחור), ניתן יהיה לפתוח תקלה בכל שעות היממה והיא תטופל בזמני התגובה שנקבעו, בהתאם לאמור בסעיף ‎3.13.6.3.5 לעיל.
				2. ככל שלצורך הטיפול בתקלה אין צורך בהגעה לאתר המזמין, זמני התגובה לטיפול בתקלה יהיו חצי מזמני התגובה הרשומים לעיל.
				3. למען הסר ספק, תקלה ברכיב מתכלה (ככל שהוגדר כך במסמך התיחור) בצורה המונעת שימוש במוצר תוגדר כתקלה לכל דבר ועניין.

חריגה מזמני תגובה למתן שירות

* + - * 1. בכל מקרה של חריגה מלוחות הזמנים המצוינים לעיל יעביר הספק הזוכה למזמין בקשה בכתב לעיכוב במתן השירות. מזמין רשאי לאשר מראש חריגה בזמני התגובה למתן שירות, האישור יינתן בכתב בלבד.
				2. על הספק לענות לכל בקשה בהתאם לסוג התקלה ולזמן מתן התגובה המתאים לה, כפי שהוגדר במסמכי המכרז. ככל שלא התקבל אישור מהמזמין על עיכוב במתן השירות, על הספק הזוכה לעמוד בלוחות הזמנים שנקבעו במכרז.

מוצר חלופי

במקרה של תקלה במוצר שתיקונו לא צפוי להסתיים במסגרת זמני התגובה הרשומים לעיל, יספק הזוכה מוצר חלופי עד לתיקון מלא של התקלה וזאת בהתאם לתנאים הבאים:

* + - 1. מוצר חלופי יסופק כחלק מתהליך הטיפול בתקלה ובמסגרת זמני התגובה המצוינים לעיל.
			2. רמת המוצר החלופי תהיה שווה או עולה על רמת המוצר המוחלף.
			3. המוצר החלופי יסופק כולל כל הציוד הנדרש לצורך עבודה רציפה על ידי המזמין, לרבות הרחבות או כל ציוד נוסף ללא עלות, אם נדרש לקחת אותם יחד עם הציוד התקול למעבדה. ככל שלא נדרש לקחת את ההרחבות או הציוד הנוסף למעבדה, יעביר המיישם של הספק את ההרחבות והציוד הנוסף לציוד החלופי המותקן על ידו.
			4. על המוצר החלופי יותקנו כל התוכנות וההרחבות שהיו מותקנות על המוצר שהוחלף.
			5. צורת התחברותו של המוצר החלופי לרשת והשירותים שיעמיד הספק לרשות המשתמש ואנשי ניהול הרשת של המזמין, תהיה תואמת לזו של המוצר המוחלף.
			6. אי הצבה של מוצר חלופי הינה באישור בכתב מהמזמין בלבד.
			7. ככל שתידרש התקנת אמצעי אחסון במוצר החלופי, תאושר התקנת אמצעי אחסון חדשים בלבד.
			8. על פי דרישת המזמין, יהיה על הספק להעביר את כל תוכנות הבסיס, הגדרות הנתונים האגורים במוצר המוחלף אל הציוד החלופי. העברה זו יכולה להיעשות על ידי העברת הנתונים בלבד או על ידי העברת המדיה בין הציוד הפגום למוחלף, וזאת על פי דרישת המזמין.

החלפת מוצר עקב תקלות חוזרות

* + - 1. במקרה של תקלות מאותו סוג החוזרות על עצמן במוצר, המתועדות מול הספק, יוחלף המוצר במוצר שווה ערך או עולה על רמת המוצר המוחלף, אשר יוצר באותה השנה כמו המוצר המוחלף או מאוחר יותר, כשהוא תקין וללא עלות כלשהי למזמין, וזאת בהתאם לאמור להלן:

תקלה חמורה

יותר מ-2 תקלות חמורות במוצר, בתוך 30 ימי עבודה מיום ההודעה הראשונה על התקלה לספק.

תקלה רגילה

יותר מ-3 תקלות מכל סוג שהוא במוצר, בתוך 120 ימי עבודה מיום ההודעה הראשונה על התקלה לספק.

* + - 1. ימי העבודה לעניין התקלות יכללו את פרק הזמן בו המוצר היה אצל המזמין ויחלו מיום ההודעה על התקלה הראשונה (לא יספרו ימי עבודה בהם הציוד התקול היה אצל הספק או במעבדה).
			2. במקרה של חילוקי דעות, יובא הנושא להחלטת עורך המכרז, והחלטתו תהיה הקובעת.
			3. פרטים אודות מקרה כאמור בסעיף זה, לרבות ממצאי הבדיקה של המוצר התקול, יובאו לידיעת עורך המכרז (על ידי הזוכה) על מנת שעורך המכרז יבחן את הצורך להורות לזוכה על החלפת פריט מאותו סוג שיש בו ריבוי תקלות גם לגבי מזמינים אחרים.

עדכוני תוכנה/קושחה

* + - 1. כחלק מהתחזוקה ובתיאום עם המזמין ובהסכמתו, הספק יבצע שדרוגי תוכנה וקושחה במוצר, כפי שסופקו על ידי היצרן, ויספק כל עדכון תוכנה, חתימות וגרסאות כאמור אשר נקבעו על ידי המזמין כנדרשים לצורך תפעול המערכת, ללא תשלום כחלק מהשירותים המבוקשים.
			2. הספק יפרט למזמין את תהליך שדרוג התוכנות, יכין תכנית שדרוג אשר תבוצע לאחר קבלת אישור המזמין מראש ובכתב, ויבצע את השדרוג לאחר קבלת אישור המזמין, והכל כאמור – ללא כל עלות נוספת.
			3. הספק יבצע עדכון תוכנה/קושחה יזומים בהתאם למפורט להלן:
				1. פעילות שדרוגים יזומים לא קריטיים (בהתאם להגדרות היצרן) תיערך במרוכז אצל כל מזמין (לכל המוצרים והשירותים הרלוונטיים ולכל השדרוגים הנדרשים ששוחררו עד לאותו המועד) מדי חצי שנה – בתיאום מראש של עד 7 ימי עבודה, אלא אם המזמין ביקש במפורש לא לבצע עדכון זה.
				2. פעילות שדרוגים יזומים קריטיים (בהתאם להגדרות היצרן) – יש להעביר עדכון למזמינים תוך 96 שעות מהוצאת העדכון. אם המזמין ידרוש ביצוע עדכון זה, יש לבצעו באופן מרוכז (לכל המוצרים והשירותים הרלוונטיים) תוך 96 שעות ממועד בקשת המזמין, אלא אם קבע עורך המכרז אחרת.
			4. אי עמידה במועדי העדכון כנדרש בסעיף שלעיל, תיחשב כאי מענה לזמני שירות לתקלות לעניין עמידה ברמת השירות.
			5. המזמין יהיה רשאי לבצע עדכוני גרסאות/קושחה, על פי הוראות היצרן, בעצמו וללא פגיעה באחריות על המוצרים או על המערכת.

ריתוק משקי

* + - 1. הזוכה מודע כי ייתכן שעקב הזכייה, ארגונו יוכרז כ"מפעל חיוני" לפי חוק שירות עבודה בשעת חירום, התשכ"ז-1967, כאמור בהסכם ההתקשרות.
	1. אמנת שירות (SLA) ופיצויים מוסכמים

כללי

* + - 1. אמנת השירות היא כלי בידי עורך המכרז והמזמין, להגדרת מדיניות וסדרי עדיפויות לאספקה, לתחזוקה שוטפת ולפיקוח על הזוכה בקיום תנאי המכרז.
			2. במידה שהספק הזוכה לא יעמוד בדרישות המפורטות בפרק זה, יתנהג שלא בדרך מקובלת או שלא בתום לב או לא יעמוד באיזו מהתחייבויותיו במסגרת המכרז או חוזה ההתקשרות רשאי עורך המכרז להחליף את הספק הזוכה, ולשכור שירותיו של ספק אחר לצורך אספקת המוצרים וכן לצורך תחזוקת המוצרים שנרכשו על פי המכרז, כמו כן רשאי עורך המכרז לחלט את הערבות הבנקאית של הספק הזוכה, ולממש כל זכות המוקנית לו.
			3. יובהר, כי עורך המכרז או מי מטעמו רשאי בכל עת, תוך תיאום מראש, לערוך ביקור במתקני הספק הזוכה על מנת לבחון את עמידתו בדרישות המכרז. הספק הזוכה מתחייב להיענות לבקשת ביקור בתוך 7 ימי עבודה. במידה שיתברר בעקבות ביקור זה, או מכל סיבה אחרת כי הספק הזוכה, מוצריו או שירותיו אינם עומדים בדרישות המכרז, רשאי עורך המכרז לבקש מהזוכה את תיקון הליקויים בתוך 21 ימי עבודה. לא ענה הזוכה לבקשה זו, רשאי עורך המכרז להאריך את מועד תיקון הליקויים או לבטל את הזכייה.

פיצויים מוסכמים

* + - 1. מבלי לגרוע מכל זכות אחרת העומדת לעורך המכרז ולמזמינים לפי המכרז, ככל שהספק הזוכה לא יעמוד באיכות השירות וברמת השירות המוגדרות להלן, ישלם הספק הזוכה פיצויים מוסכמים בהתאם לפירוט ה-SLA להלן. יובהר, כי אין בפיצויים המוסכמים כדי למנוע מעורך המכרז הפעלת כל סנקציה אחרת כנגד הספקים הזוכים, לרבות חילוט ערבות הביצוע.
			2. עורך המכרז רשאי יהיה לעדכן, לשנות או להוסיף סעיפים באמנת השירות וה-SLA בהתאם לנדרש בכל תיחור, ובהתאם לשיקול דעתו הבלעדי.
			3. כמובהר בחוזה ההתקשרות, אין בהסכמה על פיצויים בסעיף זה כדי להשפיע על זכות עורך המכרז לכל תרופה אחרת בגין הפרת ההסכם, לרבות פיצויים בגין נזק, ובכלל זה נזקים בפועל שמעבר לפיצויים המוסכמים, אף אם נגבו בדרך של קיזוז או חילוט הערבות הבנקאית, ופיצויים מוסכמים ככל ששולמו יחשבו כתשלום על חשבון הפיצוי בגין הנזקים בפועל ככל שיוכחו.
			4. מימוש פיצויים מוסכמים יבוצע על ידי עורך המכרז או המזמין, ויכול שיעשה בדרך של קיזוז מחשבונית (בחתימה ואישור של מורשה חתימה מטעם המזמין) או על ידי עורך המכרז באמצעות חילוט הערבות הבנקאית או בכל דרך אחרת.
			5. במניין זמני התגובה לא יילקחו בחשבון עיכובים אשר נגרמו על ידי המזמין או מי מטעמו, המתנה לליווי בטחוני בשירות באזורי יו"ש, ומצבי חירום/אסון אם יוכרזו.
			6. מובהר, כי עורך המכרז רשאי לקבוע כי עשיית פעולה מסוימת או הימנעות מעשייתה, תיחשב להפרת תנאי המכרז והסכם ההתקשרות, גם אם אין לגביה התייחסות בפירוט רמת ה-SLA להלן, ולהורות לזוכה במכרז, על תשלום פיצוי אשר יקבע על ידי עורך המכרז. סכום הפיצוי כאמור, יקבע על ידי עורך המכרז בשים לב, בין היתר לנזק שנגרם למזמין בשל ההפרה. סכום הפיצוי כאמור יקבע, רק לאחר שתינתן לספק הזוכה התראה בכתב לתיקון ההפרה, והיא לא תוקנה תוך 7 ימים מקביעת עורך המכרז על כך ולאחר שתינתן לזוכה הזכות להשמיע טענותיו. עורך המכרז רשאי להאריך תקופה זו בהתאם לשיקול דעתו הבלעדי.
			7. עורך המכרז או המזמין יהיו רשאים, בהתאם לשיקול דעתם, שלא לגבות פיצוי מוסכם או להפחית מגובה הפיצוי בגין אי עמידה ברמת השירות המפורטת בטבלה להלן.

SLA רמת השירות הנדרשת

| **מס"ד** | **הנושא** | **תיאור החריגה** | **פיצוי מוסכם** |
| --- | --- | --- | --- |
|  | אי עמידה בזמני התגובה הנדרשים למענה לבקשת הצעת מחיר. | כל חריגה | * 250 ₪ בגין פיגור ביום עבודה או חלקו ב-3 ימי העבודה הראשונים.
* 1,000 ₪ בגין כל פיגור ביום עבודה נוסף או חלקו.
 |
|  | אי עמידה בזמני אספקה או התקנה. | כל חריגה | * 1% מעלות רכיבי ההזמנה שלא סופקו או שלא ניתן להפעילם כנדרש בגין פיגור ביום עבודה או חלקו ב-3 ימי העבודה הראשונים.
* 2.5% מעלות רכיבי ההזמנה שלא סופקו או שלא ניתן להפעילם כנדרש בגין כל פיגור ביום עבודה נוסף או חלקו.
 |
|  | אי עמידה בזמני התגובה לטיפול בתקלה / בזמני התגובה הנדרשים להגעת מיישם לאתר. | כל חריגה | * 100 ₪ בגין פיגור בשעה אחת או חלקה עד 50% מזמני התגובה הנדרשים.
* 500 ₪ בגין כל פיגור בשעה נוספת או חלקה.
 |
|  | החלפת איש הקשר מטעם הספק למול עורך המכרז ללא עדכון של עורך המכרז. | כל חריגה | 150 ₪ בגין כל יום עבודה או חלקו שחלף מהמועד בו הוחלף איש הקשר בפועל ועד למועד בו התגלה הדבר על ידי עורך המכרז. |
|  | החלפת מנהל הפרויקט ללא הסכמת המזמין מראש ובכתב. | כל חריגה | 500 ₪ בגין כל יום עבודה או חלקו שחלף מהמועד בו הוחלף מנהל הפרויקט בפועל ועד למועד בו התגלה הדבר על ידי המזמין או עורך המכרז.הפיצוי יחול עבור כל מזמין שהוחלף מנהל הפרויקט שלו מטעם הספק ללא הסכמתו מראש ובכתב.  |
|  | הפעלת קבלן משנה ללא קבלת אישור עורך המכרז מראש ובכתב | כל חריגה | 1,000 ₪ בגין כל יום עבודה או חלקו בו הופעל קבלן משנה מבלי שהתקבל לכך אישור מראש ובכתב של עורך המכרז. |
|  | ביצוע עבודות על ידי עובד שאינו עומד בדרישות המכרז. | כל חריגה | הגעתו של העובד לא תיחשב לנושא העמידה בדרישות המכרז. הפיצוי המוסכם יחושב בהתאם לסעיף הרלוונטי למועד ביצוע העבודה בפועל על ידי העובד העומד בדרישות המכרז. |
|  | אי מסירת מסמך תכנון מפורט תוך פרק הזמן שנקבע לכך. | כל חריגה | * 100 ₪ בגין פיגור ביום עבודה או חלקו ב-3 ימי העבודה הראשונים.
* 300 ₪ בגין פיגור בכל יום עבודה נוסף או חלקו.
 |
|  | אי עמידה בלוחות הזמנים שנקבעו לביצוע במסמך התכנון המפורט. | כל חריגה | * 50 ₪ בגין פיגור ביום עבודה או חלקו ב-3 ימי העבודה הראשונים.
* 150 ₪ בגין פיגור בכל יום עבודה נוסף או חלקו.
 |
|  | עיכוב בעדכון עורך המכרז בדבר הפסקת ייצור, שיווק, תמיכה או אספקה של מוצר. | כל חריגה | * 500 ₪ בגין פיגור ביום עבודה או חלקו ב-3 ימי העבודה הראשונים על כל יום איחור, או חלקו, מיום הוצאת העדכון על ידי היצרן.
* 2,000 ₪ בגין פיגור ביום עבודה נוסף או חלקו.
 |
|  | החלפת מוצר תקול בציוד אחר, באופן זמני או קבוע. | כל חריגה | * 150 ₪ בגין פיגור ביום עבודה הראשון או חלקו.
* 500 ₪ בגין פיגור ביום עבודה נוסף או חלקו.
* סכום זה ישולם עבור כל ציוד/רכיב תקול אשר החלפתו נדרשת.
 |
|  | אי עמידה בלוחות הזמנים לביצוע עדכוני תוכנה/קושחה יזומים. | כל חריגה | * 250 ₪ בגין פיגור ביום עבודה או חלקו ב-3 ימי העבודה הראשונים.
* 1,000 ₪ בגין כל פיגור ביום עבודה נוסף או חלקו.
 |
|  | אספקת מוצרים בהתאם להצעת מחיר שדרשה את אישור עורך המכרז מבלי שהתקבל אישור עורך המכרז להצעת המחיר. | כל חריגה | 2,000 ₪ בגין כל מוצר או רכיב שסופק למזמין ונדרש לקבל את אישור עורך המכרז טרם אספקתו. |
|  | הצעת מחיר הכוללת מוצרים שלא מרשימת המוצרים המאושרים לרכישה על ידי עורך המכרז. | כל חריגה, גם אם לא בוצע רכש בגין הצעת מחיר זו | ערך העלות של כל המוצרים בהצעת המחיר שאינם ברשימת המוצרים המאושרים לרכישה. |
|  | אספקת מוצר שאינו תואם את דרישות המכרז או שאינו מרשימת המוצרים המאושרים לרכישה. | כל חריגה | כפל המחיר ששולם או שהיה אמור להיות משולם בעבור המוצר. |
|  | חיוב מזמין שלא לפי המחירים שנקבעו במכרז זה. | כל חריגה | 200% מהפער בין הסכום שחויב לעומת המחיר שנקבע בהתאם למכרז זה (וזאת בנוסף להחזר התשלום העודף, אם שולם). |
|  | אי הגשת נתונים או דוחות בהתאם לדרישת עורך המכרז, לרבות מחירון עדכני | כל חריגה | 500 ₪ בגין פיגור ביום עבודה או חלקו עבור כל דוח או נתון מבוקש.  |
|  | פרסום, יידוע או העברת מידע בדרך אחרת על ידי הספק או היצרן על דבר הזכייה בתיחור מסוים | כל חריגה | הפרה יסודית, וכן 20,000 ₪ בגין כל פרסום, יידוע או העברת מידע שבוצעה. |

* + - 1. SLA רמת השירות הנדרשת ביחס לנספח 1 לפרק 3 – אבטחת מידע והגנה בסייבר

|  |  |  |  |  |
| --- | --- | --- | --- | --- |
| **מס"ד** | **הנושא** | **סעיף בנספח** | **תיאור החריגה** | **פיצוי מוסכם** |
|  | החלפת ממונה אבטחת מידע מטעם הספק ללא עדכון עורך המכרז | ‎4.4 | כל חריגה | * 100 ₪ בגין פיגור ביום עבודה או חלקו עד ל-5 הימים הראשונים.
* 500 ₪ בגין פיגור ביום עבודה נוסף או חלקו.
 |
|  | אי דיווח מידי על אירוע אבטחה. | ‏‏‎6.2 | כל חריגה | * עד 24 שעות ראשונות- ללא פיצוי.
* 500 ₪ בגין פיגור בדיווח לכל יום עבודה או חלקו מעבר לכך.
* לסכומים אלו יתווסף סכום של 10,000 ₪ ככל שעורך המכרז או המזמין גילו אודות האירוע כתוצאה מפרסום פומבי או ממקור אחר.
 |
|  | אי עמידת הספק בדרישה להעברת דוחות ודיווחים. | ‏‏‎6.3.1 | מעבר ל-21 ימי עבודה ממועד הבקשה | * 250 ₪ בגין פיגור ביום עבודה או חלקו עד ל-5 הימים הראשונים.
* 1000 ₪ בגין פיגור ביום עבודה נוסף או חלקו.

  |
|  | חוסר הסכמה לתיאום מועד ביצוע ביקורת במתקני הספק במסגרת סד הזמנים הנדרש על ידי עורך המכרז. | ‏‏6.3.1 | מעבר ל-14 ימי עבודה ממועד הבקשה לביצוע התיאום | * 250 ₪ בגין פיגור ביום עבודה או חלקו עד ל-5 הימים הראשונים.
* 1000 ₪ בגין פיגור ביום עבודה נוסף או חלקו.
 |
|  | אי עמידת הספק בדרישה לביצוע פעולות בהתאם ללוח הזמנים שייקבע על ידי עורך המכרז | ‏‎6.3.2 | מעבר ל-30 ימי עבודה ממועד הבקשה | * 250 ₪ בגין פיגור ביום עבודה או חלקו עד ל-5 הימים הראשונים.
* 1000 ₪ בגין פיגור ביום עבודה נוסף או חלקו.

  |
|  | אי עמידת הספק בדרישה להעברת מסמכים או פירוט בהתאם לדרישת עורך המכרז במקרה של חשש לתקיפת סייבר. | ‏‎6.4.1.1.2 | מעבר ל-8 שעות ממועד הבקשה | * 100 ₪ בגין פיגור בשעה או חלקה עד ל-8 השעות הראשונות.
* 500 ₪ בגין פיגור בשעה נוספת או חלקה.

  |
|  | אי מתן היתר לעורך המכרז לבצע בדיקה של מערכות הספק הנוגעות למתן השירותים או לאספקת המוצרים במקרה של חשש לתקיפת סייבר.  | ‏‎6.4.1.1.3 | מעבר ל-24 שעות ממועד הבקשה | * 100 ₪ בגין פיגור בשעה או חלקה עד ל-24 השעות הראשונות.
* 500 ₪ בגין פיגור בשעה נוספת או חלקה.

 |

* 1. דיווחים שוטפים

דיווח לעורך המכרז

* + - 1. מדי רבעון או בהתאם לדרישת עורך המכרז, ימציא הספק הזוכה לא יאוחר מ- 5 ימי עבודה מרגע קבלת הדרישה, דו"ח מכירות מפורט לגבי כל סוגי המוצרים, כמויותיהם ומחיריהם, כפי שסופקו על ידו למזמינים.
			2. כמו כן, ימציא הספק הזוכה לעורך המכרז דוחות בתחומים שונים בהתאם לדרישות עורך המכרז, לרבות דו"ח קריאות שירות הכולל את מספר הקריאות וסוגי התקלות שקיבל וטיפל בהן, וכן תעודות משלוח.
			3. הדוחות יופקו לפי חתכים ומיונים שונים בטבלה שתוכן על ידי עורך המכרז ותועבר לספק הזוכה ככל שיידרש לכך. הדוחות יוגשו בהתאם לדרישות עורך המכרז ובהתאם ללוחות הזמנים שייקבעו על ידו.

דיווח למזמין

* + - 1. הספק ימסור למזמין, מעת לעת ועל פי בקשת המזמין, ולפחות במועדים שיקבעו על ידי עורך המכרז, ככל שיקבעו, דוחות בכתב הכוללים דיווחים שונים בהתאם לדרישת המזמין. הדוחות יהיו ערוכים בשפה העברית ובפורמט, מבנה ותכולה כפי שנקבע במפרט או כפי שייקבע, מעת לעת, על ידי המזמין. הדוחות יועברו בהעתק פיזי או במדיה דיגיטלית, במספר עותקים כפי שיקבע על ידי המזמין.
	1. תמורה

כללי

* + - 1. כל האמור להלן הינו למכרז ולכלל התיחורים שיתפרסמו במסגרתו למעט אם נאמר אחרת במסגרת תיחור זה או אחר.
			2. פרק זה מגדיר את מבנה המחירים עבור כל המוצרים והשירותים המבוקשים במכרז. המחירים המוצעים ימולאו על פי הדרישות המפורטות בפרק זה.
			3. המחירים בכל תיחור לאחר סיומו, הם המחירים הסופיים הכוללים את כל המרכיבים הנדרשים בכדי לספק ולהתקין את כל המוצרים, השירותים או העבודות המפורטות במפרט זה.
			4. המוצרים או השירותים יוזמנו על ידי המזמין אך ורק מספקי המסגרת שיוכרזו כזוכים בתיחור, וזאת במחירים שנקבעו כזוכים בתום התיחור.

מודל חישוב העלות

שלב התיחורים וקביעת המחירים

במסגרת הליך התיחור ייתן ספק מסגרת הצעתו בהתאם לאמור במסמכי התיחור.

קביעת המחיר המשוקלל של ההצעה

במהלך התיחור, המחיר המשוקלל של ההצעה יחושב בהתאם למפורט במסמכי התיחור.

הצמדה

* + - 1. מחירי הזוכה, כפי שנקבעו בתיחור, ינקבו במטבע שנקבע במסמכי התיחור.
			2. ההזמנה תצא לספק על ידי המזמין בשקלים, על פי שער המטבע הרלוונטי הידוע ביום הוצאת ההזמנה.
			3. התשלום יבוצע בהתאם לשער היציג הידוע כפי שמתפרסם על ידי בנק ישראל ביום הוצאת החשבונית על ידי הספק.
		1. התשלום יתבצע בהתאם למפורט בהסכם ההתקשרות להלן.

נספח 1 לפרק 3 – אבטחת מידע והגנה בסייבר

# הגדרות ייעודיות לנספח זה

* 1. **אירוע אבטחה** – אירוע (incident) אשר עלול לפגוע בזמינות, מהימנות או סודיות של מידע של המשרד, של מערכות או קוד המסופקות לו, של חומרה, תכנה, מאגרי מידע או תשתית בהם הספק עושה שימוש לצורך ביצוע ההסכם, ובכלל זה תקיפת סייבר.
	2. **גורמי שרשרת האספקה** – יצרני חומרה, תוכנה או ספקי שירותים לספק, אשר הספק אינו יכול להחליפם מבלי שהדבר יפגע באספקת השירותים בהתאם למכרז.
	3. **מזמין** – בהתאם להגדרתו במסמכי המכרז או ההתקשרות.
	4. **מידע** – לרבות כל מסמך, תכתובת, תכנית, נתון, רשומה, עובדה, פרט תוכן, מודל, תמונה, סרט, הקלטה, תהליך עסקי, חוות דעת, קוד, לוגיקה.
	5. **מידע מאוחסן** – מידע של מזמין אשר נשמר או תועד על ידי הספק באמצעות אמצעי או כלי טכנולוגי כלשהו או מידע שנוצר על ידי עיבוד של מידע של מזמין ובלבד שניתן לשייך או לקשר בצורה כלשהי בין המזמין ובין המידע לאחר העיבוד.
	6. **מידע רגיש** – מידע אשר יש בחשיפתו כדי לפגוע או לשבש בדרך כלשהי את עבודת המזמין, לפגוע בשירותים המסופקים על ידי המזמין או הממשלה, או לחשוף פרטים ומידע של המזמין אשר אינם נחלת הכלל, ובכלל זה מידע אישי של אזרחים או עובדים, תהליכי עבודה רגישים, שרטוטי מתקנים, תיאור מערכות אבטחה, קוד מקור ותוכנות של מערכות המזמין, מסמכי תכנון של מערכות המזמין או של מערכות המותאמות לשימושו, אמצעי הזדהות ואימות, מידע לגבי מזמינים מסווגים, יעדי הספקה של חומרה או מערכות וכל מידע אחר שיוגדר על ידי המזמין כרגיש.
	7. **עורך המכרז** – בהתאם להגדרתו במסמכי המכרז או ההתקשרות, או מי מטעמו.
	8. **שירות חיוני** – אחד מאלה:
		1. שירותים המסופקים על ידי מזמין לאזרחי ותושבי מדינת ישראל אשר תפקודם התקין והסדור הוא קריטי לאזרח או למשק.
		2. שירות של מזמין הנדרש לתפקוד התקין של המזמין או הממשלה.
	9. **תקיפת סייבר** – אירוע אבטחה שמטרתו לעבור או לעקוף את אמצעי האבטחה או הבקרה בהם הספק או מזמין עושים שימוש, או לגרום לשיבוש בשירותים הניתנים על ידי הספק או המזמין, או לנצל חולשה קיימת בניסיון לגרום להרס, אובדן, דלף, שינוי, שימוש, חשיפה לא מורשית או גישה למידע של המזמין.

# כללי

* 1. האמור בנספח זה אינו גורע מהאמור במסמכי המכרז וההתקשרות.
	2. הספק מודע לכך כי המידע של המזמינים, המערכות המשמשות לאחסון, העברת ועיבוד המידע הינם בעלי רגישות גבוהה הן מבחינה תפעולית והן מבחינת ביטחון מידע למזמינים ולאזרחי ותושבי מדינת ישראל, ולא יהיו לספק טענות בשל כך.
	3. הספק יהיה האחראי הבלעדי על אבטחת המידע שהועבר או נצבר אצלו במסגרת ההתקשרות. בנוסף הספק יהיה אחראי על אבטחת המערכות, התוכנות, הרשתות והחומרה המשמשות אותו לצורך אספקת השירותים או המוצרים למזמינים, על תקינותם, אמינותם (Integrity) ועל תפקודם השוטף והתקין. לצורך עמידת הספק בחובות אלו, יתפעל הספק ויעדכן את אמצעי האבטחה באופן שוטף, ויוודא כי האמצעים הטכנולוגיים המשמשים לאבטחת המידע הם חדישים ועומדים בסטנדרטים המקובלים בתחום.
	4. הספק מתחייב לא למסור לכל צד אחר כלים או סיוע טכנולוגי בפיענוח כלי אבטחה המשמשים לצורך מתן שירותים למזמינים, ובכלל זה כלי הצפנה כגון חותמות ומפתחות הצפנה המשמשים לצורך הגנה על מידע, לרבות מידע מאוחסן או כלים או נתונים המשמשים לגישה למערכות, ללא רשות מראש ובכתב של עורך המכרז.
	5. הספק מתחייב לשתף פעולה עם עורך המכרז לצורך אספקת שירותים באופן מאובטח, ובכלל זה יעביר לידי עורך המכרז כל מידע רלוונטי, בהתאם למפורט בנספח זה, לצורך כך. עורך המכרז יהיה מחויב להשתמש במידע שיתקבל מהספק אך ורק לצרכים האמורים בנספח זה תוך גילויו לגורמים הנדרשים לכך לטעמו לרבות לצורך ניהול ההתקשרות, הערכת סיכונים, וקביעת פעולות נדרשות.
	6. כל האמור בנספח זה יהיה תקף עבור עובדי הספק, קבלני משנה ועובדים ארעיים מטעמו, והאחריות על עמידה בחובות אלו תהיה על הספק ועל מי מטעמו ביחד ולחוד.

# סיווג בטחוני

* 1. גישה למידע שהמזמין קבע שהוא מסווג ביטחונית (להלן: "**מידע מסווג**") או לאתר שהמזמין קבע שהוא מסווג ביטחונית (להלן "**מתקן מסווג**") תהיה אך ורק לעובדי הספק או לקבלני משנה בעלי הכשר בטחוני מתאים אשר ניתן או הוכר על ידי הגורם המוסמך על פי הוראות הדין ושאושרו על ידי עורך המכרז או המזמין.
	2. לצורך קבלת הכשר בטחוני זה, יגיש כל אחד מנותני השירותים המיועדים לתת את השירותים המבוקשים בפעילות זו, טרם ביצוע העבודות, טפסים, שאלונים והצהרות לפי דרישת עורך המכרז או המזמין כשהם חתומים כנדרש, ויהיה נכון לעמוד בבדיקת התאמה להכשר הביטחוני הנדרש.
	3. לפני ביצוע העבודה יעביר הספק לנציג המזמין ועל גבי טופס סטנדרטי של המזמין את כל הפרטים האישיים של העובדים אשר יספקו את השירותים המבוקשים, או יבצעו את העבודה או יהיו בעלי גישה למידע מסווג למערכות המזמין וזאת לצורך קבלת אישורי כניסה. חובת קבלת אישורי כניסה תחול גם על עובדים אקראיים של החברה (נהגים, סבלים וכד').
	4. על הספק לוודא כי לעובדיו או למי מטעמו, הניגשים למידע מסווג או הנכנסים לאתר מסווג יהיה לכל הפחות את ההכשר הבטחוני הנדרש והמאושר על ידי עורך המכרז או המזמין.
	5. טיפול במידע מסווג יבוצע אך ורק במתקנים, מחשבים ומצעי זיכרון בעלי הכשר בטחוני מתאים אשר ניתן/הוכר על ידי הגורם הממלכתי המוסמך על פי הוראות הדין ולאחר אישור המזמין או עורך המכרז.
	6. העברת מסמכים בסיווג הגבוה מ"בלתי מסווג" או המכילים תוכן שהוגדר על ידי עורך המכרז כ"רגיש", עבודה עליהם ואחסנתם יבוצעו בהתאם להרשאות ולהנחיות פרטניות שעל הספק לקבל מעורך המכרז טרם הטיפול בהם.
	7. ככל שהוגדרו במסמכי המכרז או התיחור דרישות הנוגעות לסיווג ביטחוני של מתקניו, על הספק לעמוד בדרישות אלו ברציפות לכל אורך תקופת התיחור וכל עוד יש בידיו מידע מסווג או מידע שהוגדר על ידי עורך המכרז כ"רגיש".
	8. הספק מתחייב לעמוד בלוח הזמנים לביצוע ההתקשרות אשר הוגדר בהתאם לכללי ההתקשרות, ללא תלות במתן הכשר ביטחוני לעובד זה או אחר, או במקרה של הרחקת או פסילת עובדים או קבלני משנה לביצוע, לפני העבודה או במהלכה. בכל מקרה שבגלל דרישת סיווג בטחוני, הספק סבור כי צפוי עיכוב בביצוע ההתקשרות, עליו להודיע על כך מראש לעורך המכרז והמזמין, ולבקש את אישורו לדחייה כאמור.
	9. המזמין או עורך המכרז שומר לעצמו את הזכות לפסול כל אחד מנותני השירותים עקב סיבות ביטחוניות ללא צורך בפירוט הנימוק או הסבר כלשהו לספק והחלטתו תהיה סופית ומכרעת. במידת האפשר, בהתאם לשיקול דעתו של עורך המכרז או המזמין, יינתן פירוט על סיבת הפסילה.
	10. הספק מודע ומתחייב כי כל החלפת עובד מחייבת העמדה של עובד אחר מטעמו ובעל הכשר ביטחוני מתאים (גם עובד זמני) תוך 15 ימי עבודה. במקרים חריגים, בהתאם לשיקול דעתו עורך המכרז, יידרש הספק להעמיד עובד אחר מטעמו תוך פרק זמן קצר יותר שלא יפחת מ-48 שעות.
	11. בעת גישה לאתרי המזמינים, הספק ועובדיו יהיו כפופים להנחיות הביטחון התקפות בכל אחד מאתריהם בהתאם להנחיות קב"ט המזמין, לפני תחילת העבודה ובמהלכה.

# ממונה אבטחת מידע מטעם הספק

* 1. הספק ימנה גורם מקצועי בכיר מטעמו הכפוף להנהלת הספק בעל ידע ומיומנות בתחום אבטחת מידע והגנה בסייבר, כממונה אבטחת מידע.
	2. ממונה זה יהיה אחראי לכל נושא הקשור בהגנה על מידע וטיפול באירועי סייבר, דלף מידע, ועמידת הספק בכל הדרישות הרלוונטיות, ובכלל זה יספק אסמכתאות בתחום אבטחת המידע, פרטיות והגנה בסייבר ומימוש תנאי ההתקשרות וההסכם אצל הספק וקבלני המשנה מטעמו.
	3. לרשות ממונה הגנת הסייבר יעמדו המשאבים והסמכויות הנדרשות לביצוע תפקידיו בהתאם להוראות המכרז.
	4. יש לעדכן את עורך המכרז בזהות הממונה ובאופן ההתקשרות עמו. בכל מקרה של החלפת הממונה יש לעדכן את עורך המכרז תוך 5 ימי עבודה בזהות הגורם המחליף ופרטי הקשר עמו.
	5. עורך המכרז יהיה רשאי לקבוע דרישה להכשר בטחוני, ברמה נדרשת לצורך ביצוע ההתקשרות, בהתאם לקביעת עורך המכרז, עבור ממונה זה.

# שמירה על המידע

* 1. עורך המכרז והמזמינים הם הבעלים הבלעדיים של המידע, לרבות המידע המאוחסן. הספק לא יעשה במידע המאוחסן כל פעולה אלא ברמה המינימאלית הנדרשת לצורך אספקה תקינה של השירותים הנרכשים במסגרת ההסכם ובכלל זה שיפור הגנת הסייבר של תשתית הספק או השירותים, לחיוב בגינם ולמימוש חובותיו של הספק לפי ההסכם.
	2. הספק מבין כי כל חשיפה, פגיעה, נזק, מניעת גישה, אבדן של מידע רגיש או חשיפה של מידע לצד שלישי עלול לגרום לעורך המכרז, למזמינים ולמשתמשים, וכן לצדדי ג' נזקים כבדים. בהתאם הספק יהיה מחויב לשמור על המידע הרגיש בהתאם לסטנדרטים הגבוהים ביותר בהתאם למקובל בשוק, ולא להעבירו לידי צד שלישי כלשהו, בהתאם להוראות נספח זה.
	3. מבלי לגרוע מחובות הספק, הספק ינקוט באמצעי הזהירות הנדרשים על-מנת לוודא שהגישה למידע ניתנת אך ורק לעובדים מורשים של הספק אשר גישה למידע זה נדרשת להם לצורך אספקת השירותים למזמינים. על הספק להבטיח כי החשיפה והשימוש במידע לגורמים המורשים יהיו במידה המינימלית המתחייבת לצורך אספקת השירות באופן תקין, ובהתאם לחובותיו של הספק. הספק ידריך את הגורמים המורשים במטרות השימוש במידע, ובאשר לחובות המוטלות עליהם בהתאם לדין ולהוראות הסכם זה כתוצאה מהחשיפה למידע.
	4. כל המידע המאוחסן הנוגע להתקשרות זו יישמר במערכות מאובטחות ומוגבלות לגישה של מורשים בלבד, בהתאם להוראות ההסכם ונספח זה.
	5. הספק ומי מטעמו מתחייבים בזה כי ישמרו בסודיות מלאה ומוחלטת כל מידע לרבות נתונים או סודות מסחריים על אודות מזמין, עורך המכרז או ממשלת ישראל שיגיעו לידיעתם במישרין או בעקיפין או יופקו על ידם עקב מתן השירותים המבוקשים על פי המכרז.
	6. הספק ומי מטעמו מתחייבים שלא לגלות במישרין או בעקיפין את המידע או כל חלק ממנו לצד שלישי כלשהו ולא לעשות בו כל שימוש במישרין או בעקיפין, אלא כנדרש לצורך ביצוע העבודה הנדרשת על ידי המזמין; הספק מתחייב כי הוא ומי מטעמו ינקטו את כל אמצעי הזהירות הנדרשים כדי למנוע גישה של צד שלישי כלשהו למידע בכל צורה שבה יהיה אגור. כל חריגה מהוראה זו תתבצע אך ורק באישור מראש ובכתב של עורך המכרז או המזמין וזאת למעט מידע המצוי בנחלת הכלל או מידע שיש חובה למסרו ע"פ דין.
	7. חובות הספק כלפי המידע הרגיש יחולו כל עוד המידע מצוי אצלו, גם לאחר תום תקופת ההתקשרות.
	8. המידע המאוחסן ישמר במלואו בגבולות מדינת ישראל, אלא אם כן ניתן אישור עורך המכרז או המזמין.
	9. מבלי לגרוע מחובת הספק בכל מקום אחר, הספק יהיה אחראי על שמירה, הגנה ושלמות המידע הרגיש במערכותיו, והוא לא ייגש אליו, לא יאפשר לאחר לגשת אליו, לא יעשה בו שום שימוש או שינוי, ולא יתיר כל שימוש או שנוי, בין במעשה ובין במחדל, שאינו מותר בהתאם להוראות הדין הישראלי ובהתאם להוראת ההסכם ונספח זה.
	10. המידע המאוחסן יהיה בהשגחתו של עובד הספק או קבלן המשנה המוסמך לראותו או לעסוק בו.
	11. הדפסה, אחסון ומשלוח של מידע שבידי הספק יהיו על פי הנחיות עורך המכרז או המזמין.
	12. ככל שעורך המכרז או המזמין קבע כי מידע מסוים הוא בעל רגישות מוגברת, מידע זה לא יועבר בתווך אשר לא אושר על ידי עורך המכרז או המזמין מראש. סעיף זה לא יחול על מידע בסיווג שמור ומעלה אשר אין להעבירו בדוא"ל כלל.
	13. הספק ידאג לתפעל ולעדכן את אמצעי האבטחה באופן שוטף, ויוודא כי אבטחת מערכותיו, אשר באמצעותן הוא מספק שירותים למזמינים, תהיה לפי הסטנדרטים המחמירים הנהוגים בשוק תוך הפעלת האמצעים הטכנולוגיים החדישים ביותר (state of the art) אשר וישודרגו ויעודכנו באופן תדיר תוך התקנת טלאי (patch) אבטחת מידע או עדכונים קריטיים בהקדם האפשרי. בנוסף, עורך המכרז רשאי לתת הנחיות נוספות לאבטחת מידע והגנה בסייבר והספק ישתף פעולה עם הנחיות אלה. ככל שהנחיות כאמור משיתות על הספק עלויות חריגות, הוא יפנה לעורך המכרז לצורך בחינתן.
	14. על המערכות אשר באמצעותן הספק מספק שירותים למזמינים לקיים לפחות את הדרישות הבאות:
		1. זיהוי משתמש חזק ברמת 2FA (Two Factor Authentication).
		2. מידור הרשאות ברמת מערכת ההפעלה המאפשר למשתמש המורשה בלבד גישה למידע.
		3. אמצעי הגנה מפני קוד זדוני ומתקפות Zero Day המתעדכן תדיר.
		4. הגנת Firewall בין מחשב המשתמש לרשת האינטרנט.
		5. מערכת איתור התקפות רשתיות.
		6. על כל מחשב נייד המחזיק חומר נשוא מכרז זה להיות מוגן על ידי מערכת הצפנת דיסק (Whole Disk Encryption).
	15. הספק יציג לעורך המכרז, ככל שיידרש, את האמצעים בהם הוא נוקט לשם אבטחת המידע.
	16. כל המידע המאוחסן יגובה באופן סדיר על מנת למנוע את אובדנו. הגיבויים יישמרו במקום נפרד מהמקור תוך שמירה על רמת אבטחה שהוגדרה במקור עבור אותו חומר.
	17. הספק יבצע תהליכים מקובלים לבחינת רמת המהימנות של עובדיו, קבלני משנה וספקיו תוך הפעלת תכנית לאיתור ומענה לאיומי אבטחה אשר מקורם בגורם הפנימי.
	18. הספק יעביר למזמין ועורך המכרז, לפי בקשתם, את פירוט האמצעים שינקוט כאמור לעיל.
	19. עם סיום ההתקשרות, הספק ימסור למזמין גיבוי מלא, בפורמט סטנדרטי של כל המידע המאוחסן, כל מצע מידע נייד (כגון מדיה אופטית, קלטת, כרטיס זיכרון, FlashDrive וכו') וכן כל מקור וההעתק של הדוחות והרישומים הסופיים שהופקו לשם מתן השירותים המבוקשים. מיד לאחר אישור המזמין על תקינות המידע שהתקבל, ובכפוף להוראת הדין, ישמיד הספק את כלל החומרים שיוותרו בידיו ויבצע מחיקה מלאה (Wipe) של כלל נתוני המזמין.
	20. התחייבויות הספק על פי סעיף זה הן תנאי מהותי להתקשרות והן מחייבות את עובדי הספק לסוגיהם ומי מטעמו המעורבים בפרויקט, לרבות קבלני משנה.
	21. **עמידה בדרישות חוק, תקנות ותקני אבטחת מידע**
		1. ככלל, על הספק ועל מערכותיו לעמוד בכל דרישות הדין הרלוונטיות. מבלי לגרוע מכלליות האמור, ומבלי לגרוע מיתר התחייבויות הספק, מערכותיו יענו על כל דרישות אבטחת המידע ואחרות המפורטות בגרסתם ומהדורתם העדכנית ביותר של החוקים, התקנות, התקנים וההנחיות המפורטים להלן:
			1. הוראות חוק הגנת הפרטיות, התשמ"א-1981.
			2. הוראות כל דין המתייחס למערכות ממוחשבות, ובפרט – חוק המחשבים, התשנ"ה-1985, חוק זכות יוצרים, התשס"ח-2007 וכל דין רלוונטי אחר.
			3. תקן אבטחת מידע ISO 27001.
	22. **איסור פלילי**
		1. חשיפה או גילוי של מידע מאוחסן בניגוד להוראות נספח זה, בין במעשה ובין במחדל שלא בהתאם להסכמה מפורשת ובכתב של עורך המכרז, מהווים הפרה של חובת הסודיות של הספק לפי הסכם זה, ומהווה עבירה פלילית לפי סעיף 118 לחוק העונשין, התשל"ז-1977.
		2. בנוסף, ובהתאם לסוג המידע שנחשף, גילוי של מידע מאוחסן, בין במעשה ובין במחדל, שלא בהתאם להוראות נספח זה או הוראות הדין, עלולה להוות עבירה פלילית בהתאם לחוק הישראלי, בהתאם לסוג המידע שייחשף (לדוגמא: מידע פרטי, מידע הנתון תחת חיסיון לפי החוק הישראלי, מידע שיש בו כדי לפגוע בביטחון המדינה וכיוצ"ב).

# התמודדות עם אירועים וביקורות

* 1. **כללי**
		1. מבלי לגרוע מהאמור במסמך זה, ולצורך עמידה בחובותיו על פי נספח זה מסכים הספק על שיתוף פעולה עם עורך המכרז והמזמינים כמפורט בנספח זה, והכל לצורך ביצועה התקין של ההתקשרות.
		2. הספק מתחייב לתקן ליקויים שנמצאו על ידי עורך המכרז, ואשר לדעת עורך המכרז מסכנים את המידע, המערכות או התהליכים של המזמינים, בפרק זמן סביר ועל חשבונו, וכן מסכים כי ככל שלא יתקן ליקויים כאמור בפרק זמן סביר, יהווה הדבר הפרה יסודית של ההסכם, ויהווה עילה להפסקת התקשרות בכפוף לשימוע.
	2. **חובת דיווח**
		1. הספק מתחייב להודיע לעורך המכרז והמזמינים, בהקדם האפשרי, במהלך כל שעות היממה, וללא שיהוי, על כל אירוע אבטחה, בדגש על אירוע אשר מסכן מידע, מערכות או תהליכים של מזמין או עלול להשפיע על יכולתו לעמוד בהתחייבויותיו נשוא ההסכם, ובפרט יודיע למזמין על האירועים הבאים:
			1. אירוע אבטחה או תקיפת סייבר אשר הביאו לדלף מידע הקשור למזמין או לשיבושו של מידע או קוד תוכנה.
			2. אירוע אבטחה או ניסיון תקיפת סייבר אשר עלול להביא לפגיעה במערכות מזמין, במערכות המסופקות לו, במידע של מזמין או בקוד המשמש אותו.
			3. ניסיון להחדרת קוד זדוני למערכות המזמין או למערכת המסופקת למזמין.
			4. אירוע אבטחה או ניסיון תקיפת סייבר אשר מטרתו לאסוף מידע על מזמין.
			5. חולשה או חשיפה שאותרה במערכות שסופקו למזמינים או בשירותים המסופקים להם.
		2. במקרה כאמור, על הספק להודיע לעורך המכרז והמזמינים על התרחשות האירוע ועל כל פרט נוסף ביחס לאירוע זה. יודגש כי חובה זה תחול גם אם אין בידי הספק את כלל המידע הרלוונטי, ועליו יהיה לעדכן את דיווחיו בהתאם למידע שיצטבר אצלו ולהנחיות עורך המכרז. על הדיווח לכלול לפחות את הפרטים הבאים:
			1. אופן הטיפול באירוע והאמצעים הננקטים באופן מיידי לצורך צמצום הנזק ומזעור החשיפה בטווח הזמן המיידי. לחילופין, עבור מערכות המותקנות באתרי המזמינים, לפרט את הפעולות אשר על המזמינים לנקוט על מנת למזער את הסיכונים הגלומים באירוע ואת הדרכים לאבחן האם החולשה או החשיפה מומשה.
			2. תיאור כללי של האירוע, אופן התרחשותו, סקירת היסטוריית האירוע הידועה וכד'.
			3. המערכות אשר נפגעו או היו היעד לתקיפה.
			4. המידע אשר זלג, נפגע או שהיה היעד לתקיפה.
			5. ניתוח דרכי התקיפה, החולשות ששימשו את התקיפה וכל מידע רלוונטי אחר.
			6. פעולות מתקנות למניעת הישנות אירועים בעתיד.
			7. כל מידע אחר שיידרש על ידי המזמין לצורך ניתוח האירוע.
		3. יובהר כי חובת הדיווח המפורטת בסעיף ‏6.2 לעיל תוגבל לכלל המידע הרלוונטי למערכות הספק המשמשות למתן שירותים למזמינים, ולא נדרש גילוי מידע של לקוחות או גורמים בלתי קשורים אחרים.
		4. הספק יחתים את גורמי שרשרת האספקה על התחייבות להודיע לעורך המכרז ולמזמינים, ביחד או לחוד, בהקדם האפשרי וללא שיהוי, על כל אירוע אבטחה, כמפורט בסעיף ‏6.2, אשר מסכן מידע או מערכות של הספק או המזמינים ואשר עלול להשפיע על יכולת הספק לעמוד בהתחייבויותיו לפי ההסכם. הודעה כאמור תהיה כמפורט בסעיף ‏6.2.2 לעיל.
	3. **ביקורת תקופתית**
		1. עורך המכרז יהיה רשאי לבצע ביקורת תקופתית אודות עמידת הספק בדרישות אבטחת המידע, הפרטיות והסייבר במסגרת אספקת השירותים למזמינים. ביקורת זו תתבצע במתקני הספק, בהודעה מראש של לפחות 7 ימי עבודה, או בדרך של בקשת דוחות ודיווחים על אופן עמידת הספק בדרישות המכרז לאבטחת מידע והגנה בסייבר. על הספק להעביר את הדוחות והדיווחים בהתאם ללוח הזמנים שיוגדר על ידי עורך המכרז.
		2. ככל שלדעת עורך המכרז יש צורך באימות נתונים אלו או אחרים, יפעל עורך המכרז בדרך המפורטת להלן:
			1. עורך המכרז יעביר לספק רשימה מסודרת של נושאים הדורשים בדיקה או אימות.
			2. הספק יבצע את הבדיקות הנדרשות, על חשבונו, באמצעות גוף חיצוני, אשר אינו תלוי בספק והמאושר על ידי עורך המכרז, ויעביר לעורך המכרז את דו"ח הבדיקה המקורי והמלא כאשר הספק יהיה רשאי להשחיר בו אך ורק נתונים אודות לקוחות אחרים. בכל מקרה, ממצאי הבדיקה וההמלצות יוגשו במלואם.
			3. עורך המכרז יהיה רשאי לבצע בדיקה זו או אחרת כחלופה לביצוע הבדיקה על ידי גוף חיצוני. במקרה זה, יתאם עורך המכרז את ביצועה עם הספק תוך שבדיקה זו תבוצע בהתאם לנושאים המוגדרים בנספח זה. יובהר כי אין בביצוע בדיקה זו על ידי עורך המכרז בכדי להפחית אי אלו ממחויבויות הספק.
		3. ככל שהספק סבור כי יש בהעברת המידע או באופן ביצוע הביקורת חשש לפגיעה בתהליכי העבודה שלו, או בשירותים הניתנים ללקוחות האחרים שלו או שהיא כרוכה בעלויות כספיות לא פרופורציונאליות, יפנה לעורך המכרז לצורך תיאום אופן ביצוע הביקורת. למען הסר ספק, החלטת עורך המכרז לגבי אופן ביצוע הביקורת ומימון העלויות תהיה מכרעת.
	4. **ביקורת בעקבות חשש לתקיפת סייבר**
		1. עורך המכרז יהיה רשאי לבצע ביקורת בעקבות חשש לתקיפת סייבר, גם אם לא דווחה על ידי הספק, המשפיעה על אספקת השירותים או המוצרים למזמינים, בהתאם לאחד המסלולים המפורטים להלן:
			1. מסלול א' – ביקורת על התמודדות הספק:
				1. עורך המכרז יהיה רשאי לדרוש כל מסמך או פירוט לגבי אופן התמודדות הספק עם תקיפת סייבר כמפורט בסעיף ‎‏6.2.2 לעיל או כל מידע אחר הנדרש על מנת לעמוד על הפגיעה באספקת השירותים או המוצרים למזמין.
				2. עורך המכרז יהיה רשאי לדרוש מהספק כי יבצע בדיקה או פעולה במערכותיו המשמשות למתן השירותים לצורך בחינת התקיפה או על מנת לוודא כי לא מתקיים אירוע כאמור. יובהר כי כל מידע שיועבר לספק לצורך בדיקה זו הוא רגיש ואין להעבירו לכל גורם אחר ללא אישור עורך המכרז או המזמין.
				3. ככל שעורך המכרז מצא כי אין די באמור בסעיפים לעיל על מנת להבטיח בצורה מספקת את אבטחת המערכות או המידע של המזמינים, או שמדובר במידע רגיש, או באירוע שיש לו השפעה על שירותים חיוניים, יהיה עורך המכרז רשאי לקבוע כי במקביל לעבודת הספק, יהיה עורך המכרז רשאי לבצע בדיקה של מערכותיו של הספק הנוגעות למתן השירותים או לאספקת המוצרים, לבצע בדיקת הנזקים או הסיכונים שנגרמו למזמין, להתמודד עם אירוע האבטחה ולאבחן את אופן התקיפה, המערכות שנפגעו, ההשפעה על מתן השירות, ולבחון דרכים למנוע את המשכם והישנותם ולהנחות את הספק בדרכים לצמצם סיכונים אלו ועוד, וזאת באופן ישיר ובאמצעות כלים העומדים לרשותו.
			2. מסלול ב' – סיוע של מינהל הרכש בהתמודדות עם האירוע:
				1. פעילות במסלול זה תהיה אך ורק לבקשת הספק ובהסכמה מפורשת ובכתב שלו למעט במקרים המפורטים בסעיף ‎6.4.1.1.3 לעיל, בהם פעילות במסלול זה תשולב עם הטיפול באירוע על ידי הספק.
				2. עורך המכרז רשאי, בהתאם לשיקול דעתו הבלעדי, לסייע לספק לבצע בדיקה של מערכותיו הנוגעות למתן השירותים או לאספקת המוצרים, לבצע בדיקת הנזקים או הסיכונים שנגרמו למזמין, להתמודד עם אירוע האבטחה ולאבחן את אופן התקיפה, המערכות שנפגעו, ההשפעה על מתן השירות, ולבחון דרכים למנוע את המשכם והישנותם ולהנחות את הספק בדרכים לצמצם סיכונים אלו ועוד, וזאת באופן ישיר ובאמצעות כלים העומדים לרשותו, והכל ביחס לשירותים הניתנים על ידו בהתאם להסכם זה ולצורך המשך אספקתם.
				3. יובהר כי אין בסיוע של עורך המכרז בכדי להפחית אי אלו ממחויבויות הספק או להטיל על עורך המכרז כל אחריות.
		2. לצורך סיוע כאמור, הספק ישתף פעולה כמיטב יכולתו עם דרישות עורך המכרז ויעמיד לרשותו כל מידע נדרש לצורך אבחון והתמודדות עם אירוע האבטחה או לוודא כי אירוע כאמור לא מתקיים. מידע זה יוגבל למידע הרלוונטי למערכות המזמינים או המערכות המשמשות למתן שירותים למזמינים, וללא גילוי מידע של לקוחות או גורמים בלתי קשורים אחרים.
		3. ככל שהספק סבור כי יש בהעברת המידע או באופן ביצוע הביקורת חשש לפגיעה בתהליכי העבודה שלו או בשירותים הניתנים ללקוחות האחרים שלו, יפנה לעורך המכרז לצורך תיאום אופן ביצוע הביקורת.

פרק 4 – הסכם ההתקשרות

**הסכם התקשרות**

נערך ונחתם בירושלים ביום ................ בחודש ............... בשנת 2022.

**ב י ן**

ממשלת ישראל בשם מדינת ישראל
על ידי מינהל הרכש הממשלתי באגף החשב הכללי במשרד האוצר

(להלן: "**עורך המכרז**")

 **מצד אחד**

**ל ב י ן**

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

מכתובת \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (להלן: "**הספק**")

 **מצד שני**

**הואיל** ועורך המכרז פרסם מכרז מרכזי מספר 05-2022 לרכש ואספקת מוצרים ושירותים בתחום אבטחת המידע וההגנה בסייבר עבור משרדי הממשלה, יחידות סמך וגופים נלווים מסוימים (להלן: **"****המכרז"**), לאספקת המוצרים והשירותים המפורטים במסמכי המכרז (להלן: "**המוצרים** **והשירותים"**);

**והואיל** והספק הגיש הצעה למכרז, ומעוניין לספק את השירותים המבוקשים בהתאם לאמור במכרז, בהצעתו ובהסכם זה (להלן: "**ההסכם**");

**והואיל** ובכפוף לחתימתו על הסכם זה וקיום יתר הדרישות המפורטות במכרז, ועדת המכרזים של עורך המכרז בחרה בספק כספק זוכה במכרז לצורך אספקת המוצרים והשירותים;

**לפיכך הוצהר, הותנה והוסכם בין הצדדים כדלקמן**:

1. **כללי**
	1. להסכם זה מצורפים הנספחים המפורטים להלן:
		1. **נספח א'** – מסמכי המכרז;
		2. **נספח ב'** – ההצעה של הספק במכרז;
		3. **נספח ג'** – נוסח ערבות מסגרת וערבות ביצוע;
		4. **נספח ד' –** דרישות ביטוח;
		5. **נספח ה' –** התחייבות לסודיות והיעדר ניגוד עניינים;
	2. המבוא והנספחים להסכם מהווים חלק בלתי נפרד ממנו.
	3. בהסכם זה תהיה למונחים המשמעות המופיעה במכרז. פרשנות ההסכם על נספחיו תיעשה באופן המקיים את דרישות המכרז המפורשות והמשתמעות ואת תכלית המכרז של אספקת השירותים לעורך המכרז באופן מיטבי.
2. **תקופת ההתקשרות**
	1. תקופת ההתקשרות תהיה כהגדרתה במסמכי המכרז.
3. **התחייבויות והצהרות הספק**
	1. הספק מצהיר ומתחייב כי -
		1. אין מניעה לפי כל דין להתקשרותו בהסכם זה.
		2. הוא יבצע את הנדרש ממנו על פי דרישות המכרז.
		3. הוא עומד בכל דרישות הדין הרלוונטיות לאספקת המוצרים והשירותים בהתאם להסכם.
		4. בכל מקרה שבו יחולו שינויים בהוראות הדין, באופן המשפיע על ביצוע ההסכם, יפעל הספק באופן יעיל ומהיר לצורך התאמת השירותים לדרישות הדין, והוא יישא בעלויות הכרוכות בשינויים אלו.
		5. ברשותו הניסיון, המיומנות, הידע, הכלים, המלאי וכוח האדם הדרושים למילוי חובותיו בהתאם לתנאי ההסכם והמכרז.
		6. הספק יימנע מלפעול במטרה לפגוע או לחתור תחת זכויות המזמינים על פי הסכם זה.
		7. כל מי שייקח חלק באספקת מוצרים והשירותים מטעמו במסגרת המכרז הינו מוסמך ומוכשר לתפקידו.
		8. הוא ישתף פעולה עם עורך המכרז ועם כל מזמין שיתקשר עמו, מכוח המכרז.
		9. הוא ישתף פעולה באופן מלא עם קב"טי המזמינים ועם כל גורם רלוונטי אחר, ומתחייב להישמע להוראותיהם.
		10. הוא ימסור לעורך המכרז, למזמין או למי שימונה מטעמם כל מידע או דיווח שיידרש על ידם שלדעתם הם רלוונטיים לאספקת השירותים, במועד ובאופן שייקבע על ידיהם.

1. **שירותים חיוניים ומצב חירום**
	1. במצב חירום, מרגע הכרזתו על ידי כנסת ישראל, ממשלת ישראל, רשות החירום הלאומית (רח"ל) או כל מי שמוסמך לכך בהתאם לכל דין (להלן: "**מצב חירום**"), או לחלופין, במצב שהוגדר על ידי עורך המכרז כמצב כוננות מוגברת כגון: אסון טבע, אסון לאומי, התפרצות של מגיפה, מצב לחימה, הערכות למלחמה או למצב צבאי (להלן: "**מצב כוננות**"), הספק ימשיך באספקת המוצרים/השירותים באופן סדיר, ובהתאם לחובותיו לפי הסכם זה.

לעניין סעיף זה, מצב חירום כולל רק מצבי חירום שהוכרזו לאחר החתימה על הסכם ההתקשרות.

* 1. מבלי לגרוע מהאמור, בכל מקרה שבו כתוצאה ממצב חירום, מצב כוננות או אירוע של כוח עליון ("force majeure") לספק יש קושי באספקת מוצר או שירות מסוים או בעמידה בחובה אחרת שלו בהתאם להסכם זה, יפנה הספק לעורך המכרז מראש, או במקרים חריגים בהם הדבר לא התאפשר, מיד ובסמוך לרגע בו נודע הקושי לספק, לצורך יידוע עורך המכרז וקבלת אישורו, לתקופה מוגבלת בזמן, לסטייה מחובותיו בהתאם למכרז. במקרה כאמור, רשאי עורך המכרז לדחות את הבקשה או לאשרה לפרק זמן מוגבל, או לאשרה בתנאים, ובכלל זה תנאי לפיו במהלך התקופה כאמור יוכל המזמין לרכוש את השירותים הנדרשים מספק חלופי.

"כוח עליון" לעניין סעיף זה: מלחמה, פלישת מדינת אויב, פעולת מדינה אויבת או קרבות, התקוממות, מגפה, אסון טבע וכל נסיבה אחרת אשר לספק לא הייתה שליטה עליה והוא לא יכול היה, באופן סביר, לצפות אותה ביחס להתקשרות זו עם ממשלת ישראל.

1. **סודיות והיעדר ניגוד עניינים**
	1. הספק מתחייב כי הוא ומי מטעמו ישמרו את המידע שהתקבל אצלם מכוח ביצוע חובותיהם על פי ההסכם והמכרז בסודיות מוחלטת, במהלך תקופת ההתקשרות ולאחריה, ולא יעשו בו כל שימוש למעט לצורך ביצוע חובותיהם בהתאם למכרז ולהסכם.
	2. ככל שיידרש סיווג בטחוני לצורך העברה לספק של מידע הנוגע להתקשרות, יעמיד הספק נציגים מטעמו עם הסיווג הנדרש, ויקפיד כי מידע כאמור יישמר רק אצל בעלי הסיווג המתאים.
	3. מבלי לגרוע מהאמור לעיל, הספק אחראי לוודא ולהבטיח בכל האמצעים העומדים לרשותו, כי בעלי תפקידים אצל הספק וקבלני משנה שלו אשר במסגרת עבודתם נחשפים למידע של המזמינים (לרבות במסגרת מתן שירותי תמיכה, שרותי מומחים, שרותי סיוע באירוע אבטחה וכיוצ"ב), ישמרו על המידע אליו הם נחשפו בסודיות מוחלטת ולא יגלו לאף גורם את המידע אליו נחשפו.
	4. חשיפה או גילוי של מידע כאמור בסעיף זה, בין במעשה ובין במחדל, שלא בהתאם להסכמה מפורשת מראש ובכתב של עורך המכרז, מהווים הפרה של חובת הסודיות של הספק, ועלולים להוות עבירה פלילית בהתאם לחוק הישראלי, ובפרט בהתאם לסעיף 118 לחוק העונשין, התשל"ז-1977, וכן בהתאם לכל חקיקה רלוונטית אחרת בהתאם לסוג המידע שייחשף (לדוגמא: מידע פרטי, מידע הנתון תחת חיסיון לפי החוק הישראלי וכיוצ"ב)
	5. מבלי לגרוע מחובותיו לשמירה על סודיות כמפורט בסעיף זה, בכל הנוגע לביצוע ההתקשרות מול מזמינים ממשלתיים בעלי רגישות בטחונית, ייתכנו דרישות נוספות בדבר אופן מימוש חובות הספק, או בקרה על ידי גופים מוסמכים, לפי כללי ביטחון או סדרי ביטחון וזאת להבטחת עמידת הספק בחובותיו לשמירה על סודיות כמפורט במכרז. דרישות כאמור יועברו על ידי עורך המכרז במקרים הרלוונטיים.
	6. הספק מתחייב כי אין בביצוע ההסכם כדי ליצור ניגוד עניינים כלשהו, בין במישרין ובין בעקיפין, בינו לבין עורך המכרז או מזמין כלשהו.
	7. בכל מקרה שייווצר חשש שהספק, עובד שלו או גורם אחר מטעמו עלול להימצא, במישרין או בעקיפין, במצב של ניגוד עניינים ביחס לאספקת השירותים למזמינים, יודיע הספק על כך למזמין, ללא כל שיהוי ויפעל באופן מידי להסרת ניגוד העניינים. בנוסף, במקרה כאמור, יודיע המזמין לספק אודות אמצעים נוספים או מיוחדים הנדרשים ממנו לצורך הסרת ניגוד העניינים, והספק יבצע את הנדרש ממנו בהקדם.
	8. הספק מתחייב להחתים כל אחד מבעלי התפקידים המוזכרים בסעיף ‎3.6.2 בפרק 3 למסמכי המכרז ובהצעתו, על הצהרת סודיות והיעדר ניגוד עניינים בנוסח המופיע כנספח ה' להסכם זה. ככל שבמהלך תקופת ההתקשרות יחולו שינויים בזהות בעלי התפקידים דלעיל, הספק מתחייב להחתים את בעלי התפקידים החדשים אצלו על ההתחייבות בנספח ה'.
2. **קניין רוחני וזכויות יוצרים**
	1. הספק הוא בעל הזכויות הנדרשות לצורך אספקת השירותים והשימוש בהם על-ידי המזמינים (להלן: "**זכויות הקניין הרוחני**"). ככל שהספק אינו בעל מלוא זכויות הקניין הרוחני, הוא מצהיר כי בעלי זכויות הקניין הרוחני נתנו בידיו את כל האישורים, הרשאות השימוש והרישיונות הדרושים לפי כל דין לצורך אספקת השירותים והשימוש בהם על-ידי המזמינים, בהתאם לתנאי חוזה זה.
	2. הספק מעניק למזמינים רישיון, לא בלעדי, להשתמש בשירותים המוצעים על ידי הספק, וזאת במסגרת התמורה שתשולם לספק וללא כל תמורה נוספת. הספק לא יחייב את המזמינים לרכוש רישיונות לצורך שימוש בשירותים, ולא יתנה שימוש בשירות בקבלת רישיון או ברכישת שירות אחר. למען הסר ספק, אין באמור כדי לגרוע, לסתור או להפר את האפשרות של הסכם רישוי שבין הספק לבין צדדי ג' מהם רוכש הספק את רישיונות השימוש הדרושים לו לצורך אספקת השימוש.
	3. אין ולא יהיה באספקת השירותים למזמינים ובשימוש שיעשו המזמינים בשירותים, משום פגיעה בזכויות הקניין הרוחני של צד שלישי כלשהו בהתאם לכל דין. הספק יודיע לעורך המכרז בכל מקרה שבמסגרת הליך משפטי נטען כי שימוש שעושים המזמינים בשירותים יש בו משום פגיעה בזכויות הקניין הרוחני של צד שלישי כלשהו.
	4. נודע לספק, כי בשימוש שעושים המזמינים בשירותים יש משום פגיעה בזכויות הקניין הרוחני של צד שלישי כלשהו, בניגוד להוראות הדין, הספק יעשה כל מאמץ על מנת להעמיד לרשות המזמינים, ללא תוספת עלות, רכיב או שירות, שאין בשימוש בהם לגרום פגיעה בזכויות קניין רוחני, כאשר תכונותיו של הרכיב או השירות החלופיים אינן נופלות מאלה של הרכיב או השירות מפרי הזכות. הספק יודיע למזמינים על סיבת החלפת השירות או הרכיב. בכל מקרה, יחדל הספק מאספקת השירות שיש בו משום פגיעה בזכויות קניין רוחני של צד שלישי כלשהו, ויזכה את המזמין בגין הסכום ששילם עבור השירות שהופסק.
	5. בנוסף, בכל מקרה שבו יטען צד שלישי במסגרת הליך משפט כלשהו, כי שירות שהעמיד ספק לרשות המזמינים מפר זכות קניין רוחני של צד שלישי (להלן: "**טענת הפרה**"), אזי הספק יישא באחריות הבלעדית להתמודדות עם טענת ההפרה, על חשבונו ובכלל זה ישלם שיפוי מלא למזמינים וכן את כל ההוצאות, הנזקים ושכ"ט עו"ד שבהם יידרש לצורך כך.
	6. עורך המכרז יודיע לספק על כל תביעה שתוגש ובה הועלתה טענת הפרה. ככל שהספק אינו צד לתביעה אשר במסגרתה הועלתה טענת ההפרה, יפעל עורך המכרז לצרפו כצד להליך, על מנת לאפשר לו להתגונן. במקרה כאמור, רשאי עורך המכרז לדרוש מהספק להיכנס בנעלי המזמין לצורך ניהול ההליך. במקרה שהמזמין יבחר לייצג את עצמו, הוא ימנע מלהודות בטענות התובע, ללא הסכמת הספק מראש ובכתב.
	7. מבלי לגרוע מהאמור לעיל, הספק ישפה את המזמין, מיד עם דרישתו הראשונה, בגין כל נזק, אובדן, עלות, תשלום או הוצאה, מכל מין וסוג שהם, שנגרמו למזמין בקשר עם טענת ההפרה. חובת השיפוי של הספק כאמור, לא תחול במקרים הבאים:
		1. טענת ההפרה נובעת משימוש שעשה המזמין תוך סתירה מהקבוע בהסכם זה, כאשר הפעולה שיש בה סתירה של ההסכם היא שגרמה בפועל להפרת הזכויות לקניין רוחני.
		2. ככל שיקבע ע"י ערכאה שיפוטית מוסמכת בפסק דין חלוט שלא עוכב ביצועו, כי הפרת הזכויות לקניין רוחני אינה נובעת מהשימוש שעשה המזמין בשרותי הספק כשלעצמם, אלא שההפרה הינה תולדה משילוב של אותו שירות עם תוצר או שירות שסופק ע"י גורם חיצוני להסכם זה או שפותח על ידי המזמין בעצמו.
	8. זכויות הקניין הרוחני בתוצרים שיכין הספק בהתאם לדרישת עורך המכרז או המזמינים מכוח הסכם זה, יהיו בבעלות המזמין ולספק לא תהיה בהם זיקת בעלות כלשהי.
3. **יחסים בין הצדדים**

מוצהר ומוסכם בזה בין הצדדים כי:

* 1. היחסים ביניהם לפי הסכם זה יוצרים יחסי מזמין ספק ואינם יוצרים יחסי עובד ומעביד.
	2. עורך המכרז, או המזמינים אינם המעסיק של עובדי וקבלני המשנה של הספק.
	3. הספק בלבד יהיה אחראי לכל תשלום, לשיפוי בגין נזק או פיצויים או כל תשלום אחר המגיע ממנו על פי כל דין לאנשים המועסקים על ידו או הפועלים מטעמו.
	4. ככל שלמרות האמור לעיל, ערכאה שיפוטית או מנהלית מוסמכת קבעה בפסק דין חלוט שלא עוכב ביצועו כי המזמין נושא באחריות ישירה כלפי הספק, עובדיו או קבלני משנה שלו, הנובעת מהכרה במזמין כמעסיקם, ישפה הספק את המזמין עבור כל תשלום בו הוא חויב וחורג מהתמורה המגיע לו לפי הסכם זה. בכלל זה יישא הספק בתשלומי הוצאות משפט ושכר טרחת עורך דין בהם נשא המזמין.
	5. במקרה של הגשת תביעה כאמור בסעיף זה נגד עורך המכרז או מזמין, יודיע המזמין לספק על קיומה של התביעה בהקדם האפשרי לאחר קבלתה, ויאפשר לספק להתגונן. ככל שבכוונת עורך המכרז או המזמין להתפשר עם התובע, תימסר הודעה על כך לספק מראש.
1. **כללי תשלום**
	1. תמורת ביצוע מלוא התחייבויותיו של הספק לפי המכרז והסכם זה, ישלמו המזמינים לספק את התשלומים להם הוא זכאי בהתאם להצעת המחיר שהוגשה במענה למכרז, לצריכת המוצרים/השירותים בפועל ולכללי המכרז (להלן: "**התמורה**").
	2. לא ישולם לספק סכום נוסף כלשהו בגין הנדרש ממנו על פי הסכם זה, בכלל זה לא ישולם לספק בגין החזר הוצאות, תשלום עבור קבלני משני או תשלומים לצדדי ג', רישויים מיוחדים שמחירם אינו כלול במחיר השירות, הכשרת אנשיו (לרבות צד ג'), סיווג בטחוני עבורם, או כל הוצאה אחרת למעט אם נקבע אחרת באופן מפורט במסמכי המכרז.
	3. במקרה בו יהיו שינויים במיסים או בהיטלים החלים על הספק ביחס למחיר השירותים או המוצרים, וככל ששינויים אלו אינם בשיעור מע"מ, לא יהיה בשינויים אלה כדי להשפיע על גובה התמורה, אלא בהתאם ובכפוף לקבלת אישור המזמין מראש ובכתב, ולפי שיקול דעתו הבלעדי.
	4. כתנאי מוקדם לביצוע תשלומים לספק על פי הסכם זה, הספק יידרש, להגיש דיווחים וחשבונות הנדרשים לצורך אישור חשבוניות שיוגשו על ידו לתשלום. בכלל זה ימציא הספק לעורך המכרז ולמזמינים, כתנאי לביצוע תשלום, את המסמכים הבאים:
		1. צילום תעודת עוסק מורשה על פי חוק מס ערך מוסף, התשל"ו-1976 (בסעיף זה: "**החוק**"), בתוקף לאותה שנת כספים.
		2. אישור מפקיד מורשה (כמשמעותו בחוק עסקאות גופים ציבוריים), בתוקף לאותה שנת כספים, כי הוא מנהל או פטור מלנהל את פנקסי החשבונות והרשומות שעליו לנהלם על פי פקודת מס הכנסה [נוסח חדש] ועל פי החוק.
	5. המטבע לתשלום הוא שקל חדש.
	6. הספק הזוכה ירכז את כל ההזמנות המאושרות של המזמין באותו חודש לחשבונית מרכזת אחת שתשלח למזמין אחת לחודש.
	7. החשבונית המרכזת החודשית תוצא רק בהתאם להזמנות מאושרות החתומות ע"י מורשי החתימה של המזמין.
	8. יחד עם זאת, המזמין רשאי לפטור ספק מהגשת חשבונית מרכזת או להורות על הגשת חשבוניות בכל אופן אחר, מראש ובכתב.
	9. המזמין יבדוק ויאשר את החשבון. ככל שימצא חיוב שלא תואם את השירותים כפי שנדרשו על ידי המזמין ועל מנת שלא לעכב את יתרת התשלום רשאי המזמין לקזז את הסכום שנמצא במחלוקת עד לברור סופי של מהות החיוב. מובהר כי סכום שיתברר כי קוזז שלא כדין יוחזר לספק הזוכה.
	10. הספק יידרש להגיש דיווחים וחשבוניות באמצעות פורטל הספקים הממשלתי, מערכת ממוחשבת של הממשלה המאפשרת בין היתר הגשת חשבוניות באופן מקוון. לצורך כך יחתום הספק על חוזה שימוש בפורטל הספקים בהתאם לאמור ב[הוראת תכ"ם 7.12.5 – פורטל ספקים](https://takam.mof.gov.il/document/H.7.12.5), ויבצע את כל הפעולות הנדרשות ממנו לצורך התחברות לפורטל. לחילופין ימציא הספק אישור שהוא עושה כבר שימוש בפורטל הספקים, והכל כאמור ב[הוראת תכ"ם 7.12.5 – פורטל ספקים](https://mof.gov.il/takam/pages/horaot.aspx?k=7.7.1.1) העדכנית.
		1. עבור משטרת ישראל – בפורטל הספקים של משטרת ישראל.
		2. עבור מזמינים אחרים – בהתאם לדרישה של מזמין, יידרש הספק במערכות ממוחשבות נוספות לצורך הגשת חשבוניות באופן מקוון, לרבות פורטל ספקים אחר. במערכות ממוחשבות אלו יחולו הוראות אחרות או נוספות לאלו של פורטל הספקים הממשלתי. לצורך שימוש במערכות אלו, יחתום הספק על כל הסכם שיידרש, ויעמוד בתנאי המערכת ובכלל זה יישא בעלויות הכרוכות בשימוש במערכת.
	11. כללי התשלום המפורטים לעיל, לרבות מועדי התשלום, יהיו בהתאם להוראות החשב הכללי במשרד האוצר כפי שמתפרסם מעת לעת.
	12. הוראות הנוגעות להיבטים של רכש שירותים או התחייבויות כספיות המחייבות את המזמינים תהיינה תקפות רק אם הן הוזמנו ואושרו בחתימתם של מורשי החתימה מטעם המזמינים.
2. **אחריות לנזקים**
	1. הספק יישא באחריות בגין אובדן, נזק או הפסד מכל סוג שהוא, שייגרם למזמין, לעובדיו וכל מי מטעמו וכן לכל גוף, אדם או צדדים שלישיים כלשהם, עקב מעשה או מחדל של הספק, עובדיו, שלוחיו, קבלני משנה שלו או כל מי שבא מכוחו או מטעמו, במסגרת ביצוע הסכם זה.
	2. המזמין, הבאים מכוחו או המועסקים על ידו לא יישאו באחריות ולא יישאו בשום תשלום, הוצאה, אובדן או נזק, בגין אבדן, נזק או הפסד מכל סוג שהוא שייגרם לספק, לבאים מכוחו או למועסקים על ידו. האמור לא יחול ביחס לנזק שנגרם בזדון או ברשלנות חמורה ושהאחריות בגינו מוטלת על המזמין לפי דין.
	3. גבול אחריות הספק לפיצוי או שיפוי המזמין עבור כל אירוע נזק לא יעלה על גובה הנזק שנגרם או השיפוי שנדרש ועד היקף ההתקשרות ב-18 החודשים שקדמו לאירוע הנזק, לפי הסכום הנמוך מביניהם, ובתוספת כל הוצאותיו של המזמין, לרבות הוצאות משפטיות ושכר טרחת עורך דין שיהיו לו בקשר לתביעה בגין האמור, וכן בתוספת הפרשי הצמדה וריבית על פי דין. הסכומים כאמור ישולמו למזמין מיד עם הגשת דרישתו בכתב ובה פירוט ההוצאות שנגרמו לו כאמור. הגבלת האחריות האמורה לא תחול על נזק שייגרם על ידי מעשה או מחדל שנעשו בזדון על ידי הספק, עובדיו או קבלני המשנה ומי מטעמו.
	4. לא יהיה בסיומו של הסכם זה כדי לגרוע מאחריות הספק לגבי נזקים שעילת התביעה בגינם נובעת מהסכם זה או מאספקת השירותים על פיו או קשורה אליהם.
	5. ככל שיחויב המזמין, הספק מתחייב לשלם ולשפות את המזמין באופן מלא, בגין חיוב שעל פי הסכם זה חב בו הספק, בין אם הוא נובע מתביעתו של עובד של הספק, מי מטעמו של הספק (לרבות קבלני משנה), עובד של המזמין, צד שלישי כלשהו, מבטח או מכל מקור אחר.
3. **המחאת זכויות או חובות על פי הסכם**
	1. חל איסור מוחלט על הספק להמחות או להסב כל זכות או חובה על פי הסכם זה או את ביצוע האמור בו או חלקו לאחרים, ללא אישור מראש ובכתב של עורך המכרז, בהתאם לשיקול דעתו הבלעדי.
	2. אישור עורך המכרז כאמור יכול להינתן באופן חלקי, או בתנאים שנועדו להבטיח את זכויותיו של עורך המכרז והמזמינים.
	3. המחאת זכויות או חובות לפי סעיף זה תיעשה בכפוף לחתימה על הסכם "גב אל גב" בין הממחה לנמחה. ההסכם האמור יועבר לידי עורך המכרז טרם וכתנאי לכניסתו לתוקף של המחאת הזכויות או החובות.
	4. מוצהר ומוסכם בזה כי לעורך המכרז הזכות להמחות או להסב כל זכות או חובה על פי הסכם זה ללא צורך בקבלת אישור כלשהו מהספק או מצד ג' כלשהו.
4. **ערבות מסגרת וערבות ביצוע**
	1. כבטחון למילוי ההתחייבויות של הספק על-פי ההסכם ימסור הספק לעורך המכרז ערבות אוטונומית בלתי מותנית, בסכום של 200,000 ₪ (להלן: "**ערבות מסגרת**"). סכום הערבות יהיה צמוד בשיעור של 100% למדד המחירים לצרכן. המדד הבסיסי הוא המדד הידוע ביום ההודעה לספק על אישורו כספק מסגרת. הערבות תהיה בנוסח זהה לנוסח הערבות המצורף כנספח ג' להסכם.
	2. בנוסף, עם זכיית הספק בתיחור, וכביטחון למילוי ההתחייבויות של הספק על-פי ההסכם, ימסור הספק לעורך המכרז תוך המועד הנקוב בהודעת הזכייה, ערבות ביצוע (זכייה בתיחור) אוטונומית בלתי מותנית, בסכום שהוגדר במסמך התיחור (להלן: "**ערבות ביצוע**"). הערבות תהיה צמודה בשיעור של 100% למדד המחירים לצרכן. המדד הבסיסי הוא המדד הידוע ביום ההודעה לספק על ההכרזה עליו כמועמד לזכייה בתיחור ספציפי. הערבות תהיה בנוסח זהה לנוסח הערבות המצורף כנספח ג' להסכם.
	3. ערבות הביצוע וערבות המסגרת יהיו בהתאם לאחת החלופות הבאות:
		1. ערבות בהתאם לנוסח המפורט כנספח ג'1 להסכם.
		2. ערבות דיגיטאלית בהתאם לתקן הערבויות הדיגיטליות אשר פורסם על ידי החשב הכללי, ואשר הונפקה על ידי בנק או חברת ביטוח אשר הוסמכו על ידי החשב הכללי להנפקת ערבות דיגיטאלית בהתאם לתקן. במקרה כאמור תהיה הערבות בהתאם לנוסח המפורט כנספח ג'2 להסכם, ותנוהל בהתאם לתקן הערבויות הדיגיטאליות ול[הוראת תכ"ם 14.4.1 ערבויות דיגיטליות](https://takam.mof.gov.il/document/H.14.4.1).
	4. הערבות תהיה מבנק או מחברת ביטוח בהתאם להוראות המפורטות ב[הוראת תכ"ם 7.3.3 – ערבויות](https://takam.mof.gov.il/document/H.7.3.3).
	5. למען הסר ספק, על מציע להתעדכן בהנחיות ההוראה כאמור, טרם הגשת הערבות הנדרשת.
	6. הערבות תהיה בתוקף עד 90 ימים לאחר תום תקופת ההתקשרות או תקופת התיחור, לפי העניין. ככל שעורך המכרז יממש את האופציה להארכת תקופת ההתקשרות או יודיע על תקופת מעבר והיפרדות, יאריך הספק תוקף ערבות זו בהתאמה כך שהערבות תעמוד בתוקפה למשך 90 הימים שלאחר תום התקופה הרלוונטית.
	7. בנוסף, המזמין רשאי לדרוש להאריך את תוקף הערבות בשלושה חודשים נוספים, מעבר לאמור לעיל, במקרה בו הדבר יידרש על מנת להבטיח מילוי חובותיו של הספק.
	8. ככל שהספק לא יאריך את תוקף הערבות בהתאם להוראות ההסכם, רשאי עורך המכרז לחלט את הערבות כולה או חלקה, בהתאם לשיקול דעתו הבלעדי. ככל שחולטה הערבות או חלקה במהלך תקופת ההתקשרות, יידרש הספק לחדש את הערבות, ולמסור ערבות בגובה המפורט לעיל, כתנאי להמשך ההתקשרות.
	9. לאחר תום התוקף של הערבות, ככל שהיא לא חולטה, יחזיר עורך המכרז את הערבות לספק.
5. **ביטוח**
	1. הספק מתחייב לקיים את כל הביטוחים המפורטים ב**נספח ד'**, וזאת לאורך תקופת ההתקשרות. ככל שהספק זכה בתיחור מסוים, הספק יקיים את כל הביטוחים עד לתום תקופת התיחור המאוחרת ביותר.
6. **הפסקת ההתקשרות**
	1. מבלי לגרוע מכל הוראה אחרת בהסכם או במסמכי המכרז, עורך המכרז יהיה רשאי להודיע לספק בהודעה מוקדמת של 60 יום על הפסקת ההתקשרות מכל סיבה שהיא, ומבלי שעורך המכרז יהא חייב לפרש ולנמק את החלטתו. במקרה כאמור, יחולו הכללים הבאים:
		1. הופסקה ההתקשרות עם הספק, כולה או מקצתה המזמינים ועורך המכרז רשאים להתקשר בהסכם עם ספק אחר בנושא המכרז.
		2. לא תהיה לספק כל תביעה, דרישה כספית או טענה אחרת כלפי עורך המכרז בקשר עם הפסקת פעולתו כאמור.
		3. עורך המכרז יוכל להכריז על תקופת מעבר והיפרדות, כהגדרתם במסמכי המכרז.
	2. מבלי לפגוע בכלליות האמור בכל מקום בהסכם, עורך המכרז רשאי להפסיק את ההתקשרות עם הספק, בהודעה מוקדמת של 30 יום, בהתרחש כל אחד מהמקרים הבאים:
		1. אם ימונה קדם מפרק, מפרק זמני או קבוע לספק;
		2. אם ימונה כונס נכסים זמני או קבוע לעסקי או לרכוש הספק;
		3. אם יינתן צו הקפאת הליכים לספק;
		4. אם ניתן לספק צו לפתיחת הליכים לפי חוק חדלות פירעון ושיקום כלכלי, התשע"ח 2018, או צו שווה ערך במדינה אחרת;
		5. אם הספק פשט את הרגל, או הסתלק מביצוע ההסכם מכל סיבה אחרת;

על הספק להודיע מידית לעורך המכרז על התרחשות אחד המקרים המפורטים בסעיף זה.

* 1. בכל מקרה בו הופסקה או בוטלה ההתקשרות עם הספק, ישלמו המזמינים לספק את התמורה בעד השירותים שנרכשו וסופקו על ידי הספק בפועל בהתאם להוראות ההסכם, עד למועד הפסקת ההתקשרות.
1. **הפרת ההסכם**
	1. הפרה יסודית של ההסכם - אלה יחשבו כהפרה יסודית של ההסכם (להלן: "**הפרה יסודית**"):
		1. הפרת הסעיפים המפורטים בהסכם זה תחת הכותרות הבאות: התחייבויות והצהרות הספק; שירותים חיוניים ומצב חירום; סודיות והיעדר ניגוד עניינים; קניין רוחני וזכויות יוצרים; אחריות לנזקים; המחאת זכויות או חובות על פי ההסכם; ערבות ביצוע וביטוח.
		2. חריגות משמעותיות מתנאי השירותים המבוקשים במכרז.
		3. הפעלת קבלן משנה בניגוד להוראות המכרז וההסכם.
		4. אספקת מוצרים או שירותים שלא בהתאם לדרישות המכרז.
		5. שינוי מחירים ביחס למפורט במכרז ובהצעה שהגיש הספק.
		6. מסירת מידע מטעה או מידע בלתי מדויק;
		7. אם הספק הפסיק לנהל את עסקיו לתקופה רצופה העולה על 30 יום.
		8. אם הספק הסתלק מביצוע ההסכם.
	2. הפר הספק את ההסכם הפרה יסודית יפעל עורך המכרז בהתאם למפורט להלן:
		1. עורך המכרז יאפשר לספק לתקן את הפגם, וזאת תוך 10 ימי עבודה מעת קבלת ההודעה בכתב מאת עורך המכרז, או תוך פרק זמן ארוך יותר שיקבע עורך המכרז בהתאם לנסיבות העניין. בכל מקרה בו ההפרה לא תוקנה בפרק הזמן שהגודר לצורך כך, עורך המכרז יהיה רשאי להודיע לספק בהודעה מוקדמת של 21 יום על הפסקת ההתקשרות.
	3. במידה וכתוצאה מההפרה היסודית צפויים המזמינים או עורך המכרז להיפגע באופן מידי, רשאי עורך המכרז, לפי שיקול דעתו, להפסיק מידית את ההתקשרות עם הספק או כל חלק ממנה ללא הודעה מוקדמת, וזאת מבלי לגרוע מזכות עורך המכרז לחלט את ערבות הביצוע, וכל סעד או פיצוי אחר כאמור במכרז, בהסכם או על פי כל דין.
	4. הפרת הסכם שאינה יסודית –
		1. ביטול ההסכם עקב הפרה או הפרה צפויה
			1. מבלי לגרוע מהאמור לעיל, בכל מקרה של אי עמידה של הספק בהתחייבויותיו על פי המכרז וההסכם, מכל סיבה שהיא, יתאפשר לספק לתקן את ההפרה תוך 15 ימי עבודה מקבלת הודעה בכתב מאת עורך המכרז, או תוך פרק זמן ארוך יותר שיקבע עורך המכרז לבטל בהתאם לנסיבות העניין.
			2. בכל מקרה בו ההפרה לא תוקנה בפרק הזמן שהגודר לצורך כך, עורך המכרז יהיה רשאי להודיע לספק בהודעה מוקדמת של 180 יום על הפסקת ההתקשרות בגין הפרת ההסכם לפי שיקול דעתו.
			3. נוכח הספק לדעת כי קיימת אפשרות מסתברת כי לא יוכל לעמוד בהתחייבויותיו כולן או מקצתן מכל סיבה שהיא, (בסעיף זה: "**הפרה צפויה**"), או כי לא יוכל לעמוד במועדי ובתנאי השירות, יודיע על כך מיד בעל פה ובדואר אלקטרוני לעורך המכרז.
			4. בכל מקרה של הפרה צפויה של ההסכם, יביא הספק לאישור עורך המכרז כיצד בכוונתו לעמוד בחובותיו לפי הסכם זה באופן המיטבי בנסיבות העניין. פעל הספק בהתאם לאופן שאושר על ידי עורך המכרז לא יופעלו כנגדו הסעדים הקבועים בהסכם זה בגין הפרת ההסכם.
		2. שימוע טרם ביטול הסכם בגין הפרה
			1. מבלי לגרוע מהאמור לעיל, בכל מקרה בו בכוונת עורך המכרז להורות על ביטול ההסכם מכל אחת מעילות הביטול אשר פורטו לעיל, למעט ביטול מידי כתוצאה מהפרה יסודית וחשש לפגיעה מידית, יערוך עורך המכרז לספק שימוע, אשר יערך בכתב או בע"פ, בהתאם להחלטת עורך המכרז, במסגרתו יוכל הספק להציג את טענותיו.
	5. בכל מקרה של הפרת הסכם יעמדו לרשות עורך המכרזים כל אחד מהסעדים הבאים, ביחד ולחוד:
		1. פיצויים מוסכמים –
			1. בהתאם למפורט במסמכי המכרז.
			2. מימוש פיצויים מוסכמים על ידי עורך המכרז או המזמין יכול להיעשות בכל דרך שהיא ובכלל זה בדרך של קיזוז מחשבונית (בחתימה ואישור של מורשה חתימה מטעם המזמין). בנוסף, עורך המכרז יוכל קזז פיצויים מוסכמים מהערבות של הספק הזוכה.
	6. קיזוז ועכבון –
		1. לעורך המכרז ולמזמינים תהיה זכות לקזז מסכומים שהם חייבים לספק על פי ההסכם, כנגד כל חוב שהספק חייב לאחד מהם לפי הסכם זה, בין קצוב ובין שאינו קצוב, לרבות בין הזמנות. כן יהיו עורך המכרז והמזמינים רשאים לעכב תחת ידם כל סכום שהם חייבים לספק, עד לתשלום כל חוב שיש לספק כלפי אחד מהם.
		2. לספק לא תהא כל זכות קיזוז או עכבון כלפי עורך המכרז או מזמין כלשהו בגין כל סכום שלטענתו אחת מהן חייבת לו.
	7. חילוט ערבות –
		1. מבלי לגרוע מהאמור בכל מקום אחר בהסכם ובמכרז, ערבות הביצוע ניתנת לחילוט על ידי המזמין או עורך המכרז עקב כל הפרה של הספק ביחס לתנאי המכרז או ההסכם על ידי הספק או בגין התנהגות שאינה מקובלת ושאינה בתום לב, או לצורך כל תשלום אחר המגיע למזמין או לעורך המכרז או למזמינים מהספק, ובכלל זה פיצויים.
		2. לספק תינתן התראה בכתב 7 ימים בטרם יממש עורך המכרז את סמכותו לפי סעיף זה.
		3. מובהר בזאת כי חילוט הערבות לא ייחשב כתשלום מלוא הפיצויים בהתאם להסכם זה, וכי עורך המכרז יהיה זכאי לקבל מן הספק את ההפרש בין הסכום ששולם עקב חילוט הערבות, ובין סכום הנזק שנגרם לעורך המכרז בפועל.
		4. חולטה ערבות הביצוע כאמור, כולה או מקצתה, יעביר הספק לעורך המכרז תוך 20 ימי עבודה, ערבות ביצוע חדשה במקומה, או ערבות נוספת כך שהסכום הכולל של הערבויות יהיה בסכום ערבות הביצוע המקורית טרם חילוטה, והעומדת בכל שאר תנאי הערבות המפורטים במסמכי המכרז.
	8. רכש מספק חלופי –
		1. מבלי לגרוע מהאמור בכל מקום אחר בהסכם ובמכרז, במידה וכתוצאה מהפרת הסכם שירות הנדרש למזמינים אינו ניתן לרכישה, ירכשו אותו המזמינים מספק חלופי, בהתאם לשיקול דעתו הבלעדי של עורך המכרז, אף אם לא הופסקה ההתקשרות. לאחר תיקון ההפרה ולאחר שעורך המכרז קבע כי ניתן לשוב לרכוש את השירות מהספק, המזמינים לא ירכשו שירותים נוספים מהספק החלופי, למעט הרחבות ותוספות לשירותים שנרכשו ממנו בתקופת ההפרה.
	9. לספק תינתן הודעה בכתב 7 ימים מראש, לפחות, בטרם יפעיל עורך המכרז את הסעדים העומדים לרשותו לפי סעיף זה.
2. **תרופות מצטברות**
	1. התרופות, לרבות זכות הקיזוז והחילוט, פיצויים מוסכמים, וכל הפעולות שהורשה עורך המכרז בהסכם זה לעשות בתגובה להפרת ההסכם בידי הספק, הן מצטברות, ואין בכל הוראה בהסכם זה כדי לשלול את זכותו של עורך המכרז לכל סעד או תרופה בהתאם להסכם זה או לפי כל דין.
	2. ויתר עורך המכרז על זכויותיו עקב הפרת הוראה מהוראות הסכם זה על ידי הספק, לא ייראה הוויתור כוויתור על כל הפרה אחרת של אותה הוראה או הוראה אחרת.
3. **שינויים בהסכם**

כל שינוי בהסכם יעשה בהסכמת הצדדים ובאמצעות חתימה על תוספת להסכם זה. בתוספת יפורטו השינויים מההסדרים הקבועים בהסכם זה.

1. **כתובות הצדדים והודעות**
	1. כל הודעה על פי הסכם זה תימסר באמצעות כתובת הדואר האלקטרוני שהגדירו הצדדים, אלא אם הסכימו הצדדים בכתב אחרת. הודעה בדואר אלקטרוני כאמור תחשב שנתקבלה לאחר יום עבודה אחד מיום שליחתו.
	2. במקרה של משלוח דואר על פי הסכם זה יהיה לכתובת הבאות:
	3. כתובת עורך המכרז: מינהל הרכש הממשלתי, רח' נתנאל לורך 1 ירושלים;
	4. כתובת הספק: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;
	5. קבלה הנושאת חותמת רשות הדואר תשמש ראיה לתאריך המסירה.
2. **הדין החל ומקום שיפוט ייחודי**

הצדדים מסכימים כי סמכות השיפוט בכל הקשור לנושאים והעניינים הנובעים או הקשורים בהסכם או לאספקת השירותים נשוא ההסכם, או בכל תביעה הנובעת או הקשורה להתקשרות או ניהולה זה תהא אך ורק לבתי המשפט המוסמכים במחוז ירושלים ויחול עליהם החוק הישראלי.

1. **שונות**
	1. כל שינוי בהוראת הסכם זה ייעשה בהסכמת שני הצדדים, מראש ובכתב.
	2. הסכם זה ממצה את כל אשר הוסכם בין הצדדים, ולא יהיה תוקף לכל הסכם או הסדר שנערכו עובר לחתימתו של הסכם זה.

**ולראיה באו הצדדים על החתום:**

|  |  |  |
| --- | --- | --- |
|  |  |  |
| **עורך המכרז** |  | **הספק** |

**נספח א' להסכם ההתקשרות – מסמכי המכרז**

**הושאר ריק ביודעין.**

**נספח ב' – הצעת הספק**

**הושאר ריק ביודעין.**

**נספח ג' להסכם ההתקשרות**

**נספח ג' 1 – כתב ערבות מסגרת / ביצוע (זוכה בתיחור)**

שם הבנק/חברת הביטוח: \_\_\_\_\_\_\_\_\_\_\_\_\_\_\_\_

מס' הטלפון: \_\_\_\_\_\_\_\_\_\_\_\_\_\_\_\_\_\_\_\_\_\_\_\_

מס' הפקס: \_\_\_\_\_\_\_\_\_\_\_\_\_\_\_\_\_\_\_\_\_\_\_\_

**הנדון: כתב ערבות**

לכבוד

ממשלת ישראל

באמצעות משרד \_\_\_\_\_\_\_\_\_\_\_\_

**ערבות מס'**\_\_\_\_\_\_\_\_\_\_\_\_

אנו ערבים בזה כלפיכם לסילוק כל סכום עד לסך \_\_\_\_\_\_\_\_\_\_\_\_\_\_\_\_\_\_\_\_ (במילים \_\_\_\_\_\_\_\_\_\_\_\_\_\_), שיוצמד למדד המחירים לצרכן מתאריך \_\_\_\_\_\_\_\_\_\_\_\_, אשר תדרשו מאת: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (להלן "החייב"), בקשר עם מכרז 05-2022 לרכש ואספקת מוצרים ושירותים בתחום אבטחת המידע וההגנה בסייבר.

אנו נשלם לכם את הסכום הנ"ל תוך 15 יום מתאריך דרישתכם הראשונה, שנשלחה אלינו במכתב בדואר רשום או במסירה ידנית, מבלי שתהיו חייבים לנמק את דרישתכם ומבלי לטעון כלפיכם טענת הגנה כל שהיא, שיכולה לעמוד לחייב בקשר לחיוב כלפיכם, או לדרוש תחילה את סילוק הסכום האמור מאת החייב.

ערבות זו תהיה בתוקף עד תאריך \_\_\_\_\_\_\_\_\_\_\_\_\_\_\_.

דרישה על פי ערבות זו יש להפנות לסניף הבנק/חב' הביטוח שכתובתו \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 שם הבנק/חב' הביטוח

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

מס' הבנק ומס' הסניף כתובת סניף הבנק/חברת הביטוח

הערבות אינה ניתנת להעברה או להסבה.

\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 תאריך שם מלא חתימה וחותמת

**נספח ג'2 – תדפיס ערבות דיגיטאלית**

**מסמך זה הוא תדפיס של ערבות דיגיטאלית ונועד לצרכי המחשה בלבד**

תדפיס זה הופק ע"י המערכת של \_\_\_\_\_\_\_\_\_\_\_ (שם מנפיק הערבות/מקבל הערבות לפי העניין) ביום DD/MM/YYYY ב- SS:MM:HH על סמך קובץ ערבות דיגיטאלית.

**נתוני הערבות**

קוד הערבות הדיגיטאלית: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

מנפיק הערבות:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ מס' סניף: \_\_\_

טלפון מנפיק הערבות: \_\_\_\_\_\_\_\_\_\_\_ פקס' מנפיק הערבות: \_\_\_\_\_\_\_\_\_\_

כתובת מנפיק הערבות: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

רחוב ומספר: \_\_\_\_\_\_\_\_\_\_\_\_ ישוב: \_\_\_\_\_\_\_\_\_\_\_\_\_\_\_\_\_ מיקוד \_\_\_\_\_\_\_\_\_

שם מורשה החתימה 1: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

שם מורשה החתימה 2: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

מקבל הערבות:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

הנערבים (להלן ביחד ו/או לחוד: "הנערב"):

| מזהה נערב | שם הנערב |
| --- | --- |
| \_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

נושא הערבות:

(שם המכרז / נושא ההתקשרות)

סכומים ותאריכים

סכום הערבות \_\_\_\_\_\_\_\_\_ שקלים חדשים.

הצמדה: \_\_\_\_\_\_\_\_\_\_\_\_\_\_ תאריך בסיס להצמדה: \_\_\_\_\_\_\_\_\_\_

תאריך הנפקת הערבות: \_\_\_\_\_\_\_\_\_\_\_\_\_(חלק זה יושלם על ידי המנפיק) תאריך סיום תוקף הערבות: \_\_\_\_\_\_\_\_\_\_\_\_\_\_\_

**ניסוח ההתחייבות**

מנפיק הערבות, ערב בזה כלפי מקבל הערבות, בעבור הנערב, לסילוק כל סכום אשר מקבל הערבות ידרוש מאת מנפיק הערבות, בקשר עם נושא הערבות, ואשר לא יעלה על סכום גובה הערבות. מנפיק הערבות מתחייב בזאת לשלם למקבל הערבות את הסכום האמור בתוך מספר הימים לחילוט הקבועים בערבות וזאת מתאריך דרישת מקבל הערבות ומבלי שמקבל הערבות יהיה חייב לנמק את דרישתו או לדרוש תחילה את סילוק הסכום מאת הנערב.

במקרה של דרישה כאמור מנפיק הערבות לא יטען כלפי מקבל הערבות טענת הגנה כל שהיא שיכולה לעמוד לו או לנערב, ולא יתנה את התשלום בתנאי כלשהו או יעכבו מסיבה כלשהי ובכלל זה בסילוק הסכום האמור מאת הנערב.

ערבות זו אינה ניתנה להעברה או להסבה.

ערבות זו ניתנת למימוש לשיעורין, באופן שחילוטה החלקי לא יגרע מתוקפה לגבי יתרת סכום הערבות שלא חולט, ובלבד שסך כל התשלומים על פי ערבות זו לא יעלה על סכום הערבות.

על ערבות זו יחולו הוראות הדין הישראלי בלבד.

הכללים לניהול כתב ערבות זה יהיו בהתאם לתקן הערבויות הדיגיטאליות כפי שפורסם באתר הוראות התכ"ם של החשב הכללי, כנוסחו במועד הנפקת הערבות, ובכלל זה בהתאם לכללים המפורטים להלן:

* ניהול ערבות זו יעשה באופן דיגיטלי, על ידי שליחת דרישות ובקשות בין מערכות מקבל הערבות ומערכות מנפיק הערבות, בהתאם לכללים המפורטים בתקן הערבויות הדיגיטליות.
* התאריכים בערבות מתייחסים לימים קלנדריים, המסתיימים בשעה 23:59, וזאת למעט מניין הימים לתשלום בגין חילוט ערבות על ידי מנפיק הערבות. מניין הימים לתשלום בגין חילוט הערבות, יחל ביום העסקים הבנקאי בו התקבלה הדרישה לחילוט ממקבל הערבות. במקרה שבו הדרישה התקבלה שלא במהלך יום עסקים בנקאי, מנין הימים לביצוע החילוט יחל ביום העסקים הבנקאי העוקב.
* לאחר שתאריך סיום תוקף הערבות חלף, תוקפה של הערבות פוקע ללא צורך בביצוע פעולה נוספת מטעם הנערב, מקבל הערבות או מנפיק הערבות.

מספר ימים לחילוט 15

אסמכתאות (למילוי על ידי המערכת הטכנולוגית, לא על ידי המשרד)

אסמכתא פנימית של מנפיק הערבות: \_\_\_\_\_\_\_\_\_\_\_\_\_\_\_\_\_\_\_\_\_\_\_\_

אסמכתאות פנימיות 1 של מקבל הערבות: \_\_\_\_\_\_\_\_\_\_\_\_\_\_\_\_\_\_\_\_\_\_\_\_

אסמכתאות פנימיות 2 של מקבל הערבות: \_\_\_\_\_\_\_\_\_\_\_\_\_\_\_\_\_\_\_\_\_\_\_\_

אסמכתאות פנימיות 3 של מקבל הערבות: \_\_\_\_\_\_\_\_\_\_\_\_\_\_\_\_\_\_\_\_\_\_\_\_

אסמכתאות פנימיות 4 של מקבל הערבות: \_\_\_\_\_\_\_\_\_\_\_\_\_\_\_\_\_\_\_\_\_\_\_\_

**נספח ד' – דרישות ביטוח**

1. הספק מתחייב לרכוש ולקיים את הביטוחים המפורטים בזה, לטובתו ולטובת מדינת ישראל – משרד האוצר, משרדי ממשלה נוספים, גופים נלווים ויחידות סמך, כשהם כוללים את כל הכיסויים והתנאים הנדרשים, כאשר גבולות האחריות לא יפחתו מהמצוין להלן:
2. **ביטוח חבות מעבידים**
3. אחריותו החוקית כלפי עובדיו בכל תחומי מדינת ישראל והשטחים המוחזקים.
4. גבול האחריות לא יפחת מסך- 20,000,000 ₪ לעובד, למקרה ולתקופת הביטוח (שנה).
5. הביטוח מורחב לכסות את חבותו של המבוטח כלפי קבלנים, קבלני משנה ועובדיהם היה ויחשב כמעבידם.
6. הביטוח על פי הפוליסה מורחב לשפות את מדינת ישראל – משרד האוצר, משרדי ממשלה נוספים, גופים נלווים ויחידות סמך היה ונטען לעניין קרות תאונת עבודה/מחלת מקצוע כלשהי כי הם נושאים בחבות מעביד כלשהם כלפי מי מעובדי הספק, קבלנים, קבלני משנה ועובדיהם שבשירותו.
7. **ביטוח אחריות כלפי צד שלישי**
8. אחריותו החוקית בביטוח אחריות כלפי צד שלישי על פי דיני מדינת ישראל, בגין נזקי גוף ורכוש בכל תחומי מדינת ישראל והשטחים המוחזקים.
9. גבול האחריות לא יפחת מסך- 2,000,000 ₪ למקרה ולתקופת הביטוח (שנה).
10. בפוליסה נכלל סעיף אחריות צולבת - Cross Liability.
11. כל סייג/חריג לגבי רכוש והמתייחס לרכוש מדינת ישראל – משרד האוצר, משרדי ממשלה נוספים, גופים נלווים ויחידות סמך שהספק או כל איש שבשירותו פועלים או פעלו בו- מבוטל.
12. רכוש מדינת ישראל – משרד האוצר, משרדי ממשלה נוספים, גופים נלווים ויחידות סמך ייחשב רכוש צד שלישי.
13. הביטוח מורחב לכסות את חבותו של המבוטח כלפי צד שלישי בגין פעילות של קבלנים, קבלני משנה ועובדיהם.
14. מנהל פרויקט, צוות מיישמים, מיישמים מסווגים ובעלי מקצוע אחרים שאינם מכוסים במסגרת ביטוח חבות מעבידים של הספק ייחשבו צד שלישי.
15. הביטוח מורחב לשפות את מדינת ישראל – משרד האוצר, משרדי ממשלה נוספים, גופים נלווים ויחידות סמך ככל שייחשבו אחראים למעשי ו/או מחדלי הספק והפועלים מטעמו.
16. **ביטוח משולב לאחריות מקצועית וחבות המוצר**

COMBINED PRODUCTS LIABILITY AND PROFESSIONAL INDEMNITY POLICY FOR THE SOFTWARE AND HARDWARE INDUSTRY

 או

 ELECTRONIC PRODUCTS AND SERVICES ERRORS OR OMISSIONS AND PRODUCTS LIABILITY INSURANCE

או

נוסח אחר לביטוח משולב לאחריות מקצועית וחבות המוצר לענף הייטק/תחום מחשוב כדלהלן: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**(בכפוף לבחינתה ולשיקולה של ענבל).**

אחריותו החוקית של הספק בגין אספקת מערכות ושירותים בתחום אבטחת המידע והסייבר עבור משרדי הממשלה ויחידות סמך כולל גם (ככל שיינתנו) שירותי התקנה, תחזוקה והטעמה, תוכנה וחומרה, חלקי חילוף, הדרכות והכשרות, עדכונים טכנולוגיים, טיפול בתקלות, עדכוני תוכנה/ קושחה, אינטגרציה, תיעוד, שירות ואחריות בהתאם למכרז וחוזה עם מדינת ישראל - משרד האוצר בביטוח משולב לאחריות מקצועית וחבות המוצר.

1. הפוליסה מכסה את חבות הספק על פי דין, עובדיו ובגין כל הפועלים מטעמו:-
2. בקשר עם מעשה או מחדל מקצועי - כיסוי בגין הפרת חובה מקצועית, טעות השמטה,

 הזנחה ורשלנות.

1. חבותו מפגם במוצר - כיסוי בגין נזקים יגרמו בקשר עם מוצרים שיוצרו, פותחו, הורכבו תוקנו, סופקו, נמכרו, הופצו או טופלו בכל דרך אחרת על ידי הספק או מי מטעמו.
2. פעילות הספק, עובדיו ובגין כל הפועלים מטעמו כולל בגין אספקת מערכות ושירותים בתחום אבטחת המידע והסייבר עבור משרדי הממשלה ויחידות סמך כולל גם (ככל שיינתנו) שירותי התקנה, תחזוקה והטעמה, תוכנה וחומרה, חלקי חילוף, הדרכות והכשרות, עדכונים טכנולוגיים, טיפול בתקלות, עדכוני תוכנה/קושחה, אינטגרציה, תיעוד, שירות ואחריות.
3. גבול האחריות לא יפחתו מסך – 4,000,000 ₪ למקרה ולתקופת ביטוח (שנה).
4. הכיסוי על פי הפוליסה יורחב לכלול את ההרחבות הבאות:
* הארכת תקופת הגילוי לפחות 12 חודשים.
* אחריות צולבת - Cross Liability.
1. הביטוח יורחב לשפות את מדינת ישראל – משרד האוצר, משרדי ממשלה ויחידות סמך לגבי אחריותם בגין נזק עקב פגם במוצרים אשר סופקו, הותקנו ותוחזקו עבור מדינת ישראל - משרד האוצר, משרדי ממשלה ויחידות סמך על ידי הספק וכל הפועלים מטעמו ו/או ככל שייחשבו אחראים למעשי ו/או מחדלי הספק וכל הפועלים מטעמו.
2. **כללי**

בכל פוליסות הביטוח הנ"ל הנדרשות מהספק (חבות מעבידים, צד ג' וביטוח משולב לאחריות מקצועית וחבות מוצר) יכללו התנאים הבאים:

1. לשם המבוטח יתווספו כמבוטחים נוספים: מדינת ישראל – משרד האוצר, משרדי ממשלה נוספים, גופים נלווים ויחידות סמך, בכפוף להרחבי השיפוי כמפורט לעיל.
2. בכל מקרה של צמצום או ביטול הביטוח ע"י אחד הצדדים לא יהיה להם כל תוקף אלא אם ניתנה על כך הודעה מוקדמת של 60 יום לפחות במכתב רשום לחשב משרד האוצר.
3. המבטח מוותר על כל זכות תחלוף/שיבוב, תביעה, השתתפות או חזרה כלפי מדינת ישראל – משרד האוצר, משרדי ממשלה נוספים , גופים נלווים ויחידות סמך, ועובדיהם של הנ"ל, ובלבד שהוויתור לא יחול לטובת אדם שגרם לנזק מתוך כוונת זדון.
4. הספק אחראי בלעדית כלפי המבטח לתשלום דמי הביטוח עבור כל הפוליסות ולמילוי כל החובות המוטלות על המבוטח על פי תנאי הפוליסות.
5. ההשתתפויות העצמיות הנקובות בכל פוליסה ופוליסה תחולנה בלעדית על הספק.
6. כל סעיף בפוליסות הביטוח המפקיע או מקטין בדרך כל שהיא את אחריות המבטח, כאשר קיים ביטוח אחר לא יופעל כלפי מדינת ישראל – משרד האוצר, משרדי ממשלה נוספים , גופים נלווים ויחידות סמך, והביטוח הינו בחזקת ביטוח ראשוני המזכה במלוא הזכויות על פי הביטוח.
7. תנאי הכיסוי של הפוליסות הנ"ל (למעט ביטוח משולב לאחריות מקצועית וחבות מוצר) לא יפחתו מהמקובל על פי תנאי פוליסות נוסח "ביט" בכפוף להרחבת הכיסויים כמפורט לעיל.
8. חריג כוונה ו/או רשלנות רבתי יבוטל ככל שקיים.
9. הספק מתחייב בכל תקופת ההתקשרות החוזית עם מדינת ישראל – משרד האוצר, מינהל הרכש הממשלתי, וכל עוד אחריותו קיימת, להחזיק בתוקף את פוליסות הביטוח. הספק מתחייב כי פוליסות הביטוח תחודשנה על ידו מדי תקופת ביטוח, כל עוד החוזה עם מדינת ישראל - משרד האוצר, מינהל הרכש הממשלתי , בתוקף.
10. אישור בחתימתו של המבטח על קיום הביטוחים יומצא על ידי הספק למדינת ישראל - משרד האוצר, משרדי הממשלה, גופים נלווים נוספים ויחידות סמך באמצעות מינהל הרכש הממשלתי בהתאם למועדים שייקבעו על ידי עורך המכרז. הספק מתחייב להציג את האישור חתום בחתימת המבטח אודות חידוש הפוליסות מדינת ישראל – משרד האוצר, משרדי הממשלה נוספים, גופים נלווים ויחידות סמך באמצעות מינהל הרכש הממשלתי, לכל המאוחר שבועיים לפני תום תקופת הביטוח או בהתאם למועדים שייקבעו על ידי עורך המכרז.

**מובהר בזאת כי אישור/י הביטוח שיוצגו אינו/ם בא/ים לצמצם את התחייבויות הספק לפי סעיפי הביטוח המפורטים לעיל, ומתכונתו/תם התמציתית של אישור/י הביטוח שיוצג/ו הינה אך ורק כדי לאפשר לחברות הביטוח לעמוד בהנחיות הפיקוח עליהן. הוראות הביטוח המחייבות הן אלו המופיעות לעיל. על הספק יהיה ללמוד דרישות אלה ובמידת הצורך להיעזר באנשי ביטוח מטעמו, על מנת להבין את הדרישות וליישמן בביטוחיו כנדרש לעיל.**

1. מדינת ישראל – משרד האוצר, משרדי הממשלה נוספים, גופים נלווים ויחידות סמך, שומרים לעצמם את הזכות לקבל מהספק בכל עת את העתקי הפוליסות במלואן או בחלקן, במקרה של גילוי נסיבות העלולות להביא לתביעה בפוליסות ו/או על מנת שיוכלו לבחון את עמידת הספק בסעיפים אלו ו/או מכל סיבה אחרת, והספק יעביר את העתקי הפוליסות במלואן או בחלקן כאמור מיד עם קבלת הדרישה. הספק מתחייב לבצע כל שינוי או תיקון שיידרש על מנת להתאים את הפוליסות להתחייבויותיו על פי הוראות סעיף א' לעיל. מוסכם כי הספק יהיה רשאי למחוק מפוליסות הביטוח כאמור מידע עסקי ו/או מסחרי סודי שאינו רלוונטי להתקשרות זו.
2. הספק מצהיר ומתחייב כי זכות מדינת ישראל – משרד האוצר, משרדי ממשלה נוספים, גופים נלווים ויחידות סמך, לעריכת הבדיקה ולדרישת השינויים כמפורט לעיל אינן מטילות על מדינת ישראל – משרד האוצר, משרדי ממשלה נוספים, גופים נלווים ויחידות סמך, או על מי מטעמם כל חובה וכל אחריות שהיא לגבי פוליסות הביטוח/ אישורי הביטוח כאמור, טיבם, היקפם ותוקפם, או לגבי העדרם, ואין בה כדי לגרוע מכל חובה שהיא המוטלת על הספק לפי ההסכם, וזאת בין אם נדרשו התאמות ובין אם לאו, בין אם נבדקו ובין אם לאו.
3. **למען הסר ספק מוסכם בזה כי הביטוחים הנדרשים בנספח זה, גבולות האחריות ותנאי הכיסוי הם בבחינת דרישה מינימלית המוטלת על הספק, ואין בהם משום אישור המדינה או מי מטעמה להיקף וגודל הסיכון לביטוח ועליו לבחון את חשיפתו לסיכוני רכוש וחבות לרבות גוף ורכוש ולקבוע את הביטוחים הנחוצים לרבות היקף הכיסויים, וגבולות האחריות בהתאם לכך.**
4. אין בכל האמור בנספח זה כדי לפטור את הספק מכל חובה החלה עליו על פי דין ועל פי החוזה ואין לפרש את האמור כוויתור של מדינת ישראל – משרד האוצר, משרדי ממשלה נוספים, גופים נלווים ויחידות סמך, על כל זכות או סעד המוקנים להם על פי כל דין ועל פי חוזה זה.
5. אי עמידת הספק בתנאי הוראות ביטוח אלו מהווה הפרה יסודית של הסכם.

**נספח ה'– התחייבות לסודיות והיעדר ניגוד עניינים**

**לכבוד**

**מינהל הרכש הממשלתי, החשב הכללי משרד האוצר**

אני \_\_\_\_\_\_\_\_\_\_\_\_\_\_\_\_\_\_\_\_\_\_\_, ת.ז. \_\_\_\_\_\_\_\_\_\_\_\_\_\_\_\_\_\_, אשר תפקידי אצל הספק הינו \_\_\_\_\_\_\_\_\_\_\_\_\_\_\_\_\_\_\_\_\_\_, נותן התחייבות זו בקשר להתקשרות על ידי \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *[למלא שם הספק]* (להלן - "**הספק**") למכרז מרכזי מספר 05-2022 רכש ואספקת מוצרים ושירותים בתחום אבטחת המידע וההגנה בסייבר (להלן - "**המכרז**").

1. בהתחייבות זו תהיה למונחים הבאים המשמעות המופיעה לצידם:

**"מידע"** - כל מידע (Information), ידע (Know-How), ידיעה, מסמך, תכתובת, תוכנית, נתון, מודל, חוות דעת, מסקנה וכל דבר אחר כיוצ"ב הקשור באספקת השירותים בין בכתב ובין בע"פ ו/או בכל צורה או דרך של שימור ידיעות בצורה חשמלית ו/או אלקטרונית ו/או אופטית ו/או מגנטית ו/או אחרת.

**"סודות מקצועיים"** - כל מידע אשר יגיע לידי בקשר לאספקת השירותים, בין אם נתקבל במהלך מתן השירותים או לאחר מכן, לרבות ומבלי לפגוע בכלליות האמור לעיל: מידע אשר יימסר על ידי מדינת ישראל ו/או כל גורם אחר ו/או מי מטעמה.

1. הנני מתחייב לשמור את המידע והסודות המקצועיים שיגיעו אלי עקב ההסכם, בסודיות מוחלטת ולעשות בהם שימוש אך ורק לצורך מילוי חובותיי על פי ההסכם.
2. מבלי לפגוע בכלליות האמור, הנני מתחייב לא לפרסם, להעביר, להודיע, למסור או להביא לידיעת כל אדם את המידע והסודות המקצועיים שהגיעו אלי עקב ההסכם, למעט מידע שהוא בנחלת הכלל או מידע שיש למסור על פי כל דין.
3. נכון למועד החתימה על תצהיר זה, לא מתקיים כל ניגוד עניינים בין כל פעילות אחרת או התחייבות אחרת שלי לבין התחייבויות הספק על פי הסכם זה.
4. אמנע מכל פעולה שיש בה כדי ליצור ניגוד עניינים בין מילוי תפקידי על פי ההסכם לבין מילוי תפקיד או התחייבות אחרת, במישרין או בעקיפין.
5. אני מתחייב להודיע לעורך המכרז ולמזמין על כל חשש לקיום ניגוד עניינים בין התחייבויותיי על פי ההסכם לבין פעילות אחרת שלי.

שם: \_\_\_\_\_\_\_\_\_\_\_\_\_\_\_\_\_ חתימה: \_\_\_\_\_\_\_\_\_\_\_\_\_ תאריך:\_\_\_\_\_\_\_\_\_\_\_

1. אישור רואה חשבון וחוות דעת רואה חשבון הן אסמכתאות חלופיות. במקרים בהם מדובר בנתון חשבונאי המופיע בדוחות הכספיים המבוקרים / בדוחות כספיים סקורים בדבר מידע כספי לתקופות ביניים, תוגש אסמכתה מסוג "אישור", אחרת יוגש דוח מיוחד במתכונת של "חוות דעת". לגבי נתונים חשבונאים שלא מופיעים בדוחות הכספיים, רואה החשבון ייתן דוח מיוחד רק בנושאים שהם בתחום עיסוקו המקצועי. כמו כן, ככל שהליך הביקורת / סקירה על הדוח הכספי טרם הסתיים, רואה החשבון יכול לתת דוח מיוחד אם נקט בנוהלי ביקורת / בנוהלי סקירה להנחת דעתו בדבר נאותותם ואימותם של הנתונים עליהם הוא נותן את הדוח. אולם, אם לדעתו של רואה החשבון השלמת הביקורת / הסקירה עלולה להביא לשינוי בנתונים שבהצהרת הלקוח, עליו לציין נסיבות הימנעותו בדוח המיוחד. [↑](#footnote-ref-2)
2. אישור רואה חשבון וחוות דעת רואה חשבון הן אסמכתאות חלופיות. במקרים בהם מדובר בנתון חשבונאי המופיע בדוחות הכספיים המבוקרים / בדוחות כספיים סקורים בדבר מידע כספי לתקופות ביניים, תוגש אסמכתה מסוג "אישור", אחרת יוגש דוח מיוחד במתכונת של "חוות דעת". לגבי נתונים חשבונאים שלא מופיעים בדוחות הכספיים, רואה החשבון ייתן דוח מיוחד רק בנושאים שהם בתחום עיסוקו המקצועי. כמו כן, ככל שהליך הביקורת / סקירה על הדוח הכספי טרם הסתיים, רואה החשבון יכול לתת דוח מיוחד אם נקט בנוהלי ביקורת / בנוהלי סקירה להנחת דעתו בדבר נאותותם ואימותם של הנתונים עליהם הוא נותן את הדוח. אולם, אם לדעתו של רואה החשבון השלמת הביקורת / הסקירה עלולה להביא לשינוי בנתונים שבצהרת הלקוח, עליו לציין נסיבות הימנעותו בדוח המיוחד. [↑](#footnote-ref-3)